8. การจัดการ

 โครงสร้างของคณะกรรมการ 

-   องค์ประกอบของคณะกรรมการธนาคาร

คณะกรรมการธนาคาร ประกอบด้วยผู้ทรงคุณวุฒิที่มีความรู้ ความสามารถ
และประสบการณ์ที่เป็นประโยชน์ต่อธนาคาร ซึ่งตามหนังสือรับรองกระทรวงพาณิชย์ ลงวันที่ 19
กรกฎาคม 2553 ประกอบด้วยกรรมการจำนวนทั้งสิ้น 14 คน
การเลือกตั้งกรรมการเป็นไปตามมติที่ประชุมผู้ถือหุ้นตามหลักเกณฑ์และวิธีการตามกฎหมายและข้อบังคับของธนาคาร
ซึ่งเป็นจำนวนที่เหมาะสมกับธุรกิจของธนาคาร
โดยมีองค์ประกอบสอดคล้องกับประกาศธนาคารแห่งประเทศไทย
เรื่องธรรมาภิบาลของสถาบันการเงิน และประกาศคณะกรรมการกำกับตลาดทุน
เรื่องการขออนุญาตและการอนุญาตให้เสนอขายหุ้นที่ออกใหม่ ปัจจุบันประกอบด้วย

-   กรรมการที่เป็นผู้บริหาร 1 คน

-   กรรมการที่ไม่เป็นผู้บริหาร 5 คน

-   กรรมการอิสระ 8 คน ซึ่งคิดเป็นร้อยละ 57 ของกรรมการทั้งคณะ

โดยมีกรรมการผู้มีอำนาจลงนามผูกพันธนาคาร คือ นายบรรยงค์ ล่ำซำ หรือ นายบัณฑูร ล่ำซำ หรือ
นางสุจิตพรรณ ล่ำซำ คนใดคนหนึ่งลงนามร่วมกับ พล.ต.อ. เภา สารสิน หรือ นายศุกรีย์
แก้วเจริญ หรือ ดร.อภิชัย จันทรเสน รวมเป็นสองคนและประทับตราสำคัญของธนาคาร

-   การกำหนดคุณสมบัติของกรรมการอิสระ

ธนาคารได้กำหนดนิยามกรรมการอิสระให้สอดคล้องตามหลักการกำกับดูแลกิจการที่ดีของตลาดหลักทรัพย์แห่งประเทศไทย
ข้อกำหนดของธนาคารแห่งประเทศไทย เรื่องธรรมาภิบาลของสถาบันการเงิน
และข้อกำหนดของคณะกรรมการกำกับตลาดทุน เพื่อสร้างความเชื่อมั่นแก่นักลงทุน
และรักษาสมดุลของการบริหารจัดการที่ดี
ซึ่งเข้มงวดกว่าหลักเกณฑ์ที่กำหนดโดยคณะกรรมการกำกับตลาดทุน ดังนี้

1. ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของธนาคาร บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของธนาคาร ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้รับเงินเดือนประจำ หรือผู้มีอำนาจควบคุมของธนาคาร บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของธนาคาร
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

3. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นผู้บริหาร
หรือผู้มีอำนาจควบคุมของธนาคารหรือบริษัทย่อย

4. ไม่มีหรือเคยมีความสัมพันธ์ทางธุรกิจกับธนาคาร บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคาร
ในลักษณะที่อาจเป็นการขัดขวางการใช้วิจารณญาณอย่างอิสระของตน รวมทั้งไม่เป็นหรือ
เคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับธนาคาร บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมของธนาคาร
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

ความสัมพันธ์ทางธุรกิจตามข้างต้น รวมถึงการทำรายการทางการค้าที่กระทำเป็นปกติ
เพื่อประกอบกิจการ การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
ซึ่งเป็นผลให้ธนาคารหรือคู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละ 3
ของสินทรัพย์ที่มีตัวตนสุทธิของธนาคารหรือตั้งแต่ 20 ล้านบาทขึ้นไป แล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกัน
ตามประกาศคณะกรรมการกำกับตลาดทุนว่าด้วย หลักเกณฑ์ในการทำรายการที่เกี่ยวโยงกัน
โดยอนุโลม และให้นับรวมภาระหนี้ที่เกิดขึ้นในระหว่าง 1
ปีก่อนวันที่มีความสัมพันธ์ทางธุรกิจกับบุคคลเดียวกัน

5. ไม่เป็นหรือเคยเป็นผู้สอบบัญชีของธนาคาร บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจ
ควบคุมของธนาคาร และไม่เป็นผู้ถือหุ้นที่มีนัย ผู้มีอำนาจควบคุมหรือหุ้นส่วนของสำนักงานสอบบัญชี
ซึ่งมีผู้สอบบัญชีของธนาคาร บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของธนาคารสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

6. ไม่เป็นหรือเคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า 2
ล้านบาทต่อปี จากธนาคาร บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของธนาคาร
และไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของธนาคาร ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคาร
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของธนาคารหรือบริษัทย่อย

9.
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของธนาคาร

โดยในการพิจารณาคุณสมบัติกรรมการอิสระ สำหรับช่วงระยะเวลาย้อนหลัง
ให้ถือปฏิบัติหลักเกณฑ์ข้างต้น เว้นแต่ได้รับผ่อนผันตามประกาศคณะกรรมการกำกับตลาดทุน

สำหรับข้อมูลในปี 2553 ถึงปัจจุบัน
ไม่มีกรรมการอิสระรายใดที่มีความสัมพันธ์ทางธุรกิจหรือการให้บริการทางวิชาชีพกับธนาคาร
บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของธนาคาร

-   การกำหนดวาระการดำรงตำแหน่ง

คณะกรรมการธนาคารได้กำหนดวาระการดำรงตำแหน่งของกรรมการไว้อย่างชัดเจนในข้อบังคับของธนาคาร
และในนโยบายการกำกับดูแลกิจการ โดยในการประชุมสามัญผู้ถือหุ้นประจำปีของธนาคารทุกๆ คราว
ให้กรรมการออกจากตำแหน่งจำนวนหนึ่งในสามของจำนวนกรรมการ
ถ้าจำนวนกรรมการที่จะออกแบ่งเป็นสามส่วนไม่ได้
ให้ออกโดยจำนวนใกล้เคียงที่สุดกับส่วนหนึ่งในสาม ทั้งนี้ ให้กรรมการซึ่งอยู่ในตำแหน่งนานที่สุดนั้น
ออกจากตำแหน่งก่อน และถ้าตกลงกันในเรื่องของการออกจากตำแหน่งไม่ได้ ให้ใช้วิธีจับสลาก
โดยกรรมการซึ่งพ้นจากตำแหน่งอาจได้รับเลือกตั้งใหม่ได้
สำหรับวาระการดำรงตำแหน่งของกรรมการชุดย่อย ได้แก่คณะกรรมการตรวจสอบ
คณะกรรมการทรัพยากรบุคคลและกำหนดอัตราค่าตอบแทน และคณะกรรมการกำกับดูแลกิจการ
มีวาระการดำรงตำแหน่งคราวละ 3 ปี และคณะกรรมการบริหารความเสี่ยงองค์การ
มีวาระการดำรงตำแหน่งคราวละ 2 ปี

-   การดำรงตำแหน่งกรรมการในบริษัทอื่นของกรรมการ และผู้บริหารระดับสูง

คณะกรรมการธนาคารได้กำหนดแนวปฏิบัติเกี่ยวกับจำนวนบริษัทที่กรรมการและผู้บริหารระดับสูงจะดำรงตำแหน่งกรรมการในบริษัทจดทะเบียนอื่นได้ไม่เกิน
5 บริษัท และเป็นประธานกรรมการ กรรมการบริหาร
หรือกรรมการผู้มีอำนาจลงนามในบริษัทอื่นได้ไม่เกิน 3 กลุ่มธุรกิจ
ซึ่งสอดคล้องกับเกณฑ์ของธนาคารแห่งประเทศไทยและตลาดหลักทรัพย์แห่งประเทศไทย
โดยรายละเอียดข้อมูลการดำรงตำแหน่งกรรมการในบริษัทอื่นของกรรมการและผู้บริหารระดับสูงแต่ละคนเปิดเผยไว้ในหัวข้อ
คณะกรรมการและผู้บริหาร และการดำรงตำแหน่งของกรรมการและผู้บริหารในบริษัทย่อย บริษัทร่วม
และบริษัทที่เกี่ยวข้อง ทั้งนี้
ปัจจุบันไม่มีกรรมการและผู้บริหารระดับสูงของธนาคารคนใดที่ดำรงตำแหน่งกรรมการในบริษัทจดทะเบียนเกิน
5 บริษัท และไม่มีกรรมการและผู้บริหารระดับสูงของธนาคารคนใดที่เป็นประธานกรรมการ
กรรมการบริหาร หรือกรรมการผู้มีอำนาจลงนามในบริษัทอื่นเกิน 3 กลุ่มธุรกิจ

-   การแยกตำแหน่งประธานกรรมการ และประธานเจ้าหน้าที่บริหาร

ประธานกรรมการไม่เป็นบุคคลเดียวกันกับประธานเจ้าหน้าที่บริหาร
และไม่ได้เป็นพนักงานหรือเจ้าหน้าที่บริหารของธนาคาร โดยธนาคารได้กำหนดขอบเขต
อำนาจหน้าที่ การกำกับดูแลกิจการไว้อย่างชัดเจนในข้อบังคับคณะกรรมการธนาคาร
ในกรณีที่ประธานกรรมการ และประธานเจ้าหน้าที่บริหาร มีความเกี่ยวข้องกันในด้านใดก็ตาม
คณะกรรมการธนาคารจะแต่งตั้งกรรมการธนาคารที่มีอาวุโสคนหนึ่ง ซึ่งเป็นกรรมการที่เป็นอิสระ
ทำหน้าที่แทนประธานกรรมการ
เพื่อรับผิดชอบในการปฏิบัติงานเฉพาะเรื่องที่ต้องดำเนินการโดยประธานกรรมการที่เป็นอิสระ

-   คณะกรรมการธนาคาร

คณะกรรมการธนาคารประกอบด้วยผู้ทรงคุณวุฒิที่มีความรู้ความสามารถและประสบการณ์ที่เป็นประโยชน์ต่อธนาคาร
ดังรายชื่อต่อไปนี้

  1. นายบรรยงค์ ล่ำซำ ประธานกรรมการ

  2. พล.ต.อ. เภา สารสิน รองประธานกรรมการ

  3. นายบัณฑูร ล่ำซำ กรรมการที่เป็นผู้บริหาร

  4. นายศุกรีย์ แก้วเจริญ กรรมการ

  5. ม.ร.ว.สฤษดิคุณ กิติยากร กรรมการอิสระ

  6. นายสมชาย บุลสุข กรรมการอิสระ

  7. นางสุจิตพรรณ ล่ำซำ กรรมการ

  8. ศาสตราจารย์กิตติคุณ คุณหญิงสุชาดา กีระนันทน์ กรรมการอิสระ

  9. ศาสตราจารย์ ดร.ยงยุทธ ยุทธวงศ์ กรรมการอิสระ

  10. ดร.อภิชัย จันทรเสน กรรมการ

  11. นางเอลิซาเบธ แซม กรรมการอิสระ

  12. ดร.ชวินท์ ธัมมนันท์กุล * กรรมการอิสระ

  13. ศาสตราจารย์ ดร.ไพรัช ธัชยพงษ์ กรรมการอิสระ

  14. นายฮิโรชิ โอตะ กรรมการอิสระ

  * ดร.ชวินท์ ธัมมนันท์กุล ลาออกจากการเป็นกรรมการ มีผลวันที่ 1 มกราคม 2554

  หน้าที่และความรับผิดชอบของคณะกรรมการธนาคาร

คณะกรรมการธนาคารมีความรับผิดชอบต่อผู้ถือหุ้นทั้งหมดของธนาคาร กรรมการแต่ละคนเป็นตัวแทนของ ผู้ถือหุ้นทั้งหมด และมีส่วนร่วมในการกำกับดูแลกิจการของธนาคารด้วยความเป็นอิสระและเป็นกลาง เพื่อประโยชน์ของผู้ถือหุ้นและผู้มีส่วนได้เสียอื่น ทั้งนี้ หน้าที่และความรับผิดชอบของคณะกรรมการธนาคารถูกกำหนด อย่างชัดเจนในข้อบังคับคณะกรรมการธนาคาร 

คณะกรรมการธนาคารมีหน้าที่และความรับผิดชอบโดยสรุป ดังนี้

1. ดูแลและจัดการธนาคารให้เป็นไปตามกฎหมาย วัตถุประสงค์ และข้อบังคับของธนาคาร
รวมทั้งมติของที่ประชุมผู้ถือหุ้น

2. ให้ความเห็นชอบภารกิจ วิสัยทัศน์ ค่านิยมหลัก และจรรยาบรรณในการดำเนินธุรกิจ

3. พิจารณาและหารือเกี่ยวกับกลยุทธ์ที่เสนอโดยฝ่ายจัดการ
และอนุมัติในประเด็นสำคัญที่เกี่ยวกับทิศทาง
และนโยบายของกลุ่มธุรกิจทางการเงินธนาคารกสิกรไทย รวมทั้งพิจารณาและอนุมัติแผนธุรกิจ
งบประมาณ และเป้าหมายการปฏิบัติงานที่เสนอโดยฝ่ายจัดการ

4. ติดตามผลการดำเนินงานของธนาคาร และความคืบหน้าในการบรรลุวัตถุประสงค์
และการปฏิบัติตามกฎหมาย ระเบียบและนโยบายที่เกี่ยวข้อง

5. ดูแลและพิจารณาความสมดุลของวัตถุประสงค์ในระยะสั้นและระยะยาว

6. พิจารณามอบอำนาจให้ประธานเจ้าหน้าที่บริหาร และกรรมการผู้จัดการ
มีอำนาจดำเนินการในธุรกิจธนาคาร ภายใต้งบประมาณค่าใช้จ่ายประเภททุน
และงบประมาณค่าใช้จ่ายที่คณะกรรมการได้อนุมัติ ให้ดำเนินการในโครงการต่างๆ นอกจากนี้
คณะกรรมการจะพิจารณาอนุมัติสินเชื่อที่เกินกว่าอำนาจดำเนินการที่ได้กำหนดไว้

7. พิจารณาให้ความเห็นชอบนโยบายการบริหารทรัพยากรบุคคลและแผนพัฒนาผู้บริหาร
รวมถึงการกำหนดค่าตอบแทน สรรหาและกำหนดผู้สืบทอดตำแหน่งประธานเจ้าหน้าที่บริหาร
กรรมการผู้จัดการ และประเมินผลการปฏิบัติงานของประธานเจ้าหน้าที่บริหาร กรรมการผู้จัดการ
รวมทั้งดูแลให้ธนาคารมีกระบวนการที่มีประสิทธิผลในการประเมินผลงานของผู้บริหารระดับสูง

 8. ดูแลกำกับให้มีระบบการควบคุมภายในที่มีประสิทธิผล และการบริหารความเสี่ยงที่เหมาะสม

9. ดูแลให้มีการกำกับตรวจสอบ ทั้งจากผู้ตรวจสอบภายใน และผู้สอบบัญชีภายนอก ให้ทำหน้าที่อย่าง
มีประสิทธิผล

10. อนุมัติงบการเงินประจำไตรมาส รายงวด และประจำปี
และดูแลให้มีการจัดทำงบการเงินเป็นไปตามหลักการบัญชีที่รับรองทั่วไป

11. ดูแลให้มีเงินกองทุนในระดับที่เพียงพอ
รวมถึงกระบวนการประเมินความเพียงพอของเงินกองทุนที่เหมาะสม
เพื่อรองรับการดำเนินธุรกิจทั้งในปัจจุบันและในอนาคต

12. ดูแลให้มีการสื่อสารในเรื่องต่างๆ กับผู้มีส่วนได้เสียของธนาคารและสาธารณชน

-   การแต่งตั้งและถอดถอนกรรมการ

1. ที่ประชุมผู้ถือหุ้นเลือกตั้งกรรมการ โดยมีจำนวนไม่น้อยกว่าเจ็ดคนและไม่เกินสิบแปดคน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และเป็นกรรมการที่มีสัญชาติไทย ไม่น้อยกว่าสามในสี่ของจำนวนกรรมการทั้งหมด
ซึ่งจะเป็นผู้ถือหุ้นของธนาคารหรือไม่ก็ได้ ในการลงคะแนนเสียงเลือกตั้งกรรมการ
ให้ที่ประชุมผู้ถือหุ้นเลือกตั้งตามหลักเกณฑ์ ดังต่อไปนี้

(1) การเลือกตั้งกรรมการจะกำหนดให้เลือกเป็นรายบุคคล

(2) ผู้ถือหุ้นแต่ละรายมีคะแนนเสียงเท่ากับจำนวนหุ้นที่ถือ โดยถือว่าหนึ่งหุ้นมีหนึ่งเสียง

(3) ผู้ถือหุ้นแต่ละรายจะต้องใช้คะแนนเสียงของตนที่มีอยู่ทั้งหมดออกเสียงเลือกตั้งกรรมการ

(4) บุคคลที่ได้รับคะแนนเสียงเห็นชอบสูงสุดตามลำดับลงมา
    แต่ไม่เกินจำนวนตำแหน่งที่เลือกตั้งคราวนั้นเป็นผู้ได้รับเลือกตั้งเป็นกรรมการ

(5) ในกรณีที่บุคคลซึ่งได้รับการเลือกตั้งมีคะแนนเสียงเท่ากัน สำหรับลำดับสุดท้าย
    ให้ประธานของที่ประชุมลงคะแนนเสียงชี้ขาด

2. ในการประชุมสามัญผู้ถือหุ้นประจำปีของธนาคารทุกๆ คราว
ให้กรรมการออกจากตำแหน่งจำนวนหนึ่งในสามของจำนวนกรรมการ
ถ้าจำนวนกรรมการที่จะออกแบ่งเป็นสามส่วนไม่ได้
ให้ออกโดยจำนวนใกล้เคียงที่สุดกับส่วนหนึ่งในสาม ทั้งนี้
ให้กรรมการซึ่งอยู่ในตำแหน่งนานที่สุดนั้นออกจากตำแหน่งก่อน
และถ้าตกลงกันในเรื่องของการออกจากตำแหน่งไม่ได้ ให้ใช้วิธีจับสลาก
โดยกรรมการซึ่งพ้นจากตำแหน่งอาจได้รับเลือกตั้งใหม่ได้

3. กรรมการย่อมพ้นจากตำแหน่งเมื่อถึงแก่กรรม ยื่นใบลาออกจากตำแหน่งก่อนถึงกำหนด
ศาลมีคำสั่งให้ออก หรือที่ประชุมลงมติให้ถอดถอนจากตำแหน่ง หรือขาดคุณสมบัติตามที่ธนาคารกำหนด

4. หากตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการที่เหลืออยู่เลือกบุคคลซึ่งมีคุณสมบัติและไม่มีลักษณะต้องห้ามตามที่กำหนดไว้
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
ด้วยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
และบุคคลซึ่งเข้าเป็นกรรมการแทนนี้
จะอยู่ในตำแหน่งเพียงเท่าวาระที่ยังเหลืออยู่ของกรรมการซึ่งตนดำรงตำแหน่งแทน

-   การมอบอำนาจโดยคณะกรรมการธนาคาร

ธนาคาร โดยประธานกรรมการ และรองประธานกรรมการ
ได้ทำหนังสือมอบอำนาจให้ประธานเจ้าหน้าที่บริหาร หรือกรรมการผู้จัดการ หรือผู้ประสานงานภูมิ 2
ใน 4 ราย เป็นผู้มีอำนาจกระทำการแทนหรือในนามธนาคาร เพื่อการดำเนินกิจการใดๆ
ทั้งปวงของธนาคาร ภายในวงเงินครั้งละไม่เกิน 3,000 ล้านบาท
โดยสามารถมอบอำนาจช่วงให้ผู้ปฏิบัติงานของหน่วยงานต่างๆ ภายในธนาคาร
เป็นผู้มีอำนาจกระทำการแทนหรือในนามธนาคารได้ภายในขอบเขตความรับผิดชอบของแต่ละบุคคล
และในกรณีที่ต้องทำธุรกรรมใดสูงกว่าวงเงินดังกล่าว
ให้นำเสนอเรื่องให้คณะกรรมการธนาคารพิจารณาอนุมัติวงเงินเป็นการเฉพาะสำหรับธุรกรรมนั้น

-   อำนาจดำเนินการของธนาคาร

นอกเหนือจากการมอบอำนาจให้ผู้ปฏิบัติงานกระทำการแทน หรือในนามธนาคารดังกล่าวข้างต้นแล้ว
ธนาคารได้จัดทำหลักเกณฑ์และตารางการใช้อำนาจดำเนินการภายในธนาคาร
เพื่อกระจายอำนาจให้ผู้ปฏิบัติงานที่ดำรงตำแหน่งและหน้าที่ต่างๆ สามารถปฏิบัติงาน
และตัดสินใจในงานภายในธนาคารได้อย่างมีประสิทธิภาพ มีความ คล่องตัว
ภายใต้ระบบการควบคุมที่เหมาะสม ซึ่งได้แยกอำนาจดำเนินการภายในธนาคารไว้ 3 ประเภท คือ

1. อำนาจดำเนินการที่มีผู้ใช้หลายสังกัด

2. อำนาจดำเนินการภายในฝ่าย/สำนัก

3. อำนาจดำเนินการของสาขา

หลักการ

การกำหนดรูปแบบและเนื้อหาของการจัดทำอำนาจดำเนินการภายในธนาคาร มีสาระสำคัญ ดังนี้

1. เป็นการกระจายอำนาจของประธานเจ้าหน้าที่บริหาร กรรมการผู้จัดการ หรือผู้ประสานงานภูมิ
ในการบริหาร และดำเนินกิจการต่างๆ ภายในธนาคารให้กับผู้บริหารในลำดับถัดไป
ตามความเหมาะสม

2. ประธานเจ้าหน้าที่บริหาร หรือ กรรมการผู้จัดการ หรือผู้ประสานงานภูมิ 2 ใน 4 ราย
ได้รับมอบหมายจากคณะกรรมการธนาคารให้เป็นผู้ลงนามในหลักเกณฑ์และตารางแสดงการใช้อำนาจดำเนินการภายในธนาคาร

  3. อำนาจดำเนินการภายในธนาคารในที่นี้ หมายรวมถึง

  1) อำนาจดำเนินการที่เกี่ยวกับการอนุมัติและสั่งการ ซึ่งมีทั้งกำหนดเป็นวงเงิน
  และไม่กำหนดวงเงิน เพื่อการบริหารงานภายในฝ่าย/หน่วยงาน ตามภารกิจที่ได้รับมอบหมาย

  2) อำนาจดำเนินการที่เกี่ยวกับการเบิกค่าใช้จ่าย
  จะต้องเป็นไปภายในวงเงินงบประมาณของธนาคารที่ผ่านการพิจารณาและได้รับอนุมัติแล้วเท่านั้น

4. เพื่อให้ครอบคลุมและมีความสมบูรณ์ครบถ้วน
จึงจำแนกอำนาจดำเนินการภายในธนาคารตามลักษณะงาน ดังนี้

1)  อำนาจดำเนินการที่มีผู้ใช้หลายสังกัด
    เป็นอำนาจดำเนินการที่ไม่ระบุเฉพาะฝ่ายงานใดฝ่ายงานหนึ่ง แต่จะระบุตามลักษณะของงาน
    ซึ่งผู้ใช้อำนาจดังกล่าวจะเป็นระดับตั้งแต่ประธานเจ้าหน้าที่บริหาร กรรมการผู้จัดการ
    ผู้ประสานงานภูมิ ผู้บริหารสายงาน ผู้บริหารฝ่าย ลงไปถึงผู้ปฏิบัติงานในระดับต่างๆ
    ที่อยู่ตามฝ่ายงาน/หน่วยงานต่างๆ ประกอบด้วย

  (1) อำนาจดำเนินการเกี่ยวกับทรัพยากรบุคคล

(2) อำนาจดำเนินการเกี่ยวกับค่าใช้จ่าย

  (3) อำนาจดำเนินการในการกำหนดอัตราแลกเปลี่ยน /ลดค่าธรรมเนียม
  /ลดอัตราดอกเบี้ยของธุรกิจในประเทศและต่างประเทศ

(4) อำนาจคณะอนุกรรมการบริหารสินทรัพย์และหนี้สิน

(5) อำนาจดำเนินการเกี่ยวกับการบริการลูกค้า

(6) อำนาจดำเนินการเกี่ยวกับการหัก/ปิดบัญชีเพื่อชำระหนี้

(7) อำนาจดำเนินการเกี่ยวกับงานบริหารทรัพย์สินรอการขาย

(8) อำนาจดำเนินการเกี่ยวกับราคาผลิตภัณฑ์สินเชื่อ

(9) อำนาจลงนามในหนังสือเพื่อขออนุญาตดำเนินการทุกประเภทต่อธนาคารแห่งประเทศไทยหน่วยงานราชการ
    หน่วยงานของรัฐ

(10) อำนาจดำเนินการเกี่ยวกับการจัดซื้อจัดหา

(11) อำนาจดำเนินการเกี่ยวกับการบริหารงบประมาณ

(12) อำนาจดำเนินการเกี่ยวกับการชดเชยค่าเสียหายให้กับลูกค้า หรือบุคคลภายนอก

(13) อำนาจดำเนินการเกี่ยวกับการให้พนักงานไปเป็นวิทยากร

(14) อำนาจดำเนินการด้านเครดิตและอำนาจดำเนินการในการแก้ไข/ปรับปรุงโครงสร้างหนี้

(15) อำนาจดำเนินการเกี่ยวกับเรื่องอื่นๆ

2)  อำนาจดำเนินการภายในฝ่าย เป็นอำนาจดำเนินการที่กำหนดให้เฉพาะแต่ละฝ่ายงาน
    เฉพาะเรื่องที่เกี่ยวข้องกับธุรกรรมหรือภารกิจของฝ่ายนั้นๆ
    โดยกำหนดอำนาจให้ตั้งแต่ระดับประธานเจ้าหน้าที่บริหาร กรรมการผู้จัดการ ผู้ประสานงานภูมิ
    ผู้บริหารสายงาน ผู้บริหารฝ่ายลงไปถึงผู้ปฏิบัติงานในระดับต่างๆ ภายในฝ่ายนั้น
    เพื่อพิจารณาใช้อำนาจตามขอบเขตความรับผิดชอบ

3)  อำนาจดำเนินการของสาขา
    เป็นอำนาจดำเนินการที่กำหนดให้เฉพาะสาขาสำนัก/สาขาของธนาคารเฉพาะเรื่องที่เกี่ยวข้องกับธุรกรรมที่ผู้บริหารเครือข่ายฯ
    ผู้จัดการเขต ผู้จัดการสาขา และผู้ปฏิบัติงานในระดับตำแหน่งต่างๆ ภายในสาขาสำนัก/สาขา
    ได้รับมอบหมายให้ใช้อำนาจตามขอบเขตความ รับผิดชอบ

 5. การใช้อำนาจดำเนินการภายในธนาคารดังกล่าว ธนาคารได้กำหนดไว้เป็นหลักเกณฑ์ และ ตารางแสดงการใช้อำนาจดำเนินการ เพื่อให้ผู้บริหารและผู้ปฏิบัติงานถือปฏิบัติตามภายใต้กรอบอำนาจและขอบเขตของการบริหารความเสี่ยงที่ได้รับอนุมัติ 

-   ที่ปรึกษาคณะกรรมการธนาคาร

 คณะกรรมการธนาคารได้แต่งตั้งผู้ทรงคุณวุฒิจำนวนหนึ่ง เป็นที่ปรึกษาคณะกรรมการธนาคาร โดยในปี 2553 ประกอบด้วย

  1. นายไพโรจน์ ล่ำซำ

  2. นายเฉลียว อยู่วิทยา

  3. นายวิลเลียม มาร์ค เอวานส์

  4. ดร.เถียน ซู่หนิง

หน้าที่และความรับผิดชอบของที่ปรึกษาคณะกรรมการธนาคาร

ให้คำปรึกษาและคำแนะนำแก่คณะกรรมการธนาคาร
ในเรื่องที่เกี่ยวข้องและอยู่ในอำนาจหน้าที่ของคณะกรรมการ อาทิ นโยบายของธนาคาร
เรื่องที่ต้องปฏิบัติตามกฎหมายและระเบียบที่วางไว้ รวมทั้งกิจการสำคัญอื่นๆ
ที่หากทำไปแล้วจะเกิดการเปลี่ยนแปลง
หรือส่งผลกระทบอย่างมีสาระสำคัญต่อการดำเนินธุรกิจของธนาคาร

-   คณะกรรมการชุดย่อย

คณะกรรมการธนาคารได้แต่งตั้งกรรมการที่มีความรู้ความชำนาญที่เหมาะสมเป็นคณะกรรมการชุดย่อย
เพื่อช่วยปฏิบัติงานในการศึกษาและกลั่นกรองเรื่องสำคัญที่ต้องการการดูแลอย่างใกล้ชิดในแต่ละด้าน
และเสนอความเห็นต่อคณะกรรมการธนาคาร คณะกรรมการชุดย่อย ประกอบด้วย
คณะกรรมการตรวจสอบ คณะกรรมการกำกับดูแลกิจการ
คณะกรรมการทรัพยากรบุคคลและกำหนดอัตราค่าตอบแทน
และคณะกรรมการบริหารความเสี่ยงองค์การ ทั้งนี้ คณะกรรมการธนาคารได้ตั้งคณะจัดการคณะหนึ่ง
ประกอบด้วยประธานเจ้าหน้าที่บริหาร กรรมการผู้จัดการ และพนักงานของธนาคารจำนวนหนึ่ง
เพื่อจัดการงานและดำเนินกิจการของธนาคารตามที่คณะกรรมการกำหนด
และได้แต่งตั้งกรรมการจำนวนหนึ่งเป็นกรรมการที่ปรึกษาแก่คณะจัดการ
มีหน้าที่ให้คำปรึกษาแนะนำตามที่คณะกรรมการธนาคารเห็นสมควร

นอกจากนี้ ธนาคารยังได้แต่งตั้งคณะอนุกรรมการ จำนวน 11 คณะ
เพื่อพิจารณาและกลั่นกรองงานในขอบข่ายที่คณะอนุกรรมการคณะต่างๆ รับผิดชอบ

-   คณะกรรมการตรวจสอบ

คณะกรรมการธนาคารได้อนุมัติจัดตั้งคณะกรรมการตรวจสอบ ตั้งแต่ปี 2541
มีวาระการดำรงตำแหน่ง คราวละ 3 ปี ประกอบด้วย กรรมการที่เป็นอิสระไม่น้อยกว่า 3 คน
โดยเป็นผู้ที่มีคุณสมบัติครบถ้วนตามหลักเกณฑ์ที่กำหนดโดยคณะกรรมการกำกับหลักทรัพย์และตลาดหลักทรัพย์
คณะกรรมการกำกับตลาดทุน และธนาคารแห่งประเทศไทย โดยศาสตราจารย์กิตติคุณ คุณหญิงสุชาดา
กีระนันทน์ เป็นผู้ที่มีความรู้และประสบการณ์อย่างเพียงพอ
ที่จะสามารถทำหน้าที่ในการสอบทานความน่าเชื่อถือของงบการเงิน โดยในปี 2553
คณะกรรมการตรวจสอบ ประกอบด้วยกรรมการอิสระจำนวน 4 คน ดังรายชื่อต่อไปนี้

1. ม.ร.ว.สฤษดิคุณ กิติยากร ประธานกรรมการ

2. นายสมชาย บุลสุข กรรมการ

3. ศาสตราจารย์กิตติคุณ คุณหญิงสุชาดา กีระนันทน์ กรรมการ

4. นางเอลิซาเบธ แซม กรรมการ

คณะกรรมการตรวจสอบมีการประชุมไม่น้อยกว่าปีละ 6 ครั้ง
และทบทวนการปฏิบัติงานตามข้อบังคับคณะกรรมการตรวจสอบอย่างสม่ำเสมอ โดยในปี 2553
ได้ประชุมทั้งสิ้น 12 ครั้ง และรายงานต่อคณะกรรมการธนาคาร

หน้าที่และความรับผิดชอบของคณะกรรมการตรวจสอบ

 คณะกรรมการตรวจสอบมีหน้าที่และความรับผิดชอบตามข้อบังคับคณะกรรมการตรวจสอบ ซึ่งได้รับอนุมัติจากคณะกรรมการธนาคาร ดังนี้

1.  สอบทานรายงานทางการเงินประจำไตรมาส งวดหกเดือน และประจำปี
    กับสายงานการเงินและควบคุมของธนาคาร
    และสอบทานร่วมกับผู้สอบบัญชีของธนาคารเพื่อให้มั่นใจเท่าที่จะทำได้ว่ารายงานทางการเงินแสดงถึงฐานะทางการเงินอย่างถูกต้องและน่าเชื่อถือ
    และปฏิบัติตามมาตรฐานการบัญชี กฎหมายและมาตรฐานที่เกี่ยวข้องกับการธนาคาร

2.  สอบทานประสิทธิภาพและความเหมาะสมของกระบวนการบริหารความเสี่ยง
    กับหน่วยงานบริหาร ความเสี่ยงของธนาคาร
    และหารือร่วมกับผู้ตรวจสอบภายในและผู้สอบบัญชีของธนาคาร

3.  ดูแลการทบทวนสินทรัพย์เสี่ยงให้มีประสิทธิภาพและมีการดำเนินการอย่างเป็นอิสระ

4.  สอบทานการดำเนินงานของธนาคารในการปฏิบัติตามพระราชบัญญัติหลักทรัพย์และตลาดหลักทรัพย์
    ข้อกำหนดและมาตรฐานของตลาดหลักทรัพย์แห่งประเทศไทย
    หรือกฎหมายที่เกี่ยวกับการประกอบธุรกิจการธนาคารพาณิชย์

5.  สอบทานประสิทธิผลและความเหมาะสมของระบบควบคุมภายในและระบบการตรวจสอบภายใน
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    หัวหน้าหน่วยงานตรวจสอบภายใน

6.  ทบทวนผลการปฏิบัติงานของผู้สอบบัญชีของธนาคาร พิจารณา คัดเลือก
    เสนอแนะต่อคณะกรรมการธนาคารในการแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของธนาคารในแต่ละปี
    รวมถึงค่าธรรมเนียมการสอบบัญชี และประชุมร่วมกับผู้สอบบัญชีโดยไม่มีฝ่ายจัดการ
    อย่างน้อยปีละ 1 ครั้ง

7.  พิจารณารายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของหน่วยงานที่กำกับดูแล
    เพื่อให้มั่นใจว่ารายการดังกล่าวมีความโปร่งใส

8.  พิจารณาการเปิดเผยข้อมูล ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทาง ผลประโยชน์
    หรือการปฏิบัติการอื่นของธนาคารที่มีผลกระทบอย่างมีนัยสำคัญ ให้มีความโปร่งใสและ ถูกต้อง

9.  ดูแลและรับเรื่องร้องเรียนหรือแจ้งข้อมูลจากผู้มีส่วนได้เสีย ที่ส่งถึงคณะกรรมการธนาคาร

10. ปฏิบัติหน้าที่อื่นตามที่ทางการกำหนด หรือคณะกรรมการธนาคารมอบหมาย
    และคณะกรรมการตรวจสอบเห็นชอบด้วย

11. จัดทำรายงานของคณะกรรมการตรวจสอบเสนอต่อคณะกรรมการธนาคารหลังจากการประชุมแต่ละครั้งและจัดทำรายงานสรุปกิจกรรมของคณะกรรมการตรวจสอบ
    รวมถึงข้อมูลตามหลักเกณฑ์ที่ตลาดหลักทรัพย์กำหนด ลงนามโดยประธานกรรมการตรวจสอบ
    และเปิดเผยไว้ในรายงานประจำปีของธนาคาร

12. ปรึกษาและหารือกับผู้บริหารหรือผู้เชี่ยวชาญภายนอกในสิ่งหรือกิจกรรมใดๆ
    ที่คณะกรรมการธนาคารเห็นว่ามีความเกี่ยวข้องกับหน้าที่การดูแลตามข้อบังคับคณะกรรมการตรวจสอบและการดูแลตามนโยบายการกำกับแบบรวมกลุ่ม

13. ทบทวนข้อบังคับและผลการปฏิบัติงานในปีที่ผ่านมาอย่างน้อยปีละหนึ่งครั้ง โดยนำค่าประเมินหรือ
    ข้อคิดเห็นของประธานกรรมการธนาคารมาประกอบการพิจารณา

-   คณะกรรมการกำกับดูแลกิจการ

คณะกรรมการธนาคารได้อนุมัติจัดตั้งคณะกรรมการกำกับดูแลกิจการตั้งแต่ปี 2545
มีวาระดำรงตำแหน่งคราวละ 3 ปี ประกอบด้วยกรรมการจำนวนไม่น้อยกว่า 3 คน โดยในปี 2553
คณะกรรมการกำกับดูแลกิจการ ประกอบด้วยกรรมการจำนวน 4 คน
โดยเป็นกรรมการที่ไม่ได้เป็นผู้บริหาร 2 คน และกรรมการอิสระ 2 คน ดังรายชื่อต่อไปนี้

1. พล.ต.อ. เภา สารสิน ประธานกรรมการ

2. นายศุกรีย์ แก้วเจริญ กรรมการ

3. ศาสตราจารย์ ดร.ยงยุทธ ยุทธวงศ์ กรรมการ

4. นายฮิโรชิ โอตะ กรรมการ

คณะกรรมการกำกับดูแลกิจการมีการประชุมไม่น้อยกว่าปีละ 4 ครั้ง โดยในปี 2553
คณะกรรมการกำกับดูแลกิจการได้ประชุมทั้งสิ้น 5 ครั้ง และรายงานต่อคณะกรรมการธนาคาร

หน้าที่และความรับผิดชอบของคณะกรรมการกำกับดูแลกิจการ

 คณะกรรมการกำกับดูแลกิจการมีหน้าที่และความรับผิดชอบ ตามข้อบังคับคณะกรรมการกำกับดูแลกิจการ ซึ่งได้รับอนุมัติจากคณะกรรมการธนาคาร ดังนี้

  1.
  กำหนดหลักการและข้อพึงปฏิบัติที่สำคัญของกระบวนการกำกับดูแลกิจการที่มีประสิทธิผลที่เหมาะสมสำหรับธนาคาร

  2. พัฒนาและประกาศกำหนดหลักการกำกับดูแลกิจการที่เป็นเลิศ

  3. จัดทำจรรยาบรรณในการดำเนินธุรกิจ และจรรยาบรรณของพนักงานธนาคาร
  และจัดพิมพ์เผยแพร่หรือสื่อต่อผู้ที่เกี่ยวข้อง เพื่อใช้เป็นแนวทางปฏิบัติ
  และเพื่อให้เป็นที่ทราบโดยทั่วกัน

  4. พัฒนาและจัดทำแผนการกำกับดูแลการปฏิบัติตามหลักการกำกับดูแลกิจการที่ประกาศกำหนด

  5.
  ทบทวนข้อความประกาศเกี่ยวกับการกำกับดูแลกิจการที่ดีเพื่อการจัดทำและเสนอรายงานของธนาคาร

  6. พิจารณาเสนอข้อพึงปฏิบัติที่ดีสำหรับคณะกรรมการธนาคาร
  หรือเสนอการกำหนดข้อบังคับคณะกรรมการธนาคาร และคณะกรรมการที่ธนาคารแต่งตั้งทุกชุด

  7. เสนอแนะข้อกำหนดเกี่ยวกับจรรยาบรรณในการดำเนินธุรกิจของธนาคาร
  และข้อพึงปฏิบัติของผู้บริหารและพนักงานของธนาคาร

  8.
  พิจารณาทบทวนแนวปฏิบัติและหลักการกำกับดูแลกิจการที่ใช้ปฏิบัติให้มีความต่อเนื่องและเหมาะสมกับธุรกิจของธนาคาร

  9.
  ทบทวนและเสนอประกาศข้อความเกี่ยวกับการกำกับดูแลกิจการที่ดีของธนาคารที่ออกสู่สาธารณะ

  10. ดูแลการดำเนินงานด้านความรับผิดชอบต่อสิ่งแวดล้อมและสังคม

  11. ทบทวนและรายงานต่อคณะกรรมการธนาคารเกี่ยวกับการกำกับดูแลกิจการที่ดีของธนาคาร
  และให้ความเห็นในแนวปฏิบัติ และเสนอแนะเพื่อแก้ไขปรับปรุงตามความเหมาะสม

  12. ดูแลให้หลักการกำกับดูแลกิจการที่ดีมีผลในทางปฏิบัติ

-   คณะกรรมการทรัพยากรบุคคลและกำหนดอัตราค่าตอบแทน

คณะกรรมการธนาคารได้อนุมัติแต่งตั้งคณะกรรมการทรัพยากรบุคคลและกำหนดอัตราค่าตอบแทน
ตั้งแต่ปี 2545 มีวาระดำรงตำแหน่งคราวละ 3 ปี ประกอบด้วยกรรมการที่ไม่เป็นผู้บริหาร
จำนวนไม่น้อยกว่า 3 คน โดยในปี 2553 คณะกรรมการทรัพยากรบุคคลและกำหนดอัตราค่าตอบแทน
ประกอบด้วยกรรมการอิสระจำนวน 3 คน ดังรายชื่อต่อไปนี้

1. ดร.ชวินท์ ธัมมนันท์กุล ประธานกรรมการ

2. นายสมชาย บุลสุข กรรมการ

3. ศาสตราจารย์ ดร.ไพรัช ธัชยพงษ์ กรรมการ

คณะกรรมการทรัพยากรบุคคลและกำหนดอัตราค่าตอบแทน มีการประชุมไม่น้อยกว่าปีละ 3 ครั้ง
โดยในปี 2553 คณะกรรมการทรัพยากรบุคคลและกำหนดอัตราค่าตอบแทน ได้ประชุมรวม 7 ครั้ง
และรายงานต่อคณะกรรมการธนาคาร

 หน้าที่และความรับผิดชอบของคณะกรรมการทรัพยากรบุคคลและกำหนดอัตราค่าตอบแทน

คณะกรรมการทรัพยากรบุคคลและกำหนดอัตราค่าตอบแทนมีหน้าที่และความรับผิดชอบตามข้อบังคับคณะกรรมการทรัพยากรบุคคลและกำหนดอัตราค่าตอบแทน
ซึ่งได้รับอนุมัติจากคณะกรรมการธนาคาร ดังนี้

  1. พิจารณาและให้ความเห็นต่อข้อเสนอของประธานเจ้าหน้าที่บริหาร และ/หรือ
  กรรมการผู้จัดการ เพื่อนำเสนอคณะกรรมการธนาคารเกี่ยวกับนโยบายด้านทรัพยากรบุคคล
  เพื่อให้สอดคล้องกับกลยุทธ์ในการทำธุรกิจของธนาคาร

  2. สร้างความมั่นใจว่าแผนการสืบทอดตำแหน่งผู้บริหารระดับสูงในตำแหน่งที่สำคัญ
  และรายชื่อผู้ที่อยู่ในเกณฑ์ที่จะได้รับการพิจารณาได้รับการทบทวนอยู่เสมอเป็นระยะๆ

  3. ทบทวนกลยุทธ์ในการให้ผลประโยชน์ตอบแทน และเสนอคณะกรรมการธนาคาร
  เพื่อรับรองและ จัดการให้มีสิ่งจูงใจ ดำรงไว้ซึ่งพนักงานที่มีศักยภาพ
  รวมถึงให้คำเสนอแนะถึงการพิจารณาเงินเดือนหรือผลประโยชน์ต่างๆ
  แก่ผู้บริหารระดับสูงของธนาคาร

  4. กำหนดระยะเวลาและเงื่อนไขต่างๆ ในการว่าจ้างประธานเจ้าหน้าที่บริหาร
  และกรรมการผู้จัดการ รวมถึงผลประโยชน์ตอบแทน
  การสรรหาและเสนอแนะแก่คณะกรรมการธนาคาร เพื่อพิจารณา
  ผู้สืบทอดตำแหน่งประธานเจ้าหน้าที่บริหาร และกรรมการผู้จัดการ เมื่อถึงคราวจำเป็น

  5. ทบทวนสัดส่วน จำนวน และประสบการณ์ของคณะกรรมการธนาคาร
  รวมถึงผลประโยชน์ตอบแทนของคณะกรรมการธนาคาร
  และให้ข้อเสนอแนะในการคัดเลือกผู้ที่มีคุณสมบัติเหมาะสมที่จะได้รับการเสนอให้เป็นกรรมการธนาคาร
  เพื่อเสนอขออนุมัติจากที่ประชุมผู้ถือหุ้น

-   คณะกรรมการบริหารความเสี่ยงองค์การ

คณะกรรมการธนาคารได้อนุมัติให้เปลี่ยนสถานะของคณะอนุกรรมการบริหารความเสี่ยงองค์การ
เป็นคณะกรรมการบริหารความเสี่ยงองค์การ เมื่อวันที่ 29 เมษายน 2547
มีวาระดำรงตำแหน่งคราวละ 2 ปี
ประกอบด้วยกรรมการธนาคารและผู้บริหารที่เหมาะสมไม่น้อยกว่า 7 คน โดยในปี 2553
คณะกรรมการบริหารความเสี่ยงองค์การมีสมาชิกจำนวน 13 คน
ประกอบด้วยกรรมการที่เป็นผู้บริหาร 1 คน กรรมการที่ไม่เป็นผู้บริหาร 2 คน และผู้บริหารธนาคาร
10 คน ดังรายชื่อต่อไปนี้

1. นายศุกรีย์ แก้วเจริญ ประธาน

2. นายบัณฑูร ล่ำซำ สมาชิก

3. นางสุจิตพรรณ ล่ำซำ สมาชิก

4. นายสมเกียรติ ศิริชาติไชย สมาชิก

5. นายปรีดี ดาวฉาย สมาชิก

6. นายธีรนันท์ ศรีหงส์ สมาชิก

7. นายกฤษฎา ล่ำซำ สมาชิก

8. นายธิติ ตันติกุลานันท์ สมาชิก

9. นางสาวขัตติยา อินทรวิชัย สมาชิก

10. นายทรงพล ชีวะปัญญาโรจน์ สมาชิก

11. นายวีรวัฒน์ ปัณฑวังกูร สมาชิก

12. นายจงรัก บุญชยานุรักษ์ สมาชิก

13. นางสาวศันสนา สุขะนันท์ สมาชิก

คณะกรรมการบริหารความเสี่ยงองค์การมีการประชุมไม่น้อยกว่าเดือนละ 1 ครั้ง โดยในปี 2553
คณะกรรมการบริหารความเสี่ยงองค์การได้ประชุมรวม 12 ครั้ง
และรายงานต่อคณะกรรมการธนาคารตามภาระหน้าที่ที่ได้รับมอบหมาย
เพื่อให้มั่นใจว่ามีระบบการบริหารความเสี่ยง การเตือนภัยล่วงหน้า และมีการกำหนดมาตรการ
ป้องกันและจัดการความเสี่ยง ซึ่งรวมถึงความเสี่ยงที่มีผลต่อการดำเนินงาน
และมีการกำกับดูแลการปฏิบัติตาม มาตรการที่วางไว้ ตลอดจนการจัดทำรายงานบริหารความเสี่ยง

หน้าที่และความรับผิดชอบของคณะกรรมการบริหารความเสี่ยงองค์การ

คณะกรรมการบริหารความเสี่ยงองค์การมีหน้าที่และความรับผิดชอบตามข้อบังคับคณะกรรมการบริหารความเสี่ยงองค์การ
ซึ่งได้รับอนุมัติจากคณะกรรมการธนาคาร ดังนี้

  1. มีอำนาจตัดสินใจในการดำเนินการที่เกี่ยวข้อง ภายใต้ขอบเขตความรับผิดชอบที่กำหนดไว้ใน
  ข้อบังคับคณะกรรมการบริหารความเสี่ยงองค์การ
  และมีอำนาจในการเข้าถึงข้อมูลเพื่อการปฏิบัติหน้าที่ ที่ได้รับมอบหมาย

  2. กำหนดนโยบายการบริหารความเสี่ยงของกลุ่มธุรกิจทางการเงิน
  เสนอต่อคณะกรรมการธนาคารเพื่อพิจารณาในเรื่องการบริหารความเสี่ยงโดยรวม ทั้งนี้
  ต้องครอบคลุมความเสี่ยงในเรื่องต่างๆ เช่น ความเสี่ยงด้านกลยุทธ์ ความเสี่ยงด้านสภาพคล่อง
  ความเสี่ยงด้านเครดิต ความเสี่ยงด้านตลาด ความเสี่ยงด้านปฏิบัติการ หรือความเสี่ยงอื่นๆ
  ที่มีนัยสำคัญต่อกลุ่มธุรกิจทางการเงิน

  3. กำหนดกลยุทธ์โครงสร้างองค์การและทรัพยากรที่ใช้ในการบริหารความเสี่ยง
  ให้สอดคล้องกับนโยบายการบริหารความเสี่ยงของกลุ่มธุรกิจทางการเงิน โดยสามารถวิเคราะห์
  ประเมิน วัดผล และ ติดตามกระบวนการบริหารความเสี่ยงได้อย่างมีประสิทธิผล

  4. กำหนดวงเงินสูงสุดตามความเสี่ยงที่กำหนด (Risk Limit) ในมิติต่างๆ ที่มีความสำคัญ
  เสนอต่อคณะกรรมการธนาคารเพื่อพิจารณา

  5. กำกับดูแล
  ทบทวนและให้ข้อเสนอแนะต่อคณะกรรมการธนาคารเกี่ยวกับนโยบายการบริหารความเสี่ยง
  วิธีปฏิบัติที่เป็นมาตรฐาน กลยุทธ์และการวัดความเสี่ยงโดยรวม
  เพื่อให้มั่นใจได้ว่ากลยุทธ์การบริหาร ความเสี่ยงได้นำไปปฏิบัติอย่างเหมาะสม

-   กรรมการที่ปรึกษาแก่คณะจัดการ

ที่ประชุมคณะกรรมการธนาคาร และโดยมติที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน 2543 ได้อนุมัติให้แต่งตั้งกรรมการที่ปรึกษาแก่คณะจัดการ โดยในปี 2553 ประกอบด้วยกรรมการ 4 คน ดังรายชื่อต่อไปนี้

1. นายบรรยงค์ ล่ำซำ

2. พล.ต.อ. เภา สารสิน

3. นายศุกรีย์ แก้วเจริญ

4. ดร.อภิชัย จันทรเสน

หน้าที่และความรับผิดชอบของกรรมการที่ปรึกษาแก่คณะจัดการ

  1. ให้คำปรึกษาแนะนำแก่คณะจัดการ ตามที่คณะกรรมการธนาคารเห็นสมควร

  2. ดูแลให้ธนาคารมีการจัดการและดำเนินกิจการต่างๆ อย่างมีประสิทธิภาพ

-   คณะจัดการ

ที่ประชุมคณะกรรมการธนาคาร และโดยมติที่ประชุมสามัญผู้ถือหุ้น ครั้งที่ 88 เมื่อวันที่ 4 เมษายน
2543 ได้อนุมัติจัดตั้งคณะจัดการ ประกอบด้วยประธานเจ้าหน้าที่บริหาร กรรมการผู้จัดการ
และพนักงานของธนาคารจำนวนหนึ่ง โดยในปี 2553 ประกอบด้วยสมาชิก 15 คน ดังรายชื่อต่อไปนี้

1. นายบัณฑูร ล่ำซำ ประธาน

2. นายสมเกียรติ ศิริชาติไชย สมาชิก

  3. นายปรีดี ดาวฉาย สมาชิก

  4. นายธีรนันท์ ศรีหงส์ สมาชิก

  5. นายกฤษฎา ล่ำซำ สมาชิก

  6. นายปกรณ์ พรรธนะแพทย์ สมาชิก

  7. นายสุรศักดิ์ ดุษฎีเมธา สมาชิก

  8. นายประสพสุข ดำรงชิตานนท์ สมาชิก

  9. นางสาวขัตติยา อินทรวิชัย สมาชิก

  10. ดร.อดิศวร์ หลายชูไทย สมาชิก

  11. นายทรงพล ชีวะปัญญาโรจน์ สมาชิก

  12. นายวศิน วณิชย์วรนันต์ สมาชิก

  13. นายอำพล โพธิ์โลหะกุล สมาชิก

  14. นายวีรวัฒน์ ปัณฑวังกูร สมาชิก

  15. นายสมคิด จิรานันตรัตน์ สมาชิก

คณะจัดการมีการประชุมสัปดาห์ละ 1 ครั้ง โดยในปี 2553 คณะจัดการได้ประชุมรวมทั้งสิ้น 48 ครั้ง
และรายงานต่อคณะกรรมการธนาคาร

หน้าที่และความรับผิดชอบของคณะจัดการ

คณะจัดการมีหน้าที่และความรับผิดชอบตามข้อบังคับคณะจัดการ
ซึ่งได้รับอนุมัติจากคณะกรรมการธนาคาร ดังนี้

  1. จัดการงาน และดำเนินกิจการของธนาคารตามที่คณะกรรมการธนาคารกำหนด
  หรือได้รับอนุมัติจากคณะกรรมการธนาคารให้ดำเนินการเฉพาะกรณี

  2. บริหารธุรกิจของธนาคารตามนโยบายและแผนงานที่กำหนดไว้

3.  ดำเนินการตามที่คณะกรรมการธนาคารมอบอำนาจ
    และตามที่กำหนดในอำนาจดำเนินการของธนาคาร

4.  ประธานคณะจัดการต้องจัดส่งรายงานการประชุมคณะจัดการ
    ให้ที่ประชุมคณะกรรมการธนาคารเพื่อรับทราบถึงกิจการที่คณะจัดการได้ทำไปแล้ว อย่างไรก็ดี
    เรื่องเกี่ยวกับนโยบายของธนาคาร
    เรื่องที่หากทำไปแล้วจะเกิดการเปลี่ยนแปลงอย่างสำคัญแก่กิจการของธนาคาร
    เรื่องที่จะต้องปฏิบัติตามกฎหมายโดยคณะกรรมการธนาคารเองหรือจะต้องปฏิบัติตามระเบียบของธนาคาร
    และเรื่องที่คณะจัดการเห็นสมควรเสนอเพื่ออนุมัติเป็นรายเรื่อง
    หรือตามหลักเกณฑ์ที่คณะกรรมการธนาคารกำหนด
    ให้เสนอเพื่อรับอนุมัติจากคณะกรรมการธนาคารก่อน

5.  ดำเนินกิจกรรมตามที่กำหนด เพื่อบริหารธนาคารให้ประสบความสำเร็จ
    บรรลุเป้าหมายของธนาคาร ซึ่งรวมถึง

    1.  จัดทำและสอบทานวัตถุประสงค์เชิงกลยุทธ์
        แผนทางการเงินและนโยบายที่สำคัญของธนาคาร
        และนำเสนอต่อคณะกรรมการธนาคารเพื่อพิจารณาอนุมัติ

    2.  พิจารณากลั่นกรองแผนธุรกิจประจำปี งบประมาณค่าใช้จ่ายประเภททุน
        เป้าหมายการปฏิบัติงาน รวมถึงสิ่งที่ต้องริเริ่มต่างๆ ที่สำคัญ เพื่อให้บรรลุเป้าหมาย
        รวมถึงโครงการที่มีค่าใช้จ่ายประเภททุนที่เกินวงเงินที่คณะกรรมการธนาคารกำหนด
        และนำเสนอต่อคณะกรรมการธนาคารเพื่อพิจารณาอนุมัติ

    3.  พิจารณาและอนุมัติในเรื่องต่างๆ ตามที่กำหนดไว้ในอำนาจดำเนินการ
        หรือได้รับมอบอำนาจจากคณะกรรมการธนาคาร

    4.  พิจารณาทบทวนอำนาจดำเนินการในเรื่องต่างๆ
        ตามที่กำหนดไว้ในตารางการมอบอำนาจและนำเสนอต่อคณะกรรมการธนาคารเพื่อพิจารณาอนุมัติ

    5.  จัดการและสร้างสมดุลระหว่างวัตถุประสงค์ในระยะสั้นและวัตถุประสงค์ในระยะยาว

    6.  พัฒนาและดูแลทรัพยากรบุคคลให้ดำเนินไปตามกลยุทธ์ด้านทรัพยากรบุคคล
        ที่คณะกรรมการทรัพยากรบุคคลและกำหนดอัตราค่าตอบแทนได้ให้ความเห็นชอบไว้

    7.  ติดตามและรายงานต่อคณะกรรมการธนาคารเกี่ยวกับผลการดำเนินงานของธนาคาร
        และความก้าวหน้าในการดำเนินการเพื่อให้บรรลุวัตถุประสงค์ของธนาคาร

    8.  ติดตามการปฏิบัติงานของพนักงานทุกระดับเกี่ยวกับการบริหารจัดการความเสี่ยงตาม
        แนวทางที่ธนาคารกำหนด รวมทั้งประสิทธิผลของการควบคุมภายใน
        และการปฏิบัติตามกฎหมาย ระเบียบและนโยบายที่เกี่ยวข้อง

    9.  สอบทานกิจกรรมหรือผลิตภัณฑ์ที่ริเริ่มใหม่ที่สำคัญ และนำเสนอต่อคณะกรรมการธนาคาร
        เพื่อพิจารณาติดตามและอนุมัติ

    10. ติดต่อสื่อสารกับผู้มีส่วนได้เสียภายนอกองค์การ ตามความจำเป็นในแต่ละครั้ง
        ตามอำนาจที่ได้รับมอบหมาย

-   คณะอนุกรรมการธนาคาร

คณะอนุกรรมการธนาคารมีหน้าที่ในการพิจารณาและจัดการในเรื่องต่างๆ ภายในธนาคาร
ให้เป็นไปด้วยความถูกต้อง เหมาะสม มีประสิทธิภาพและประสิทธิผลสูงสุดต่อธนาคาร

ธนาคารได้พิจารณาทบทวนและได้อนุมัติให้มีคณะอนุกรรมการคณะต่างๆ โดยในปี 2553
ประกอบไปด้วย 11 คณะ ดังนี้

1.  คณะอนุกรรมการยุทธศาสตร์เทคโนโลยีสารสนเทศ

2.  คณะอนุกรรมการบริหารสินทรัพย์และหนี้สิน

3.  คณะอนุกรรมการแก้ไขและปรับปรุงโครงสร้างหนี้บรรษัทและผู้ประกอบการขนาดกลาง

4.  คณะอนุกรรมการแก้ไขและปรับปรุงโครงสร้างหนี้ลูกค้าบุคคลและผู้ประกอบการ

5.  คณะอนุกรรมการพิจารณาจำหน่ายทรัพย์สินรอการขาย

6.  คณะอนุกรรมการพิจารณากำหนดราคาผลิตภัณฑ์ลูกค้าธุรกิจ

7.  คณะอนุกรรมการพิจารณากำหนดราคาผลิตภัณฑ์ลูกค้าบุคคลและเครือข่ายบริการ

  8. คณะอนุกรรมการนโยบายและบริหารความเสี่ยงเครดิต

9.  คณะอนุกรรมการกำกับการจัดการข้อมูล

10. คณะอนุกรรมการพิจารณาการลงทุนด้านเทคโนโลยีสารสนเทศ

11. คณะอนุกรรมการจัดซื้อจัดหา

-   ผู้บริหาร

ณ วันที่ 31 ธันวาคม 2553 ธนาคารมีผู้บริหารซึ่งมิใช่กรรมการธนาคาร ดังนี้

1. นายสมเกียรติ ศิริชาติไชย รองกรรมการผู้จัดการอาวุโส

2. นายปรีดี ดาวฉาย รองกรรมการผู้จัดการอาวุโส

3. นายธีรนันท์ ศรีหงส์ รองกรรมการผู้จัดการอาวุโส

4. นายกฤษฎา ล่ำซำ รองกรรมการผู้จัดการอาวุโส

5. นายปกรณ์ พรรธนะแพทย์ รองกรรมการผู้จัดการ

6. นายธิติ ตันติกุลานันท์ รองกรรมการผู้จัดการ

7. นายสุรศักดิ์ ดุษฎีเมธา รองกรรมการผู้จัดการ

8. นายประสพสุข ดำรงชิตานนท์ รองกรรมการผู้จัดการ

9. นางสาวขัตติยา อินทรวิชัย รองกรรมการผู้จัดการ

10. ดร.อดิศวร์ หลายชูไทย รองกรรมการผู้จัดการ

11. นายทรงพล ชีวะปัญญาโรจน์ รองกรรมการผู้จัดการ

12. นายวศิน วณิชวรนันต์ รองกรรมการผู้จัดการ

13. นายอำพล โพธิ์โลหะกุล รองกรรมการผู้จัดการ

14. นายวีรวัฒน์ ปัณฑวังกูร รองกรรมการผู้จัดการ

15. นายกฤษณ์ จิตต์แจ้ง รองกรรมการผู้จัดการ

16. นายสมคิด จิรานันตรัตน์ รองกรรมการผู้จัดการ

17. นายพิพิธ เอนกนิธิ รองกรรมการผู้จัดการ

18. ดร.พิพัฒน์พงศ์ โปษยานนท์ รองกรรมการผู้จัดการ

19. นางสาววาสนา สุระกิจ ผู้บริหารฝ่ายจัดการบัญชี

20. นางนิศานาถ อู่วุฒิพงษ์ ผู้บริหารฝ่ายวางแผนการเงิน

หมายเหตุ รายละเอียดเกี่ยวกับวุฒิการศึกษาสูงสุด
ประสบการณ์การทำงานของผู้บริหารได้แสดงในเอกสารแนบ 1

 การสรรหากรรมการและผู้บริหาร

-   การสรรหากรรมการ

ธนาคารได้แต่งตั้งคณะกรรมการทรัพยากรบุคคลและกำหนดอัตราค่าตอบแทนทำหน้าที่คณะกรรมการสรรหา
พิจารณาคัดเลือกและกลั่นกรองบุคคลที่ได้รับการเสนอชื่อ
เพื่อการคัดเลือกและเสนอแต่งตั้งให้ดำรงตำแหน่งกรรมการ โดยคำนึงถึงสัดส่วน จำนวน
และองค์ประกอบของคณะกรรมการที่เหมาะสม
และเป็นไปตามข้อกำหนดกฎหมายที่เป็นหลักการเบื้องต้น
ข้อบังคับของธนาคารและหลักการกำกับดูแลกิจการที่ดี ดังนี้

1.  พิจารณาจากบุคคลที่มีคุณสมบัติและไม่มีลักษณะต้องห้าม
    ในการแต่งตั้งให้เป็นกรรมการสถาบันการเงิน ตามหลักเกณฑ์ของธนาคารแห่งประเทศไทย
    สำนักงานคณะกรรมการกำกับหลักทรัพย์และตลาด หลักทรัพย์ คณะกรรมการกำกับตลาดทุน
    และหน่วยงานทางการที่เกี่ยวข้อง

2.  สอบทานตามแบบสอบถามคุณสมบัติกรรมการของสถาบันการเงินตามกฎหมายที่เกี่ยวข้อง

3.  ต้องมีคุณสมบัติ ทักษะ ความรู้ ความสามารถ ประสบการณ์เบื้องต้นตามที่ธนาคารกำหนด

ทั้งนี้ ธนาคารเปิดโอกาสให้ผู้ถือหุ้นสามารถเสนอชื่อบุคคล
เพื่อเข้ารับการพิจารณาเลือกตั้งเป็นกรรมการ
ในการประชุมสามัญผู้ถือหุ้นได้ตามหลักเกณฑ์ที่ธนาคารกำหนด
โดยคณะกรรมการทรัพยากรบุคคลและกำหนดอัตราค่าตอบแทนอาจเสนอให้คณะกรรมการธนาคารจัดตั้งคณะกรรมการเฉพาะกิจ
ซึ่งประกอบด้วย กรรมการธนาคาร หรือบุคคลภายนอก เพื่อทำหน้าที่สรรหากรรมการได้
และในกรณีที่ผลการคัดเลือกไม่มีบุคคลที่เหมาะสม จะดำเนินกระบวนการสรรหา
หรือรับการเสนอชื่อบุคคลที่มีคุณสมบัติใหม่ สำหรับการคัดเลือกกรรมการอิสระ
คณะกรรมการทรัพยากรบุคคลและกำหนดอัตราค่าตอบแทนจะพิจารณาคัดเลือกบุคคลที่มีคุณสมบัติและไม่มีลักษณะต้องห้ามตาม
ข้อกำหนดของธนาคารแห่งประเทศไทยและหน่วยงานทางการอื่นที่กำกับดูแลธนาคาร
โดยมีคุณสมบัติเป็นกรรมการอิสระตามที่ธนาคารกำหนด และเสนอแนะต่อคณะกรรมการธนาคาร
เพื่อขอความเห็นชอบจากธนาคารแห่งประเทศไทยก่อนนำชื่อเสนอต่อที่ประชุมสามัญผู้ถือหุ้นเลือกตั้งเป็นรายบุคคล
ในกรณีแต่งตั้งกรรมการที่ถึงกำหนดออกตามวาระ และแต่งตั้งกรรมการใหม่

เมื่อคณะกรรมการธนาคารเห็นชอบแล้ว
สำนักเลขานุการบริษัทจะดำเนินการขอความเห็นชอบต่อธนาคารแห่งประเทศไทย
ไม่ว่าจะเป็นการแต่งตั้งกรรมการที่ถึงกำหนดออกตามวาระ แต่งตั้งกรรมการใหม่
หรือแต่งตั้งกรรมการแทนตำแหน่งที่ว่างลง และในกรณีที่ธนาคารแห่งประเทศไทยไม่เห็นชอบ
คณะกรรมการทรัพยากรบุคคลและกำหนดอัตราค่าตอบแทนจะดำเนินกระบวนการสรรหากรรมการใหม่

ภายหลังจากที่ประชุมผู้ถือหุ้นได้อนุมัติเลือกตั้งกรรมการ
กรณีแต่งตั้งกรรมการที่ถึงกำหนดออกตามวาระ หรือแต่งตั้งกรรมการใหม่
หรือภายหลังธนาคารแห่งประเทศไทยให้ความเห็นชอบแต่งตั้งกรรมการ
กรณีแต่งตั้งกรรมการแทนตำแหน่งที่ว่างลง นอกจากถึงคราวออกตามวาระ
สำนักเลขานุการบริษัทจะดำเนินการจดทะเบียนเปลี่ยนแปลงกรรมการ
และรายงานต่อหน่วยงานทางการที่เกี่ยวข้องภายในเวลาที่กำหนด

-   การสรรหาผู้บริหาร

คณะกรรมการทรัพยากรบุคคลและกำหนดอัตราค่าตอบแทนมีหน้าที่สรรหา คัดเลือก
หรือรับการเสนอชื่อบุคคลที่มีคุณสมบัติเหมาะสม เพื่อดำรงตำแหน่งผู้บริหารระดับสูงของธนาคาร
ในตำแหน่งตั้งแต่ผู้ช่วยกรรมการผู้จัดการขึ้นไป หรือผู้ซึ่งมีตำแหน่งเทียบเท่าที่เรียกชื่ออย่างอื่น
ตามกระบวนการสรรหา
และเสนอคณะกรรมการธนาคารเพื่อพิจารณาให้ความเห็นชอบก่อนเสนอขอความเห็นชอบต่อธนาคารแห่งประเทศไทยต่อไป
สำหรับการแต่งตั้งผู้บริหารในระดับต่ำกว่า ผู้ช่วยกรรมการผู้จัดการ
ผู้บริหารสายงานร่วมกับฝ่ายบริหารงานทรัพยากรบุคคลจะพิจารณาคัดเลือกกลั่นกรอง
ก่อนนำเสนอต่อผู้ประสานงานภูมิ และอนุมัติโดยประธานเจ้าหน้าที่บริหาร หรือกรรมการผู้จัดการ

 ค่าตอบแทนของกรรมการและผู้บริหาร

ธนาคารได้กำหนดนโยบายค่าตอบแทนกรรมการไว้อย่างชัดเจนและโปร่งใส
มีคณะกรรมการทรัพยากรบุคคลและกำหนดอัตราค่าตอบแทนทำหน้าที่ทบทวน
โดยพิจารณาถึงความเหมาะสม และสอดคล้องกับขอบเขตหน้าที่ ความรับผิดชอบของกรรมการ
และเทียบเคียงกับอัตราค่าตอบแทนกรรมการในกลุ่มธนาคารพาณิชย์ที่อยู่ในระดับเดียวกัน

ค่าตอบแทนผู้บริหารเป็นไปตามนโยบายและหลักเกณฑ์ที่คณะกรรมการธนาคารกำหนด ซึ่งเชื่อมโยงกับ
ผลการดำเนินงานของธนาคารและผลการปฏิบัติงานรายบุคคล
โดยคณะกรรมการทรัพยากรบุคคลและกำหนดอัตรา
ค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการธนาคารเพื่อพิจารณา

 ที่ประชุมสามัญผู้ถือหุ้น ครั้งที่ 98 เมื่อวันที่ 7 เมษายน 2553 ได้อนุมัติอัตราค่าตอบแทนกรรมการและ เงินบำเหน็จ โดยกรรมการที่ได้รับมอบหมายให้เป็นกรรมการในคณะกรรมการชุดย่อยได้รับค่าตอบแทนเพิ่มตามปริมาณงานที่เพิ่มขึ้น โดยรายละเอียดค่าตอบแทนของกรรมการและผู้บริหาร ประกอบด้วย

1. ค่าตอบแทนที่เป็นตัวเงิน

  1) ค่าตอบแทนกรรมการ: ในปี 2553 คณะกรรมการธนาคาร
  ได้รับค่าตอบแทนในฐานะกรรมการธนาคาร กรรมการที่ปรึกษาแก่คณะจัดการ กรรมการตรวจสอบ
  กรรมการกำกับดูแลกิจการ กรรมการทรัพยากรบุคคลและกำหนดอัตราค่าตอบแทน
  กรรมการบริหารความเสี่ยงองค์การ ที่ปรึกษากฎหมายของธนาคาร
  รวมถึงเงินบำเหน็จในอัตราร้อยละ 0.5 ของเงินปันผล รวม 16 คน เป็นจำนวนเงินรวมทั้งสิ้น
  68,004,650 บาท

2)  ค่าตอบแทนของที่ปรึกษาคณะกรรมการธนาคาร: เป็นจำนวนเงินทั้งสิ้น 1,689,600 บาท

3)  ค่าตอบแทนผู้บริหาร:

-   ผู้บริหารระดับผู้ช่วยกรรมการผู้จัดการหรือเทียบเท่า รวมทั้งสิ้น 32 คน ได้รับผลประโยชน์
    ตอบแทนจากธนาคาร รวมเงินเดือน ค่าครองชีพ บำเหน็จพิเศษ และโบนัส ในรอบปี 2553
    เป็นจำนวนเงินรวมทั้งสิ้น 182,879,140 บาท

-   ผู้บริหารระดับรองกรรมการผู้จัดการหรือเทียบเท่าขึ้นไป รวมทั้งสิ้น 22 คน
    ได้รับผลประโยชน์ตอบแทนจากธนาคาร รวมเงินเดือน ค่าครองชีพ บำเหน็จพิเศษ และโบนัส
    ในรอบปี 2553 เป็นจำนวนเงินรวมทั้งสิ้น 232,446,095 บาท

โดยสรุป ผู้บริหารระดับผู้ช่วยกรรมการผู้จัดการหรือเทียบเท่าขึ้นไป รวมทั้งสิ้น 54 คน ได้รับ
ผลประโยชน์ตอบแทนจากธนาคาร รวมเงินเดือน ค่าครองชีพ บำเหน็จพิเศษ และโบนัส ในปี 2553
เป็นจำนวนเงินรวมทั้งสิ้น 415,325,235 บาท

ผลประโยชน์ตอบแทนที่กรรมการได้รับจากธนาคาร ในรอบปีบัญชี 2553

+------------------+---------------------------------------------------+
| นายบรรยงค์ ล่ำซำ   | มีผลประโยชน์ตอบแทนในฐานะประธานกรรมการ               |
|                  | และกรรมการที่ปรึกษาแก่คณะจัดการ เป็นจำนวนเงิน 7,128,000  |
|                  | บาท และเงินบำเหน็จ จำนวน 3,488,000 บาท              |
+------------------+---------------------------------------------------+
| พล.ต.อ. เภา      | มีผลประโยชน์ตอบแทนในฐานะรองประธานกรรมการ            |
| สารสิน            | และกรรมการที่ปรึกษาแก่คณะจัดการ เป็นจำนวนเงิน 5,322,000  |
|                  | บาท ประธานกรรมการกำกับดูแลกิจการ เป็นจำนวนเงิน 396,000 |
|                  | บาท และเงินบำเหน็จ จำนวน 2,616,000 บาท              |
+------------------+---------------------------------------------------+
| นายบัณฑูร ล่ำซำ     | มีผลประโยชน์ตอบแทนในฐานะกรรมการ เป็นจำนวนเงิน         |
|                  | 1,200,000 บาท และเงินบำเหน็จ จำนวน 1,744,000 บาท    |
+------------------+---------------------------------------------------+
| ดร.ประสาร        | มีผลประโยชน์ตอบแทนในฐานะกรรมการ เป็นจำนวนเงิน 700,000 |
| ไตรรัตน์วรกุล ⁽¹⁾   | บาท และเงินบำเหน็จ จำนวน 1,744,000 บาท              |
+------------------+---------------------------------------------------+
|                  |                                                   |
+------------------+---------------------------------------------------+
| นายศุกรีย์ แก้วเจริญ  | มีผลประโยชน์ตอบแทนในฐานะกรรมการ                     |
| ⁽²⁾              | และกรรมการที่ปรึกษาแก่คณะจัดการ เป็นจำนวนเงิน 2,400,000  |
|                  | บาท กรรมการกำกับดูแลกิจการ เป็นจำนวนเงิน 264,000 บาท   |
|                  | ประธานกรรมการบริหารความเสี่ยงองค์การ เป็น จำนวนเงิน     |
|                  | 297,000 บาท และเงินบำเหน็จ จำนวน 1,744,000 บาท      |
+------------------+---------------------------------------------------+
| ม.ร.ว.สฤษดิคุณ     | มีผลประโยชน์ตอบแทนในฐานะกรรมการ เป็นจำนวนเงิน         |
| กิติยากร           | 1,200,000 บาท ประธานกรรมการตรวจสอบ เป็นจำนวนเงิน    |
|                  | 792,000 บาท และเงินบำเหน็จ จำนวน 1,744,000 บาท      |
+------------------+---------------------------------------------------+
| ม.ร.ว.ยงสวาสดิ์    | มีเงินบำเหน็จ จำนวน 1,139,650 บาท                    |
| กฤดากร ⁽³⁾       |                                                   |
+------------------+---------------------------------------------------+
| นายสมชาย บุลสุข    | มีผลประโยชน์ตอบแทนในฐานะกรรมการ เป็นจำนวนเงิน         |
|                  | 1,200,000 บาท กรรมการตรวจสอบ เป็นจำนวนเงิน 660,000  |
|                  | บาท กรรมการทรัพยากรบุคคลและกำหนดอัตราค่าตอบแทน        |
|                  | เป็นจำนวนเงิน 264,000 บาท และเงินบำเหน็จ จำนวน        |
|                  | 1,744,000 บาท                                     |
+------------------+---------------------------------------------------+
| นางสุจิตพรรณ ล่ำซำ  | มีผลประโยชน์ตอบแทนในฐานะกรรมการ เป็นจำนวนเงิน         |
|                  | 1,200,000 บาท กรรมการบริหารความเสี่ยงองค์การ          |
|                  | เป็นจำนวนเงิน 198,000 บาท และเงินบำเหน็จ จำนวน        |
|                  | 1,744,000 บาท                                     |
+------------------+---------------------------------------------------+
| ศาสตราจารย์กิตติคุณ  | มีผลประโยชน์ตอบแทนในฐานะกรรมการ เป็นจำนวนเงิน         |
|                  | 1,200,000 บาท กรรมการตรวจสอบ เป็นจำนวนเงิน 660,000  |
| คุณหญิงสุชาดา       | บาท และเงินบำเหน็จ จำนวน 1,744,000 บาท              |
| กีระนันทน์          |                                                   |
+------------------+---------------------------------------------------+
| ศาสตราจารย์       | มีผลประโยชน์ตอบแทนในฐานะกรรมการ เป็นจำนวนเงิน         |
| ดร.ยงยุทธ         | 1,200,000 บาท กรรมการกำกับดูแลกิจการ เป็นจำนวนเงิน     |
|                  | 264,000 บาท และเงินบำเหน็จ จำนวน 1,744,000 บาท      |
| ยุทธวงศ์           |                                                   |
+------------------+---------------------------------------------------+
| ดร.อภิชัย จันทรเสน  | มีผลประโยชน์ตอบแทนในฐานะกรรมการและที่ปรึกษากฎหมาย      |
|                  | เป็นจำนวนเงิน 5,160,000 บาท และเงินบำเหน็จ จำนวน      |
|                  | 1,744,000 บาท                                     |
+------------------+---------------------------------------------------+
| นางเอลิซาเบธ แซม  | มีผลประโยชน์ตอบแทนในฐานะกรรมการ เป็นจำนวนเงิน         |
|                  | 1,200,000 บาท กรรมการตรวจสอบ เป็นจำนวนเงิน 660,000  |
|                  | บาท และเงินบำเหน็จ จำนวน 1,744,000 บาท              |
+------------------+---------------------------------------------------+
| ดร.ชวินท์ ธัมมนันท์กุล | มีผลประโยชน์ตอบแทนในฐานะกรรมการ เป็นจำนวนเงิน         |
|                  | 1,200,000 บาท                                     |
|                  | ประธานกรรมการทรัพยากรบุคคลและกำหนดอัตราค่าตอบแทน      |
|                  | เป็นจำนวนเงิน 396,000 บาท และเงินบำเหน็จ จำนวน        |
|                  | 1,744,000 บาท                                     |
+------------------+---------------------------------------------------+
| ศา               | มีผลประโยชน์ตอบแทนในฐานะกรรมการ เป็นจำนวนเงิน         |
| สตราจารย์ ดร.ไพรัช | 1,200,000 บาท                                     |
|                  | กรรมการทรัพยากรบุคคลและกำหนดอัตราค่าตอบแทน            |
| ธัชยพงษ์           | เป็นจำนวนเงิน 264,000 บาท และเงินบำเหน็จ จำนวน        |
|                  | 1,744,000 บาท                                     |
+------------------+---------------------------------------------------+
| นายฮิโรชิ โอตะ     | มีผลประโยชน์ตอบแทนในฐานะกรรมการ เป็นจำนวนเงิน         |
|                  | 1,200,000 บาท กรรมการกำกับดูแลกิจการ เป็นจำนวนเงิน     |
|                  | 264,000 บาท และเงินบำเหน็จ จำนวน 1,744,000 บาท      |
+------------------+---------------------------------------------------+

หมายเหตุ: (1) ดร.ประสาร ไตรรัตน์วรกุล ลาออกจากการเป็นกรรมการ มีผลวันที่ 16 กรกฎาคม 2553 

  (2) นายศุกรีย์ แก้วเจริญ ได้รับแต่งตั้งเป็นประธานกรรมการบริหารความเสี่ยงองค์การ
  เมื่อวันที่ 25 กุมภาพันธ์ 2553

  (3) ม.ร.ว.ยงสวาสดิ์ กฤดากร ได้รับเงินบำเหน็จจากการจ่ายเงินปันผล
  สำหรับผลการดำเนินงานงวดหลังของปี 2552 ตามระยะเวลาการดำรงตำแหน่งกรรมการ

2. ค่าตอบแทนอื่น

1)  ค่าตอบแทนกรรมการ : ไม่มี

2)  ค่าตอบแทนของที่ปรึกษาคณะกรรมการธนาคาร : ไม่มี

3) ค่าตอบแทนผู้บริหาร : ในปี 2553 ธนาคารได้จ่ายเงินสมทบกองทุนสำรองเลี้ยงชีพที่สมทบให้
ผู้บริหารระดับผู้ช่วยกรรมการผู้จัดการหรือเทียบเท่า รวมทั้งสิ้น 32 คน เป็นเงินรวมทั้งสิ้น
4,935,562 บาท และ ผู้บริหารระดับรองกรรมการผู้จัดการหรือเทียบเท่าขึ้นไป รวมทั้งสิ้น 22 คน
เป็นเงินรวมทั้งสิ้น 5,509,636 บาท
รวมเป็นค่าตอบแทนที่ธนาคารได้จ่ายเงินสมทบกองทุนสำรองเลี้ยงชีพ
ที่สมทบให้ผู้บริหารระดับผู้ช่วยกรรมการผู้จัดการขึ้นไป รวมทั้งสิ้น 54 คน เป็นเงินทั้งสิ้น
10,445,198 บาท

ธนาคารได้จัดตั้งกองทุนสำรองเลี้ยงชีพ ตามพระราชบัญญัติกองทุนสำรองเลี้ยงชีพ พ.ศ. 2530
และใช้ชื่อว่า

1.  กองทุนสำรองเลี้ยงชีพ พนักงาน บมจ.ธนาคารกสิกรไทย ซึ่งจดทะเบียนแล้ว

2.  กองทุนสำรองเลี้ยงชีพ สวัสดิการมั่นคง ซึ่งจดทะเบียนแล้ว

และข้อบังคับกองทุนสำรองเลี้ยงชีพทั้ง 2 กองทุน กำหนดการจ่ายเงินสมทบของธนาคาร
และการจ่ายเงินสะสมของพนักงานซึ่งเป็นสมาชิกของกองทุนสำรองเลี้ยงชีพ ฯ ดังนี้

+-------------------------------------+--------------------------------+
| ส่วนของสมาชิก                         | ส่วนของธนาคาร                   |
+-------------------------------------+--------------------------------+
| การสมัครเข้าเป็นสมาชิก                  | การจ่ายเงินสมทบ                  |
|                                     | ธนาคารกำห                      |
| - เมื่อได้รับการบรรจุเป็นพนักงานธนาคาร     | นดจ่ายเงินสมทบให้กับสมาชิกตามอายุงาน |
|                                     | ดังนี้                            |
| การจ่ายเงินสะสม มี 2 วิธีให้เลือก ได้แก่     |                                |
|                                     | - อายุงานเริ่มบรรจุ – 10 ปี         |
| วิธีที่ 1 จ่ายเงินสะสมตามอายุงาน ดังนี้       | สมทบร้อยละ 3.0                  |
|                                     |                                |
| - อายุงานเริ่มบรรจุ – 10 ปี สะสม ร้อยละ   | - อายุงานมากกว่า 10 ปี – 15 ปี     |
| 3.0                                 | สมทบร้อยละ 3.5                  |
|                                     |                                |
| - อายุงานมากกว่า 10 ปี – 15 ปี สะสม     | - อายุงานมากกว่า 15 ปี – 20 ปี     |
| ร้อยละ 3.5                           | สมทบร้อยละ 4.0                  |
|                                     |                                |
| - อายุงานมากกว่า 15 ปี – 20 ปี สะสม     | - อายุงานมากกว่า 20 ปีขึ้นไป        |
| ร้อยละ 4.0                           | สมทบร้อยละ 4.5                  |
|                                     |                                |
| - อายุงานมากกว่า 20 ปีขึ้นไป สะสม ร้อยละ  |                                |
| 4.5                                 |                                |
|                                     |                                |
| วิธีที่ 2 จ่ายเงินสะสมร้อยละ 3.0 อัตราเดียว  |                                |
+-------------------------------------+--------------------------------+

สมาชิกจะได้เงินสะสมของตน พร้อมทั้งเงินสมทบของธนาคาร
ตลอดจนผลประโยชน์ของเงินทั้งสองจำนวน เมื่อพ้นสภาพจากการเป็นพนักงาน
ยกเว้นกรณีพ้นสภาพด้วยเหตุสมาชิกถูกเลิกจ้างโดยไม่จ่ายค่าชดเชย
จะไม่ได้รับเงินสมทบและผลประโยชน์ในส่วนของธนาคาร

 ในปี 2553 มีการจ่ายเงินเข้ากองทุนสำรองเลี้ยงชีพฯ ดังนี้

1.  กองทุนสำรองเลี้ยงชีพ พนักงาน บมจ.ธนาคารกสิกรไทย ซึ่งจดทะเบียนแล้ว
    สมาชิกจ่ายเงินเข้ากองทุนฯ เป็นเงินทั้งสิ้น 245,703,376.27 บาท
    และธนาคารจ่ายเงินสมทบเข้ากองทุนฯ เป็นเงินทั้งสิ้น 257,488,284.96 รวมเป็นเงิน
    503,191,661.23 บาท (ห้าร้อยสามล้านหนึ่งแสนเก้าหมื่นหนึ่งพันหกร้อย
    หกสิบเอ็ดบาทยี่สิบสามสตางค์)

2.  กองทุนสำรองเลี้ยงชีพ สวัสดิการมั่นคง ซึ่งจดทะเบียนแล้ว สมาชิกจ่ายเงินเข้ากองทุนฯ
    เป็นเงินทั้งสิ้น 8,669,494.74 บาท และธนาคารจ่ายเงินสมทบเข้ากองทุนฯ เป็นเงินทั้งสิ้น
    9,127,321.90 บาท รวมเป็นเงิน 17,796,816.64 บาท
    (สิบเจ็ดล้านเจ็ดแสนเก้าหมื่นหกพันแปดร้อยสิบหกบาทหกสิบสี่สตางค์)

 การกำกับดูแลกิจการ

-   สิทธิของผู้ถือหุ้น

คณะกรรมการธนาคารตระหนักและให้ความสำคัญถึงสิทธิของผู้ถือหุ้น ซึ่งสิทธิพื้นฐานที่ ผู้ถือหุ้นได้รับโดยเท่าเทียมกันตามที่กำหนดไว้ในข้อบังคับของธนาคารและกฎหมายที่เกี่ยวข้อง ได้แก่ สิทธิในการเข้าร่วมประชุมผู้ถือหุ้น สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน สิทธิในการออกเสียงลงคะแนนเพื่อแต่งตั้งหรือถอดถอนกรรมการเป็นรายบุคคล สิทธิในการออกเสียงลงคะแนนแต่งตั้งและกำหนดสินจ้างผู้สอบบัญชี สิทธิในการออกเสียงลงคะแนนในกิจการต่างๆ ที่สำคัญ สิทธิในการรับเงินปันผล สิทธิในการแสดงความคิดเห็นและซักถามในการประชุมผู้ถือหุ้น และสิทธิที่จะได้รับสารสนเทศอย่างเพียงพอและทันเวลา 

นอกจากสิทธิขั้นพื้นฐานข้างต้นแล้ว คณะกรรมการธนาคารได้ให้ความสำคัญในการเปิดเผยข้อมูลข่าวสารที่ถูกต้อง ครบถ้วน ทันเวลา และโปร่งใสแก่ผู้ถือหุ้น โดยมีการเปิดเผยข้อมูลข่าวสารที่สำคัญบนเว็บไซต์ของธนาคาร เพื่อให้ผู้ถือหุ้นได้รับทราบข้อมูลข่าวสารอย่างทั่วถึง ซึ่งมีสี่ภาษา ได้แก่ ภาษาไทย ภาษาอังกฤษ ภาษาจีน และภาษาญี่ปุ่น รวมทั้งเปิดเผยข้อมูลให้แก่สื่อมวลชนอย่างสม่ำเสมอ โดยในปี 2553 ธนาคารได้ดำเนินการเพื่อเป็นการอำนวยความสะดวก และส่งเสริมสิทธิของผู้ถือหุ้น ดังนี้

1. เปิดเผยมติที่ประชุมคณะกรรมการธนาคาร ครั้งที่ 2/2553 เมื่อวันที่ 25 กุมภาพันธ์ 2553
ซึ่งมีมติกำหนดให้จัดการประชุมสามัญผู้ถือหุ้นประจำปี 2553 ในวันที่ 7 เมษายน 2553
ผ่านระบบเผยแพร่ข้อมูลของตลาดหลักทรัพย์แห่งประเทศไทย ตั้งแต่วันที่มีมติกำหนดวันประชุม

2. ก่อนวันประชุมสามัญผู้ถือหุ้น ธนาคารจัดส่งหนังสือเชิญประชุมให้แก่ผู้ถือหุ้น ซึ่งระบุวัน เวลา
สถานที่จัดประชุม แผนที่ของสถานที่จัดประชุม และระเบียบวาระการประชุมอย่างครบถ้วน เพียงพอ
ตามกฎหมาย ข้อกำหนดของตลาดหลักทรัพย์แห่งประเทศไทย และข้อบังคับของธนาคาร
โดยแนบหนังสือมอบฉันทะ และเอกสารประกอบในแต่ละวาระการประชุม
รวมทั้งข้อบังคับของธนาคารในส่วนที่เกี่ยวข้องกับการประชุมผู้ถือหุ้น
ให้แก่ผู้ถือหุ้นได้พิจารณาล่วงหน้าก่อนการประชุมมากกว่า 14 วัน
โดยมีรายละเอียดของวาระการประชุมอย่างเพียงพอที่จะใช้ประกอบการตัดสินใจลงคะแนนในวาระต่างๆ
และในแต่ละวาระจะระบุอย่างชัดเจนว่า เป็นเรื่องเสนอเพื่อทราบ เพื่ออนุมัติ หรือเพื่อพิจารณา
รวมทั้งมีความเห็นของคณะกรรมการเพียงพอและชัดเจนที่จะให้ผู้ถือหุ้นตัดสินใจในการใช้สิทธิออกเสียงได้
และเปิดเผยบนเว็บไซต์ของธนาคาร (www.kasikornbankgroup.com) ล่วงหน้ากว่า 30
วันก่อนวันประชุม เพื่อให้ผู้ถือหุ้นได้รับทราบข้อมูลได้โดยสะดวกและรวดเร็ว
ซึ่งเป็นข้อมูลเดียวกับที่ธนาคารจะส่งให้ ผู้ถือหุ้นในรูปแบบเอกสาร
และได้ประกาศคำบอกกล่าวเรียกประชุมสามัญผู้ถือหุ้นลงในหนังสือพิมพ์รายวันฉบับภาษาไทยติดต่อกันไม่น้อยกว่า
3 วัน และก่อนวันประชุมไม่น้อยกว่า 3 วัน นอกจากนี้
ธนาคารได้จัดทำหนังสือเชิญประชุมและเอกสารประกอบการประชุมฉบับภาษาอังกฤษ
และเผยแพร่บนเว็บไซต์ของธนาคาร เพื่ออำนวยความสะดวกแก่ผู้ถือหุ้นต่างชาติด้วย

ในการเข้าร่วมการประชุมสามัญผู้ถือหุ้น
ธนาคารได้แจ้งรายละเอียดเอกสารหลักฐานที่จำเป็นที่ผู้ถือหุ้นหรือผู้รับมอบฉันทะต้องนำมาแสดงให้ครบถ้วน
เพื่อรักษาสิทธิในการเข้าร่วมประชุม และแนบหนังสือมอบฉันทะตามแบบที่กระทรวงพาณิชย์กำหนด
และรายชื่อกรรมการอิสระ ประธานกรรมการ ประธานเจ้าหน้าที่บริหาร กรรมการ ผู้จัดการ
หรือบุคคลใดๆ
เพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทนได้เลือกที่จะมอบฉันทะให้เข้าประชุมและลงคะแนนเสียงแทนได้

3. ในวันประชุมสามัญผู้ถือหุ้น
ธนาคารเปิดให้ผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนเวลาประชุมมากกว่า 1
ชั่วโมง และได้อำนวยความสะดวกแก่ผู้ถือหุ้นก่อนการประชุม อาทิ จัดเตรียมสถานที่และ
เจ้าหน้าที่ต้อนรับในจำนวนที่เหมาะสม ในปี 2553
ธนาคารได้ใช้บริการระบบจัดประชุมผู้ถือหุ้นของบริษัท ศูนย์ รับฝากหลักทรัพย์ (ประเทศไทย) จำกัด
ซึ่งเป็นระบบที่ได้รับการยอมรับและมีประสิทธิภาพสูง ครอบคลุมทั้งการ
ลงทะเบียนเพื่อมอบฉันทะล่วงหน้า การลงทะเบียน ณ วันประชุม
โดยใช้ระบบบาร์โค้ดในการลงทะเบียน
เพื่อให้การลงทะเบียนของผู้ถือหุ้นและผู้รับมอบฉันทะแต่ละรายที่เข้าร่วมประชุมเป็นไปอย่างสะดวกรวดเร็ว
พร้อมทั้งจัดพิมพ์บัตรลงคะแนนในแต่ละวาระให้แก่ผู้ถือหุ้น นอกจากนี้
ธนาคารได้นำเสนอวีดิทัศน์แสดงตัวอย่าง ขั้นตอนและวิธีการออกเสียงลงคะแนนในแต่ละวาระ
เพื่อความชัดเจนและเข้าใจง่ายยิ่งขึ้น เช่นเดียวกับปีที่ผ่านมา

4. ก่อนเริ่มการประชุมสามัญผู้ถือหุ้น ประธานที่ประชุมได้มอบหมายให้นำเสนอวิธีการลงคะแนนและวิธีการนับคะแนนอย่างชัดเจน ซึ่งการลงคะแนนและนับคะแนนเสียงเป็นไปอย่างเปิดเผย โดยธนาคารได้นำระบบของบริษัท ศูนย์รับฝากหลักทรัพย์ (ประเทศไทย) จำกัด มาใช้ในการประมวลผลการนับและคำนวณคะแนนเสียง ซึ่งช่วยให้ขั้นตอนการรวบรวมผลการลงคะแนนเสียงในแต่ละวาระเป็นไปอย่างรวดเร็วยิ่งขึ้น ทั้งนี้ การออกเสียงลงคะแนนจะนับหนึ่งหุ้นเป็นหนึ่งเสียง และถือเสียงข้างมากเป็นมติ ยกเว้นกรณีการลงมติที่กำหนดให้ถือคะแนนเสียงไม่น้อยกว่าสองในสามของจำนวนเสียงทั้งหมดของผู้ถือหุ้นซึ่งมาประชุม หรือการลงมติที่กำหนดให้ถือคะแนนเสียงไม่น้อยกว่าสามในสี่ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน ซึ่งเป็นไปตามที่ระบุไว้ในข้อบังคับของธนาคารและตามกฎหมาย

ในการประชุมสามัญผู้ถือหุ้นครั้งที่ 98 ที่ผ่านมา ประธานกรรมการได้ทำหน้าที่ประธานที่ประชุม
โดยมีประธานเจ้าหน้าที่บริหาร กรรมการผู้จัดการ ประธานคณะกรรมการชุดย่อยทุกชุด
และกรรมการเข้าร่วมประชุมทั้งสิ้น 13 คน คือ

  1. นายบรรยงค์ ล่ำซำ ประธานกรรมการ

  2. พล.ต.อ. เภา สารสิน รองประธานกรรมการ และประธานกรรมการกำกับดูแลกิจการ

  3. นายบัณฑูร ล่ำซำ กรรมการ และประธานเจ้าหน้าที่บริหาร

  4. ดร.ประสาร ไตรรัตน์วรกุล กรรมการ และกรรมการผู้จัดการ

  5. นายศุกรีย์ แก้วเจริญ กรรมการ และประธานกรรมการบริหารความเสี่ยงองค์การ

  6. ม.ร.ว.สฤษดิคุณ กิติยากร กรรมการอิสระ และประธานกรรมการตรวจสอบ

  7. นายสมชาย บุลสุข กรรมการอิสระ

  8. ศาสตราจารย์กิตติคุณ คุณหญิงสุชาดา กีระนันทน์ กรรมการอิสระ

  9. ศาสตราจารย์ ดร.ยงยุทธ ยุทธวงศ์ กรรมการอิสระ

  10. ดร.อภิชัย จันทรเสน กรรมการ และที่ปรึกษากฎหมาย

  11. นางเอลิซาเบธ แซม กรรมการอิสระ

  12. ดร.ชวินท์ ธัมมนันท์กุล กรรมการอิสระ
  และประธานกรรมการทรัพยากรบุคคลและกำหนดอัตราค่าตอบแทน

  13. นายฮิโรชิ โอตะ กรรมการอิสระ

5. ระหว่างการประชุม ประธานที่ประชุมได้เปิดโอกาสให้ผู้ถือหุ้นทุกรายมีสิทธิอย่างเท่าเทียมกันในการแสดงความคิดเห็นและซักถาม โดยจัดสรรเวลาการประชุมอย่างเพียงพอ และให้กรรมการที่เกี่ยวข้องชี้แจงและให้ ข้อมูลต่างๆ แก่ผู้ถือหุ้นอย่างครบถ้วน รวมทั้งได้เปิดโอกาสให้ผู้ถือหุ้นส่งคำถามที่เกี่ยวกับวาระการประชุมล่วงหน้าได้ตั้งแต่วันที่มีคำบอกกล่าวเรียกประชุม และแจ้งวาระการประชุมจนถึง 1 สัปดาห์ก่อนวันประชุมสามัญผู้ถือหุ้น โดยธนาคารได้แจ้งหลักเกณฑ์ดังกล่าวผ่านระบบเผยแพร่ข้อมูลของตลาดหลักทรัพย์แห่งประเทศไทย และได้เผยแพร่บนเว็บไซต์ของธนาคารด้วย นอกจากนี้ ผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้ว มีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

6. เพื่อตอบสนองความพึงพอใจสูงสุดแก่ผู้ถือหุ้น
ธนาคารได้จัดทำข้อมูลข่าวสารเกี่ยวกับภาพรวมเศรษฐกิจ ตลาดหุ้น การลงทุน และข้อมูลอื่นๆ
ที่เป็นประโยชน์แก่ผู้ถือหุ้น ในรูปจุลสารรายไตรมาส “สารสัมพันธ์” บนเว็บไซต์ของธนาคาร
ซึ่งเป็นการดำเนินการต่อเนื่องจากปีที่ผ่านมา

-   การปฏิบัติต่อผู้ถือหุ้นอย่างเท่าเทียมกัน

ธนาคารให้ความสำคัญในการปฏิบัติต่อผู้ถือหุ้นอย่างเท่าเทียมกัน
โดยคณะกรรมการธนาคารได้กำหนดนโยบายการกำกับดูแลกิจการโดยคำนึงถึงสิทธิของผู้ถือหุ้น
และปฏิบัติต่อผู้ถือหุ้นทุกรายอย่างเป็นธรรมและ เท่าเทียมกัน และได้ดำเนินการต่างๆ ดังต่อไปนี้

1. เพื่อเป็นการส่งเสริมการกำกับดูแลกิจการที่ดี ก่อนการประชุมสามัญผู้ถือหุ้น
ธนาคารได้เปิดโอกาสให้ ผู้ถือหุ้นเสนอเรื่องเพื่อการพิจารณาบรรจุเป็นวาระการประชุมสามัญผู้ถือหุ้น
รวมถึงการเสนอชื่อบุคคลที่มี คุณสมบัติครบถ้วน และไม่มีลักษณะต้องห้าม
ตามหลักเกณฑ์ที่ทางการกำหนด และตามข้อกำหนดของธนาคาร
เพื่อเข้ารับการพิจารณาเลือกตั้งเป็นกรรมการในการประชุมสามัญผู้ถือหุ้นคราวเดียวกัน
โดยธนาคารได้ประกาศแจ้ง
หลักเกณฑ์ให้ผู้ถือหุ้นทราบถึงสิทธิและวิธีการเสนอผ่านระบบเผยแพร่ข้อมูลของตลาดหลักทรัพย์แห่งประเทศไทย
รวมทั้งเผยแพร่บนเว็บไซต์ของธนาคารด้วย
และธนาคารจะแจ้งผลการพิจารณาพร้อมเหตุผลให้ผู้ถือหุ้นทราบในที่ประชุมผู้ถือหุ้น ซึ่งในปี 2553
ธนาคารได้ดำเนินการล่วงหน้าก่อนการประชุม 5 เดือน
ปรากฏว่าไม่มีผู้ถือหุ้นเสนอเรื่องเพื่อบรรจุเป็นวาระและเสนอชื่อบุคคลเข้ารับการพิจารณาเลือกตั้งเป็นกรรมการ

2. จัดให้มีกระบวนการประชุมสามัญผู้ถือหุ้นที่โปร่งใสและมีประสิทธิภาพ
เป็นไปตามข้อบังคับของธนาคารและกฎหมายที่เกี่ยวข้อง
การพิจารณาและลงคะแนนเสียงเป็นไปตามลำดับวาระการประชุมที่กำหนด
มีการพิจารณาและลงมติเลือกตั้งกรรมการเป็นรายบุคคล และพิจารณาค่าตอบแทนกรรมการ
รวมทั้งแต่งตั้งผู้สอบบัญชี และอนุมัติค่าสอบบัญชี และวาระอื่นตามที่กำหนดในหนังสือเชิญประชุม
ซึ่งในระหว่างการประชุม นอกเหนือจากเอกสารประกอบการประชุมที่ผู้ถือหุ้นทุกรายได้รับแล้ว
ธนาคารได้นำเสนอข้อมูลในระบบวีดิทัศน์ และจัดให้มีระบบแปลเป็นภาษาอังกฤษ
เพื่ออำนวยความสะดวกแก่ผู้ถือหุ้นต่างชาติ

3. ผู้ถือหุ้นที่ไม่สะดวกเข้าร่วมประชุมด้วยตนเอง สามารถมอบฉันทะให้กรรมการอิสระคนใดคนหนึ่ง
หรือประธานกรรมการ หรือประธานเจ้าหน้าที่บริหาร หรือกรรมการผู้จัดการ หรือบุคคลใดๆ
เข้าประชุมและลงคะแนนเสียงแทน
โดยหนังสือมอบฉันทะเป็นรูปแบบที่ผู้ถือหุ้นสามารถกำหนดทิศทางการลงคะแนนเสียงได้

4. การลงคะแนนเสียงโดยใช้บัตรลงคะแนนทุกระเบียบวาระ
เพื่อให้กระบวนการนับคะแนนเป็นไปอย่างมีประสิทธิภาพและรวดเร็ว
ธนาคารเก็บบัตรลงคะแนนเฉพาะกรณีที่ผู้ถือหุ้นไม่เห็นด้วย หรืองดออกเสียง
และเพื่อให้เป็นไปตามแนวปฏิบัติที่ดีในการจัดประชุมผู้ถือหุ้น
ธนาคารได้เก็บบัตรลงคะแนนจากผู้ถือหุ้นและผู้รับมอบฉันทะที่เข้าร่วมประชุมทุกราย
ภายหลังการประชุมเสร็จสิ้น นอกจากนั้น
ธนาคารได้จัดให้มีเจ้าหน้าที่จากบริษัทที่ปรึกษากฎหมายตรวจสอบการนับคะแนนเสียง
และได้จัดให้มีอาสาสมัครจากผู้ถือหุ้นเป็นสักขีพยานในการนับคะแนน
รวมถึงมีการเก็บบัตรลงคะแนนเหล่านี้ไว้เพื่อให้สามารถตรวจสอบได้ภายหลังด้วย

5. มีการบันทึกรายงานการประชุมอย่างครบถ้วน ประกอบด้วยข้อมูลสาระสำคัญ ได้แก่
มติที่ประชุมและ ผลการลงคะแนนเสียงโดยแบ่งเป็นจำนวนเสียงที่เห็นด้วย ไม่เห็นด้วย งดออกเสียง
หรือบัตรเสียในแต่ละวาระ คำถาม คำชี้แจง และความคิดเห็นของที่ประชุม
และจัดส่งรายงานการประชุมให้แก่หน่วยงานทางการภายในระยะเวลา 14
วันนับแต่วันประชุมผู้ถือหุ้น พร้อมทั้งส่งรายงานการประชุมให้แก่ผู้ถือหุ้น
และเผยแพร่บนเว็บไซต์ของธนาคารด้วย นอกจากนี้
ธนาคารได้จัดให้มีการบันทึกภาพการประชุมในลักษณะสื่อวีดิทัศน์
เพื่อให้เป็นข้อมูลที่เป็นประโยชน์ต่อไป

6. กำหนดระเบียบการกำกับดูแลการใช้ข้อมูลภายใน
และระเบียบปฏิบัติในการซื้อขายหลักทรัพย์และสัญญาซื้อขายล่วงหน้าของกรรมการและพนักงาน
ซึ่งสอดคล้องกับกฎหมายเกี่ยวกับหลักทรัพย์และหลักการกำกับดูแลกิจการที่ดี
โดยระเบียบข้างต้นมีหลักการที่สำคัญ ดังนี้

-   ให้ทุกหน่วยงานจัดระบบงานและสถานที่ปฏิบัติงาน รวมถึงเก็บรักษาข้อมูลภายในไม่ให้ข้อมูล
    เหล่านั้นถูกเปิดเผยไปยังบุคคลอื่น และการใช้ข้อมูลภายในหรือการส่งข้อมูลภายใน
    ให้กระทำได้เฉพาะผู้ที่จำเป็นต้องรู้ หรือต้องใช้ในการปฏิบัติงานเท่านั้น

-   ห้ามกรรมการและพนักงานทำรายการซื้อ ขาย โอน หรือรับโอนหลักทรัพย์และสัญญาซื้อขาย
    ล่วงหน้า ในประการที่น่าจะเป็นการเอาเปรียบต่อบุคคลภายนอก
    โดยอาศัยข้อมูลภายในอันเป็นสาระสำคัญต่อการเปลี่ยนแปลงราคาของหลักทรัพย์ที่ยังมิได้เปิดเผยต่อสาธารณชนหรือตลาดหลักทรัพย์แห่งประเทศไทย
    และตนได้ล่วงรู้มาในตำแหน่งหรือฐานะที่สามารถล่วงรู้ข้อเท็จจริง
    หรือการเป็นกรรมการหรือพนักงานของธนาคาร
    และไม่ว่าการกระทำดังกล่าวจะกระทำเพื่อประโยชน์ต่อตนเองหรือผู้อื่น
    หรือนำข้อมูลภายในนั้นออกเปิดเผยเพื่อให้ผู้อื่นกระทำดังกล่าว โดยตนได้รับประโยชน์

-   นอกเหนือจากการให้กรรมการ
    พนักงานที่ดำรงตำแหน่งระดับรองกรรมการผู้จัดการอาวุโสหรือเทียบเท่าขึ้นไป
    และผู้ดำรงตำแหน่งระดับผู้บริหารฝ่ายหรือเทียบเท่าขึ้นไปในฝ่ายจัดการบัญชีหรือฝ่ายวางแผนการเงิน
    สายงานการเงินและควบคุม มีหน้าที่ต้องรายงานการถือหลักทรัพย์ที่ออกโดยธนาคาร
    และสัญญาซื้อขายล่วงหน้าที่อ้างอิงหุ้นสามัญของธนาคาร ของตน ของคู่สมรส และของบุตร
    ที่ยังไม่บรรลุนิติภาวะ และรายงานการเปลี่ยนแปลงการถือหลักทรัพย์ที่ออกโดยธนาคาร
    และสัญญาซื้อขายล่วงหน้าที่อ้างอิงหุ้นสามัญของธนาคารของบุคคลดังกล่าวทุกครั้ง เมื่อมีการซื้อ
    ขาย โอน หรือรับโอนหลักทรัพย์และสัญญาซื้อขายล่วงหน้านั้น
    ตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด
    และต้องสำเนารายงานข้างต้นต่อเลขานุการบริษัท
    เพื่อรวบรวมเสนอต่อที่ประชุมคณะกรรมการธนาคารทราบด้วยแล้ว
    ธนาคารยังกำหนดให้พนักงานที่เกี่ยวข้องกับข้อมูลภายในที่เป็นสาระสำคัญ ตามเกณฑ์ที่กำหนด
    ต้องรายงานการถือหลักทรัพย์ที่ออกโดยธนาคาร
    และสัญญาซื้อขายล่วงหน้าที่อ้างอิงหุ้นสามัญของธนาคาร ของตน ของคู่สมรส และของบุตร
    ที่ยังไม่บรรลุนิติภาวะ ต่อหน่วยงานกำกับการปฏิบัติงานของธนาคารด้วย

-   ในการกำกับดูแลการซื้อขายหลักทรัพย์และสัญญาซื้อขายล่วงหน้า และการป้องกันการใช้ข้อมูล
    ภายใน ธนาคารได้กำหนดช่วงระยะเวลาที่จำกัดการซื้อขายหลักทรัพย์ที่ออกโดยธนาคาร
    และสัญญาซื้อขายล่วงหน้าที่อ้างอิงหุ้นสามัญของธนาคาร ของกรรมการและพนักงานที่เกี่ยวข้อง
    โดยให้งดเว้นการซื้อขายหลักทรัพย์ที่ออกโดยธนาคารและสัญญาซื้อขายล่วงหน้าที่อ้างอิงหุ้นสามัญของธนาคารในช่วง
    1 เดือนก่อนวันที่ธนาคารเปิดเผยข้อมูลงบการเงินหรือผลการดำเนินงานรายไตรมาส จนถึง
    วันที่ 2 นับแต่วันที่ธนาคารเปิดเผยข้อมูลงบการเงินหรือผลการดำเนินงานรายไตรมาส
    และมีการแจ้งระเบียบ
    กฎเกณฑ์ในการป้องกันการใช้ข้อมูลภายในให้กรรมการและพนักงานที่เกี่ยวข้องได้ทราบเป็นประจำทุกปีตั้งแต่ต้นปีและในทุกไตรมาสผ่านช่องทางต่าง
    ๆ ของธนาคาร รวมทั้งมีการ ติดตามผลการปฏิบัติอย่างสม่ำเสมอ โดยในปีที่ผ่านมา
    กรรมการและพนักงานที่เกี่ยวข้องได้ปฏิบัติตามระเบียบอย่างเคร่งครัด

    7.
    กำหนดให้กรรมการและผู้บริหารระดับสูงรายงานการมีส่วนได้เสียของตนและผู้เกี่ยวข้องต่อเลขานุการบริษัท
    เพื่อสำเนารายงานเสนอต่อประธานกรรมการ และประธานกรรมการตรวจสอบ
    ตามหลักเกณฑ์ที่ พระราชบัญญัติหลักทรัพย์และตลาดหลักทรัพย์กำหนด
    และรายงานทุกครั้งเมื่อมีการเปลี่ยนแปลง ทั้งนี้ ได้มีการ
    รายงานการเปลี่ยนแปลงส่วนได้เสียของปี 2553 ต่อประธานกรรมการ
    และประธานกรรมการตรวจสอบทราบแล้ว

-   บทบาทของผู้มีส่วนได้เสีย

ธนาคารให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
ผู้ถือหุ้น คณะกรรมการธนาคาร พนักงาน ทั้งของธนาคารและบริษัทย่อย และผู้มีส่วนได้เสียภายนอก
ได้แก่ ลูกค้า คู่ค้า คู่แข่ง เจ้าหนี้ ภาครัฐ และหน่วยงานอื่นๆ ที่เกี่ยวข้อง ตลอดจนชุมชน
สิ่งแวดล้อม และสังคม โดยรวม

เพื่อให้มั่นใจว่าผู้มีส่วนได้เสียจะได้รับสิทธิอันพึงได้รับ ธนาคารได้กำหนดแนวทางการปฏิบัติไว้เป็น
ลายลักษณ์อักษรในจรรยาบรรณในการดำเนินธุรกิจของธนาคารและจรรยาบรรณของพนักงาน
โดยได้มีการเผยแพร่ข้อมูลดังกล่าวผ่านทางเว็บไซต์ของธนาคารและสื่อภายในของธนาคาร ได้แก่
วารสารกิจการสัมพันธ์ ระบบเครือข่ายอิเล็กทรอนิกส์ภายในองค์กร และกสิกรทีวี
ซึ่งเป็นระบบสื่อสารโทรทัศน์วงจรปิดภายในองค์กรเพื่อให้กรรมการ ตลอดจนผู้บริหาร
และพนักงานทุกระดับถือปฏิบัติอย่างเคร่งครัดในการปฏิบัติงาน นอกจากนี้
ธนาคารได้กำหนดให้หน่วยงานกำกับการปฏิบัติงาน สายงานกำกับและตรวจสอบ
มีหน้าที่ติดตามดูแลการปฏิบัติตามจรรยาบรรณของพนักงาน และหน่วยงานธรรมาภิบาลองค์การ
สำนักเลขานุการบริษัท สายงานเลขาธิการองค์การ มีหน้าที่ดูแล
รับผิดชอบงานด้านการกำกับดูแลกิจการของทั้งองค์กร
และรายงานผลให้คณะกรรมการกำกับดูแลกิจการทราบ

นอกจากนี้ ธนาคารมีช่องทางให้ผู้มีส่วนได้เสียสามารถติดต่อสื่อสาร เสนอแนะ
ให้ข้อมูลที่เป็นประโยชน์ในการดำเนินธุรกิจของธนาคาร
หรือข้อร้องเรียนในกรณีที่เป็นการกระทำที่ไม่ถูกต้อง ต่อคณะกรรมการธนาคารได้ โดยตรง
ตามหลักเกณฑ์ที่เปิดเผยบนเว็บไซต์ของธนาคาร เพื่อให้เกิดความโปร่งใสในการดำเนินงาน
และเพื่อเป็นการ คุ้มครองสิทธิของผู้ให้ข้อมูล
ธนาคารได้กำหนดนโยบายการรับแจ้งข้อมูลหรือข้อร้องเรียนไว้เป็นลายลักษณ์อักษร
โดยกำหนดช่องทางการรับแจ้งข้อมูลหรือข้อร้องเรียน
กระบวนการจัดการเกี่ยวกับข้อมูลหรือข้อร้องเรียน มาตรการคุ้มครองสิทธิของผู้ให้ข้อมูล
การรักษาข้อมูลของผู้ร้องเรียนไว้เป็นความลับ ให้จำกัดเฉพาะผู้ที่รับผิดชอบ
ที่มีหน้าที่ตรวจสอบประเด็นที่ร้องเรียนเท่านั้นที่จะเข้าถึงข้อมูลได้
และกรรมการอิสระจะเป็นผู้พิจารณาสั่งการและ รายงานต่อคณะกรรมการธนาคาร
และในกรณีที่ผู้มีส่วนได้เสียได้รับความเสียหายจากการถูกละเมิดสิทธิตามกฎหมาย
ธนาคารได้กำหนดมาตรการที่เป็นธรรมแก่ผู้มีส่วนได้เสียด้วย

ผู้ถือหุ้น: ธนาคารมุ่งมั่นให้มีการดำเนินธุรกิจซึ่งมีผลการดำเนินงานที่ดี มีการเจริญเติบโตอย่างมั่นคง
มีความสามารถในการแข่งขัน โดยคำนึงถึงสภาวะความเสี่ยงในปัจจุบันและอนาคต
เพื่อให้เกิดการเพิ่มมูลค่าให้แก่ผู้ถือหุ้นในระยะยาว ธนาคารมีหน้าที่ในการดำเนินงาน
เปิดเผยข้อมูลให้เกิดความโปร่งใสเป็นธรรม และพยายามอย่างเต็มที่ในการปกป้องทรัพย์สิน
และธำรงไว้ซึ่งชื่อเสียงของธนาคาร

คณะกรรมการธนาคาร: คณะกรรมการธนาคารได้รับทราบถึงอำนาจหน้าที่
และความรับผิดชอบของกรรมการ รวมทั้งรับรู้ถึงสิทธิ
และมีการดูแลสิทธิของผู้มีส่วนได้เสียทุกกลุ่มของธนาคารอย่างเท่าเทียมและเป็นธรรม

พนักงาน: พนักงานของธนาคารถือเป็นทรัพยากรที่มีคุณค่าอย่างยิ่ง
โดยธนาคารสรรหาและว่าจ้างบุคลากรที่มีความสามารถและประสบการณ์เข้ามาปฏิบัติงานสัมพันธ์กันกับความเจริญเติบโตและความต้องการของธนาคาร
ธนาคารพัฒนาพนักงานอย่างต่อเนื่องให้มีความสามารถในระดับสูง
และให้ค่าตอบแทนที่เหมาะสมและสามารถเทียบเคียงได้กับบริษัทชั้นนำทั่วไป นอกจากนั้น
ธนาคารมุ่งพัฒนาเสริมสร้างวัฒนธรรมและบรรยากาศในการทำงานที่ดี
และปฏิบัติกับพนักงานอย่างเท่าเทียม เป็นธรรม ด้วยความเคารพในเกียรติ ศักดิ์ศรี
และสิทธิส่วนบุคคลของพนักงาน
ธนาคารให้ความสำคัญในด้านการดูแลสวัสดิภาพและสวัสดิการของพนักงาน เช่น
การจัดตั้งกองทุนสำรองเลี้ยงชีพ การให้ทุนการศึกษาแก่พนักงานและบุตรพนักงาน
การตรวจสุขภาพประจำปี การจัดให้มีการซ้อมหนีไฟและระบบป้องกันภัย เป็นต้น

ลูกค้า: ธนาคารมุ่งมั่นให้ลูกค้ามีความพึงพอใจโดยการนำเสนอผลิตภัณฑ์ทางการเงินที่หลายหลาย
ครบถ้วน มีคุณภาพและบริการที่เป็นเลิศแก่ลูกค้า
และพร้อมให้การตอบสนองต่อความต้องการของลูกค้า โดยมีความเอาใจใส่ ความรับผิดชอบต่อลูกค้า
และให้ความสำคัญในการรักษาความลับของลูกค้า
ธนาคารได้อธิบายให้ลูกค้าเข้าใจถึงความเสี่ยงที่เกี่ยวข้องในการใช้บริการทางการเงินต่างๆ
และเปิดโอกาสให้ลูกค้าแสดงความคิดเห็น โดยจัดให้มีผู้รับผิดชอบในการรับ ข้อร้องเรียนของลูกค้า

คู่ค้า: ธนาคารเล็งเห็นความสำคัญของการปฏิบัติต่อคู่ค้าตามเงื่อนไขทางการค้าและปฏิบัติตามสัญญา
มีการประพฤติตามกรอบกติกาการแข่งขันที่ดี และไม่ใช้วิธีการที่ไม่สุจริต

คู่แข่ง: ธนาคารประพฤติตามกรอบกติกาการแข่งขันที่ดี และไม่ใช้วิธีการที่ไม่สุจริต
เพื่อทำลายคู่แข่งทางการค้า

เจ้าหนี้: ธนาคารได้ปฏิบัติตามเงื่อนไขการกู้ยืมเงินตามข้อตกลง และหน้าที่ที่พึงมีต่อเจ้าหนี้
ทั้งเจ้าหนี้ทางธุรกิจ ผู้ถือหุ้นกู้ และผู้ฝากเงิน นอกจากนี้
ธนาคารได้ให้ข้อมูลแก่ลูกค้าได้เข้าใจถึงความเสี่ยงที่เกี่ยวข้องในกรณีที่มีการ
ใช้บริการทางการเงินอื่นที่มิใช่การฝากเงิน

ชุมชน สิ่งแวดล้อม และสังคม:
ธนาคารในฐานะสถาบันการเงินที่ดำเนินธุรกิจตามหลักการกำกับดูแลกิจการที่ดี
ธนาคารตระหนักดีว่าความรับผิดชอบต่อสิ่งแวดล้อมและสังคมเป็นส่วนหนึ่งของการพัฒนาที่ยั่งยืน
คณะกรรมการธนาคารจึงได้กำหนดแนวนโยบายการดำเนินการด้านความรับผิดชอบต่อสิ่งแวดล้อมและสังคม
ดังนี้

-   การดำเนินธุรกิจอย่างมีคุณธรรมควบคู่กับการมีส่วนร่วมดูแลสิ่งแวดล้อมและสังคม

-   บุคลากรทุกระดับยึดถือจรรยาบรรณอย่างเคร่งครัดในการปฏิบัติงานอย่างมีความรับผิดชอบต่อสังคม
    และคำนึงถึงการอนุรักษ์สิ่งแวดล้อม

-   การดำเนินกิจกรรมเพื่อสาธารณประโยชน์ สังคมและสิ่งแวดล้อม
    ครอบคลุมการดูแลผู้มีส่วนได้เสียกลุ่มต่างๆ

-   การจัดการสภาพแวดล้อมในสถานที่ปฏิบัติงานโดยคำนึงถึงความปลอดภัย อาชีวอนามัย
    สิ่งแวดล้อม และการอำนวยความสะดวกแก่พนักงานและลูกค้า

-   การสนับสนุนการอนุรักษ์สิ่งแวดล้อมและสร้างสรรค์สังคม

ธนาคารทำหน้าที่ในฐานะพลเมืองที่ดี วางตัวเป็นกลาง
โดยไม่กระทำการฝักใฝ่ในพรรคการเมืองหนึ่งพรรคการเมืองใด
ธนาคารตระหนักในความเป็นส่วนหนึ่งของสังคม ซึ่งมีหน้าที่รับผิดชอบในการช่วยเหลือสังคม
สนับสนุนกิจกรรมสาธารณประโยชน์แก่ชุมชน ตลอดจนพัฒนาสภาพแวดล้อมของชุมชนและสังคม
เพื่อชีวิตความเป็นอยู่ที่ดีขึ้น ธนาคารให้ความสำคัญและคำนึงถึงการรักษาสิ่งแวดล้อม
โดยจัดให้มีโครงการรักษาและอนุรักษ์สิ่งแวดล้อมอย่างต่อเนื่อง
ตลอดจนการให้ความรู้และส่งเสริมให้พนักงานมีส่วนร่วมในกิจกรรมที่เกี่ยวข้องกับการพัฒนาชุมชน
และสิ่งแวดล้อมตามรายละเอียดในหัวข้อ
การดำเนินกิจกรรมด้านความรับผิดชอบต่อสิ่งแวดล้อมและสังคม ในรายงานประจำปี

นอกจากนั้น ธนาคารได้กำหนดแนวทางการปฏิบัติอื่นๆ ดังนี้

ความยุติธรรม:
ธนาคารเชื่อมั่นในการให้ความยุติธรรมต่อทุกฝ่ายที่มีความสัมพันธ์ทางธุรกิจกับธนาคาร
และพยายามอย่างยิ่งในการหลีกเลี่ยงความลำเอียง
หรือสถานการณ์ที่ทำให้เกิดความขัดแย้งทางผลประโยชน์

คุณธรรม:
ธนาคารยึดมั่นในจรรยาบรรณในการดำเนินธุรกิจด้วยความซื่อสัตย์สุจริตอย่างแน่วแน่ในทุกๆ ด้าน

ความสามารถและเชี่ยวชาญในการประกอบการ:
ธนาคารดำเนินงานด้วยความรับผิดชอบเยี่ยงผู้เชี่ยวชาญในวิชาชีพ
และมุ่งมั่นที่จะบรรลุผลการดำเนินงานที่เป็นเลิศ โดยการผสมผสานวิธีการและเทคโนโลยีใหม่ๆ

ความพร้อมในการตอบสนอง: ธนาคารพร้อมให้การตอบสนองต่อความต้องการของลูกค้า ต่อสังคม
ต่อการเปลี่ยนแปลง ทางเทคนิคและเศรษฐกิจ
และปรับเปลี่ยนตามความต้องการของลูกค้าทั้งในปัจจุบันและในอนาคต

วินัยและการปฏิบัติตามกฎข้อบังคับ: ธนาคารยึดมั่นในการดำเนินธุรกิจอย่างมีหลักการและวินัย
และรับรองว่า
การตัดสินใจทางธุรกิจและการดำเนินกิจการจะเป็นไปตามกฎหมายและระเบียบข้อบังคับที่เกี่ยวข้อง
โดยปฏิบัติตามมาตรฐานจรรยาบรรณที่ดีของธนาคารและข้อพึงปฏิบัติที่ดีของพนักงาน เช่น
การไม่ล่วงละเมิดทรัพย์สินทางปัญญาหรือลิขสิทธิ์
ตามนโยบายว่าด้วยเรื่องการปฏิบัติตามกฎหมายด้านซอฟแวร์ การห้ามรับหรือจ่ายสินบนเพื่อ
ผลประโยชน์ทางธุรกิจ เป็นต้น

-   การเปิดเผยข้อมูลและความโปร่งใส

ธนาคารให้ความสำคัญต่อการเปิดเผยข้อมูลข่าวสารของธนาคาร
จึงมีการกำกับดูแลและกำหนดนโยบายที่ ชัดเจนเกี่ยวกับการเปิดเผยข้อมูลสารสนเทศ
เครือธนาคารกสิกรไทย ซึ่งได้รับอนุมัติจากคณะกรรมการธนาคาร
โดยมีวัตถุประสงค์เพื่อให้การเปิดเผยข้อมูล
ทั้งข้อมูลทางการเงินและข้อมูลที่มิใช่ข้อมูลทางการเงินของเครือธนาคาร กสิกรไทยต่อผู้ถือหุ้น
นักลงทุน นักวิเคราะห์หลักทรัพย์ และภาครัฐที่เกี่ยวข้อง รวมถึงสาธารณชนทั่วไป
เป็นไปอย่างถูกต้อง ครบถ้วน ทั่วถึง เท่าเทียม โปร่งใส ทันการณ์ และเป็นไปในทิศทางเดียวกัน
รวมทั้งสอดคล้องกับกฎหมาย ข้อกำหนดทางการ และระเบียบต่างๆ ที่เกี่ยวข้อง

ธนาคารจัดตั้งหน่วยงานนักลงทุนสัมพันธ์และบริการผู้ถือหุ้น สังกัดสำนักบริหาร
สายงานเลขาธิการองค์การขึ้นเป็นครั้งแรก เมื่อวันที่ 18 พฤษภาคม 2541 ซึ่งต่อมาในปี 2550
ได้มีการปรับเปลี่ยนโครงสร้างและชื่อหน่วยงานเป็นส่วนนักลงทุนสัมพันธ์ (Investor Relations
Unit) สังกัดสำนักเลขานุการบริษัท โดยมีเป้าหมายและภารกิจในการรับผิดชอบงานนักลงทุนสัมพันธ์
มีหน้าที่จัดทำแผนงานนักลงทุนสัมพันธ์ประจำปี เผยแพร่ข้อมูลธนาคารให้แก่ผู้ถือหุ้น นักลงทุน
นักวิเคราะห์หลักทรัพย์ และบริษัทจัดอันดับความน่าเชื่อถือทั้งชาวไทยและชาวต่างประเทศ
ได้อย่างถูกต้อง เท่าเทียม และทันเวลา
เพื่อเป็นการเสริมสร้างภาพลักษณ์ที่ดีและความน่าเชื่อถือของธนาคารให้เกิดขึ้นกับนักลงทุน
และให้บริการแก่ผู้ถือหุ้นของธนาคารอย่างมีประสิทธิภาพ นอกจากนี้ ส่วนบริหารความสัมพันธ์ผู้ถือหุ้น
(Shareholder Relationship Management Unit) สังกัดสำนักเลขานุการบริษัท
ได้เพิ่มบทบาทหน้าที่และขอบเขตการให้บริการแก่ ผู้ถือหุ้นของธนาคาร
จากเดิมที่ให้บริการด้านงานนายทะเบียนหุ้นเพียงอย่างเดียว เป็นการบริหารจัดการ ดูแลสิทธิของ
ผู้ถือหุ้น และเสริมสร้างความสัมพันธ์ที่ดีกับผู้ถือหุ้นรายย่อยของธนาคารอย่างต่อเนื่อง
โดยมีการพัฒนาแผนกลยุทธ์ในการสร้าง รักษา
และเพิ่มความสัมพันธ์ที่ดีกับผู้ถือหุ้นรายย่อยของธนาคารอันนำไปสู่ภาพลักษณ์ที่ดี
และความน่าเชื่อถือของธนาคาร ทั้งนี้ ในปี 2553
ธนาคารได้จัดกิจกรรมให้แก่ผู้ถือหุ้นรายย่อยของธนาคารอย่างต่อเนื่อง อาทิ
การจัดเสวนาเพื่อให้ข้อมูลเศรษฐกิจ ตลาดหุ้นและการลงทุน การจัดทำจุลสารผู้ถือหุ้นรายไตรมาส
เพื่อให้ข้อมูลข่าวสารที่เป็นประโยชน์ด้านเศรษฐกิจ การลงทุน
โดยเผยแพร่ในเว็บไซต์ของธนาคารทุกไตรมาส
การเชิญผู้ถือหุ้นของธนาคารเข้าร่วมกิจกรรมทางการตลาด ได้แก่ การแถลงข่าวเปิด
“โครงการธิราชเจ้าจอมสยาม” ซึ่งได้รับการตอบรับที่ดีจากผู้ถือหุ้นของธนาคาร

สำหรับการเปิดเผยข้อมูลที่สำคัญของธนาคารนั้น
ธนาคารจัดให้มีนโยบายการเปิดเผยข้อมูลสารสนเทศ เครือธนาคารกสิกรไทย
และได้ปฏิบัติตามนโยบายดังกล่าว โดยกำหนดให้ประธานกรรมการ ประธานเจ้าหน้าที่บริหาร
กรรมการผู้จัดการ ผู้บริหารสูงสุดที่รับผิดชอบในสายงานการเงินและควบคุม หรือเลขานุการบริษัท
สามารถพิจารณาและตัดสินใจเกี่ยวกับเนื้อหาของข้อมูลที่สำคัญ เพื่อการพิจารณาเปิดเผย
โดยจะชี้แจงข้อมูลด้วยตนเอง หรืออาจ มอบหมายให้ผู้ที่เกี่ยวข้องเป็นผู้ชี้แจงก็ได้
ผู้บริหารที่ได้รับมอบหมายให้ทำหน้าที่ Chief Investor Relations Officer
มีอำนาจในการแถลงข่าว เผยแพร่ข้อมูลที่มีนัยสำคัญของเครือธนาคารกสิกรไทย
ตอบข้อซักถามของผู้ถือหุ้น นักลงทุน และนักวิเคราะห์หลักทรัพย์
และให้หน่วยงานที่รับผิดชอบด้านประชาสัมพันธ์เป็นผู้ดำเนินการ
โดยประสานงานกับเจ้าของข้อมูลโดยตรงในการเผยแพร่ข้อมูลสำคัญของเครือธนาคารกสิกรไทย
ผ่านสื่อมวลชน

ในปี 2553 ธนาคารมีการเปิดเผยข้อมูลทางการเงินที่สำคัญอย่างเพียงพอในงบการเงิน
โดยการเปิดเผยเป็นไปตามหลักเกณฑ์ของธนาคารแห่งประเทศไทย ตลาดหลักทรัพย์แห่งประเทศไทย
สำนักงานคณะกรรมการกำกับ หลักทรัพย์และตลาดหลักทรัพย์ และมาตรฐานการบัญชี
และเผยแพร่ผ่านระบบเผยแพร่ข้อมูลของตลาดหลักทรัพย์แห่งประเทศไทยและเว็บไซต์ของธนาคาร
ซึ่งงบการเงินดังกล่าวได้ผ่านการตรวจสอบและให้ความเห็นอย่างไม่มีเงื่อนไขจากผู้สอบบัญชีรับอนุญาต
และผ่านความเห็นชอบจากคณะกรรมการตรวจสอบก่อนเปิดเผยต่อผู้ถือหุ้น
โดยคณะกรรมการธนาคารได้เปิดเผยรายงานความรับผิดชอบของคณะกรรมการต่อรายงานทางการเงินในรายงานประจำปีด้วย
นอกจากนี้ ธนาคารได้เปิดเผยงบการเงินรายไตรมาสก่อนสอบทาน
งบการเงินผ่านการสอบทาน/ตรวจสอบ และการเปิดเผยข้อมูลตามหลักเกณฑ์ Basel II หลักการที่
3 รวมถึงข้อมูลที่มิใช่ข้อมูลทางการเงินอื่น ได้แก่
คำอธิบายและการวิเคราะห์ฐานะการเงินและผลการดำเนินงานของฝ่ายจัดการ
การกำกับดูแลกิจการ ซึ่งเป็นประโยชน์ต่อผู้ถือหุ้น นักลงทุน และนักวิเคราะห์หลักทรัพย์
และได้มีการประเมินประสิทธิภาพของกระบวนการเปิดเผยข้อมูลอย่างสม่ำเสมอ

นอกจากนั้น ธนาคารได้จัดให้มีช่วงเวลาสำรอง 7
วันก่อนที่ธนาคารจะรายงานผลประกอบการรายไตรมาสต่อตลาดหลักทรัพย์แห่งประเทศไทย
โดยในระหว่างช่วงเวลาดังกล่าวจะงดการเปิดเผยข้อมูลที่เกี่ยวข้องกับ
ผลประกอบการของธนาคารให้แก่ผู้ถือหุ้น นักลงทุน และนักวิเคราะห์หลักทรัพย์
ตลอดจนไม่มีการรับนัดพบให้ข้อมูลแบบตัวต่อตัว (Company Visit/One-on-One Meeting)
หรือจัดประชุมแบบเป็นกลุ่ม หรือตอบข้อซักถามที่เกี่ยวข้องกับผลประกอบการของธนาคาร
โดยนโยบายนี้ถือเป็นหนึ่งในนโยบายที่สำคัญของธนาคาร
ที่มุ่งมั่นให้การดำเนินงานของหน่วยงานต่างๆ
ของธนาคารสอดคล้องและเป็นไปตามแนวทางของธนาคารที่มีการดำเนินงานภายใต้หลักการกำกับ
ดูแลกิจการที่ดี และสามารถเชื่อมั่นได้ว่ามีการเปิดเผยข้อมูลที่ทั่วถึง เท่าเทียม และโปร่งใส

สำหรับการเปิดเผยข้อมูลข่าวสารของธนาคารที่สำคัญ ธนาคารได้ดำเนินการผ่านช่องทางต่างๆ
และผ่าน สื่อมวลชนอย่างสม่ำเสมอ
เพื่อให้ผู้ถือหุ้นและผู้มีส่วนได้เสียได้รับทราบข้อมูลข่าวสารอย่างทั่วถึง
โดยมีการเผยแพร่ผ่านช่องทางต่างๆ ดังนี้

1.  ตลาดหลักทรัพย์แห่งประเทศไทย

1)  รายงานประจำปี

2)  งบการเงินของธนาคาร

3)  เอกสารแจ้งมติคณะกรรมการธนาคาร และอื่นๆ

2.  สำนักงานคณะกรรมการกำกับหลักทรัพย์และตลาดหลักทรัพย์

3.  กระทรวงพาณิชย์

4.  หนังสือพิมพ์

5.  นิตยสารและวารสาร

6.  โทรทัศน์

7.  ข่าวประชาสัมพันธ์ธนาคาร

8.  เว็บไซต์ธนาคาร (www.kasikornbankgroup.com) ซึ่งมีสี่ภาษา ได้แก่ ภาษาไทย
    ภาษาอังกฤษ ภาษาจีน และภาษาญี่ปุ่น

9.  การพบให้ข้อมูลแบบตัวต่อตัว (Company Visit/One-on-One Meeting)

10. การเดินทางไปให้ข้อมูลแก่นักลงทุนทั้งในประเทศและต่างประเทศ (Non-deal Roadshow)

11. การจัดประชุมนักวิเคราะห์หลักทรัพย์ (Analyst Meeting)

12. การจัดประชุมให้ข้อมูลแก่สื่อมวลชน

13. การจัดส่งหนังสือแจ้งผู้ถือหุ้นทางไปรษณีย์

ในรอบปี 2553 ที่ผ่านมา ผู้บริหารระดับสูงของธนาคาร
รวมถึงหน่วยงานนักลงทุนสัมพันธ์ได้พบและให้ ข้อมูลต่อผู้เกี่ยวข้องในโอกาสต่างๆ ดังนี้

+---------------------------------+-----------+-----------+----------+
| รูปแบบการเข้าพบ                   | จำนวนครั้ง  | จำนวนบริษัท | จำนวนราย |
+---------------------------------+-----------+-----------+----------+
|   การเข้าพบสัมภาษณ์ตัวต่อตัว          | 116       | 188       | 241      |
|   (One-on-one Meeting)          |           |           |          |
+---------------------------------+-----------+-----------+----------+
|   การประชุมทางโทรศัพท์ (Conference | 28        | 47        | 53       |
|   Call)                         |           |           |          |
+---------------------------------+-----------+-----------+----------+
|   การจัดพบ                       | 7         | 295       | 350      |
| นักวิเคราะห์หลักทรัพย์และนักลงทุนกลุ่มย่อย |           |           |          |
|   (Group Analyst and Investor   |           |           |          |
|   Meeting)                      |           |           |          |
+---------------------------------+-----------+-----------+----------+
|   การเดินทางไปพบผู้ถือหุ้นและนักลงทุน   | 7         | 126       | 212      |
|   (Roadshow)                    |           |           |          |
+---------------------------------+-----------+-----------+----------+
| รวม                             | 158       | 656       | 856      |
+---------------------------------+-----------+-----------+----------+

โดยในจำนวนข้างต้นนี้ เป็นการเข้าพบประธานเจ้าหน้าที่บริหาร และกรรมการผู้จัดการ จำนวน 10
ครั้ง รวม 154 บริษัท หรือ 203 ราย และมีบางบริษัทที่เข้าพบมากกว่า 1 รูปแบบ หรือมากกว่า 1
ครั้งในแต่ละรูปแบบ

จากเมื่อปี 2552 ที่ธนาคารได้จัดกิจกรรมสัมมนาพิเศษ
เพื่อให้ผู้ถือหุ้นรายย่อยได้เข้าร่วมรับฟังและแลกเปลี่ยนความคิดเห็นกับผู้บริหารระดับสูงของเครือธนาคารกสิกรไทยในรูปแบบการเสวนาให้ความรู้นั้น
ในปี 2553 ธนาคารได้จัดกิจกรรมดังกล่าวอย่างต่อเนื่อง
โดยประชาสัมพันธ์ผ่านทางเว็บไซต์ของธนาคารเชิญผู้ถือหุ้นเข้าร่วมกิจกรรมเสวนา
“จัดพอร์ตปีกระต่ายแบบง่าย...ให้ได้ผลตอบแทน”
เพื่อให้ข้อมูลข่าวสารที่เป็นประโยชน์ต่อการลงทุนของผู้ถือหุ้นในปี 2554
ซึ่งมีผู้ถือหุ้นเข้าร่วมงานจำนวน 99 ราย
และได้นำเสนอข้อมูลการสัมมนาเผยแพร่บนเว็บไซต์ของธนาคาร

จากการดำเนินงานในรอบปี 2553 ที่ผ่านมา งานนักลงทุนสัมพันธ์ของธนาคารได้รับการยอมรับจาก
นักวิเคราะห์หลักทรัพย์ และนักลงทุนอย่างกว้างขวาง โดยได้รับรางวัล ดังนี้

-   รางวัล CEO ยอดเยี่ยมและรางวัล IR ยอดเยี่ยมจากงาน SAA Awards for Listed
    Companies 2010 จัดโดยสมาคมนักวิเคราะห์หลักทรัพย์
    โดยธนาคารได้รับรางวัลดังกล่าวเป็นปีที่ 2 ติดต่อกัน

-   รางวัลบริษัทจดทะเบียนดีเด่นด้านนักลงทุนสัมพันธ์ (IR Excellence Awards)
    สำหรับบริษัทที่มีมูลค่าหลักทรัพย์ตามราคาตลาดสูงกว่า 10,000 ล้านบาท จากงาน SET
    Awards ประจำปี 2553 จัดโดยตลาดหลักทรัพย์แห่งประเทศไทย
    และวารสารการเงินธนาคาร โดยธนาคารได้รับรางวัลดังกล่าวเป็นครั้งที่ 3

ทั้งนี้ นักลงทุนสามารถติดต่อธนาคารได้ที่

Chief Investor Relations Officer : โทรศัพท์ 0 2470 2673 ถึง 4

  โทรสาร 0 2470 2680

ส่วนนักลงทุนสัมพันธ์ : อีเมล : IR@kasikornbank.com

(นักลงทุนและผู้ถือหุ้นสถาบันไทย : โทรศัพท์ 0 2470 6900 ถึง 1

และต่างประเทศ) 0 2470 2659 ถึง 62

  โทรสาร 0 2470 2690

ส่วนบริหารความสัมพันธ์ผู้ถือหุ้น : อีเมล : Shareholder_Relations@kasikornbank.com

(นักลงทุนและผู้ถือหุ้นไทย) : โทรศัพท์ 0 2470 2663 ถึง 7

  โทรสาร 0 2470 2747

ที่อยู่ : ธนาคารกสิกรไทย จำกัด (มหาชน) สำนักงานใหญ่ ชั้น 33

สำนักเลขานุการบริษัท สายงานเลขาธิการองค์การ

  เลขที่ 1 ซอยราษฎร์บูรณะ 27/1 ถนนราษฎร์บูรณะ

  แขวงราษฎร์บูรณะ เขตราษฎร์บูรณะ

  กรุงเทพมหานคร รหัสไปรษณีย์ 10140

เว็บไซต์ : www.kasikornbankgroup.com

-   การประชุมคณะกรรมการธนาคาร

คณะกรรมการธนาคารกำหนดวันประชุมเป็นการล่วงหน้าในแต่ละปี โดยปกติจะกำหนดทุกวันพฤหัสบดี
สุดท้ายของเดือน
เพื่อให้คณะกรรมการสามารถติดตามการปฏิบัติตามนโยบายและแผนงานได้อย่างต่อเนื่อง
และแจ้งกำหนดวันประชุมทั้งปีให้กรรมการทราบตั้งแต่ต้นปี
และอาจมีการประชุมคณะกรรมการเพิ่มเติมตามความเหมาะสม
โดยเลขานุการบริษัทจะส่งหนังสือเชิญประชุม พร้อมระเบียบวาระการประชุม
และเอกสารประกอบที่มีสารสนเทศสำคัญครบถ้วนไปยังกรรมการเป็นการล่วงหน้าไม่น้อยกว่า 7
วันก่อนการประชุมเสมอ เพื่อให้คณะกรรมการได้มีเวลาศึกษาข้อมูลอย่างเพียงพอ
เว้นแต่ในกรณีมีเหตุจำเป็นเร่งด่วน
โดยกรรมการแต่ละคนสามารถสอบถามข้อมูลเพิ่มเติมได้จากเลขานุการบริษัทและมีความเป็นอิสระที่จะเสนอเรื่องเข้าสู่วาระการประชุมได้
ทั้งนี้ วาระการประชุมคณะกรรมการจะแบ่งเป็นหมวดหมู่ชัดเจน
และมีวาระพิจารณาติดตามผลการดำเนินงานเป็นประจำ
ซึ่งการกำหนดวาระจะผ่านการพิจารณาของประธานกรรมการ ประธานเจ้าหน้าที่บริหาร
และกรรมการผู้จัดการ

ในระหว่างการประชุม ประธานกรรมการจะจัดสรรเวลาในการประชุมอย่างเพียงพอ
และส่งเสริมให้กรรมการแสดงความคิดเห็นอย่างอิสระ
และมีการเชิญผู้บริหารระดับสูงเข้าร่วมประชุม เพื่อให้ข้อมูลเพิ่มเติมที่เกี่ยวข้องกับวาระการประชุม
และเพื่อรับทราบนโยบายโดยตรง สามารถนำไปปฏิบัติอย่างมีประสิทธิภาพ
ธนาคารได้จัดให้มีระบบการประชุมผ่านทางโทรศัพท์ (Teleconference)
สำหรับกรรมการที่ไม่สามารถเข้าร่วมประชุมด้วยตนเองได้
และยังจัดให้มีระบบการแปลสำหรับกรรมการชาวต่างชาติตลอดการประชุมด้วย นอกจากนี้
ได้จัดให้มีการจดบันทึกการประชุมเป็นลายลักษณ์อักษรครอบคลุมสาระสำคัญอย่างครบถ้วน
แล้วเสร็จในเวลาที่เหมาะสม และจัดเก็บรายงานการประชุมที่ผ่านการรับรองจากคณะกรรมการ
และเอกสารประกอบอย่างเป็นระบบ พร้อมให้คณะกรรมการและผู้ที่เกี่ยวข้อง ตรวจสอบ
และสะดวกในการสืบค้นอ้างอิงได้

นอกจากนี้ คณะกรรมการกำหนดให้กรรรมการที่ไม่เป็นผู้บริหาร มีการประชุมระหว่างกันเอง
โดยไม่มีกรรมการที่เป็นผู้บริหารเข้าร่วมอยู่ในการประชุม อย่างน้อยปีละ 1 ครั้ง
เพื่อเปิดโอกาสให้อภิปรายปัญหาต่างๆ ที่ เกี่ยวกับธุรกิจของธนาคาร เรื่องที่อยู่ในความสนใจ
รวมถึงประเมินผลงานประธานเจ้าหน้าที่บริหาร และกรรมการ ผู้จัดการ
และแจ้งผลการประชุมให้ประธานเจ้าหน้าที่บริหารและกรรมการผู้จัดการทราบด้วย

ในปี 2553 ธนาคารได้จัดให้มีการประชุมคณะกรรมการธนาคาร รวม 15 ครั้ง
และประชุมกรรมการที่ไม่เป็นผู้บริหาร 1 ครั้ง ในเดือนสิงหาคม
โดยมีรายละเอียดการเข้าร่วมประชุมของกรรมการแต่ละคณะ ในปี 2553 ดังนี้

การเข้าร่วมประชุมของกรรมการ

หน่วย : ครั้ง

[TABLE]

-   บทบาท หน้าที่ และความรับผิดชอบของคณะกรรมการธนาคาร

คณะกรรมการธนาคารประกอบด้วยบุคคลที่มีความรู้ ความสามารถ และประสบการณ์การทำงาน
เป็นผู้ให้ความเห็นชอบภารกิจ วิสัยทัศน์ ค่านิยมหลัก กลยุทธ์
และอนุมัติในประเด็นสำคัญเกี่ยวกับทิศทางและนโยบายการดำเนินงานของกลุ่มธุรกิจทางการเงินธนาคารกสิกรไทย
รวมถึงแผนธุรกิจและงบประมาณประจำปี
และกำกับดูแลให้การบริหารงานของฝ่ายจัดการเป็นไปตามนโยบายและแผนธุรกิจที่กำหนดอย่างมีประสิทธิผล
และถูกต้องตามกฎหมาย ข้อบังคับต่างๆ ของหน่วยงานทางการที่เกี่ยวข้อง
และตามมติที่ประชุมผู้ถือหุ้น
มีความเป็นอิสระในการตัดสินใจเพื่อประโยชน์สูงสุดของธนาคารและของผู้มีส่วนได้เสีย
เพื่อเพิ่มมูลค่าทางเศรษฐกิจของธนาคาร

นอกจากนี้
คณะกรรมการธนาคารได้จัดให้มีกระบวนการตรวจสอบภายในและกระบวนการบริหารความเสี่ยงที่เหมาะสม
และร่วมกับฝ่ายจัดการดำเนินธุรกิจของธนาคารเพื่อก้าวไปสู่การมีผลการดำเนินงานที่เป็นเลิศอย่างต่อเนื่อง
โดยคำนึงถึงสภาวะความเสี่ยงในปัจจุบันและที่อาจเกิดขึ้น สอดคล้องกับภารกิจ วิสัยทัศน์
และจรรยาบรรณในการดำเนินธุรกิจ และเป็นไปตามหลักการกำกับดูแลกิจการที่ดี

-   นโยบายการกำกับดูแลกิจการ

ธนาคารตระหนักถึงความสำคัญของการกำกับดูแลกิจการที่ดี
เพื่อให้การดำเนินธุรกิจของธนาคารมีความเจริญเติบโตอย่างยั่งยืน
คณะกรรมการธนาคารได้กำหนดหลักการกำกับดูแลกิจการของธนาคารเป็นลายลักษณ์อักษร
ซึ่งได้อนุมัติ ประกาศใช้
และมีการทบทวนนโยบายและการปฏิบัติตามนโยบายดังกล่าวให้มีความเหมาะสม อย่างสม่ำเสมอ
รวมถึงส่งเสริมให้เครือธนาคารกสิกรไทยมีหลักการกำกับดูแลกิจการที่ดีเช่นกัน โดยมีจุดมุ่งหมาย
อันสำคัญเพื่อให้ใช้เป็นหลักในการกำกับดูแลกิจการ
และได้สื่อความผ่านกิจกรรมส่งเสริมการกำกับดูแลกิจการไปยังพนักงาน ผู้ถือหุ้น
ตลอดจนผู้มีส่วนได้เสียอื่น
ถึงความยึดมั่นของคณะกรรมการในการปฏิบัติตามคุณลักษณะหลักของกระบวนการกำกับดูแลกิจการที่ดี
7 ประการ อันประกอบด้วย

-   ความซื่อสัตย์

-   ความโปร่งใส

-   ความเป็นอิสระ

-   ความรับผิดรับชอบ

-   ความรับผิดชอบต่อภาระหน้าที่

-   ความเป็นธรรม

-   ความรับผิดชอบต่อสังคม

โดยหลักการกำกับดูแลกิจการของธนาคารมีเนื้อหาครอบคลุมถึงโครงสร้างคณะกรรมการธนาคาร
องค์ประกอบคณะกรรมการธนาคาร
บทบาทหน้าที่และความรับผิดชอบของคณะกรรมการธนาคารและคณะกรรมการชุดย่อย
การบริหารความเสี่ยงและการควบคุมภายใน นโยบายในการกำกับดูแลการใช้ข้อมูลภายใน
แนวปฏิบัติในกรณีที่มีหรืออาจมีความขัดแย้งทางผลประโยชน์ และสัมพันธภาพของผู้ถือหุ้น
ซึ่งรายละเอียดของหลักการกำกับดูแลกิจการของธนาคารได้เผยแพร่บนเว็บไซต์ของธนาคาร(www.kasikornbankgroup.com)
ภายใต้หัวข้อนักลงทุนสัมพันธ์

นโยบายการกำกับดูแลกิจการของธนาคารดังกล่าว ยังครอบคลุมถึงภารกิจ วิสัยทัศน์ ค่านิยมหลัก
จรรยาบรรณในการดำเนินธุรกิจ และจรรยาบรรณของพนักงาน นอกจากนี้
ยังครอบคลุมถึงการปกป้องสิทธิของผู้ถือหุ้น และการ ส่งเสริมให้ผู้ถือหุ้นใช้สิทธิ
ซึ่งครอบคลุมสิทธิพื้นฐานตามกฎหมาย โดยสะท้อนถึงแนวทางที่ใช้ปฏิบัติภายในของธนาคาร
ที่จะทำให้มั่นใจได้ว่าธนาคารได้ดำเนินการตามแนวทางของการกำกับดูแลกิจการที่ดี โดยในปี 2553
ธนาคารได้มีการประเมินผลการปฏิบัติตามนโยบายการกำกับดูแลกิจการ
และได้มีการทบทวนนโยบายดังกล่าวแล้ว
ซึ่งคณะกรรมการธนาคารได้อนุมัติปรับปรุงหลักการกำกับดูแลกิจการของธนาคาร เมื่อวันที่ 16
ธันวาคม 2553 เพื่อให้มีความเหมาะสม สอดคล้องกับข้อกำหนดของทางการและแนวปฏิบัติที่ดี
นอกจากนี้ ธนาคารได้เผยแพร่หนังสือการกำกับดูแลกิจการเครือธนาคารกสิกรไทย
ซึ่งได้รวบรวมสรุปสาระสำคัญ และหลักปฏิบัติต่างๆ ในการเสริมสร้างการกำกับดูแลกิจการ
แก่ผู้มีส่วนได้เสียกลุ่มต่างๆ

กรรมการทุกคนตระหนักในหน้าที่ความรับผิดชอบในการดำเนินงานเพื่อประโยชน์สูงสุดของธนาคาร
คณะกรรมการธนาคารมีการดูแลการเปิดเผยข้อมูลและความโปร่งใสในการดำเนินงาน การตัดสินใจ
และการปฏิบัติ ต่อผู้มีส่วนได้เสียอย่างเป็นธรรม นอกจากนั้น
ธนาคารยังยึดมั่นในการดำเนินธุรกิจอย่างมีคุณธรรม ควบคู่กับการมีส่วนร่วม
ดูแลสิ่งแวดล้อมและสังคม
ธนาคารและพนักงานต้องยึดถือจรรยาบรรณอย่างเคร่งครัดในการปฏิบัติงานอย่างมีความรับผิดชอบต่อสังคม
และคำนึงถึงการอนุรักษ์สิ่งแวดล้อม
ธนาคารให้ความสำคัญในการมีส่วนร่วมช่วยเหลือและสนับสนุนการดำเนินโครงการเพื่อสาธารณประโยชน์
สังคมและสิ่งแวดล้อม และดูแลผู้มีส่วนได้เสียกลุ่มต่างๆ อย่างต่อเนื่อง

ธนาคารมีนโยบายส่งเสริมให้ทุกคนในองค์กรเห็นความสำคัญของการปฏิบัติตามหลักการกำกับดูแลกิจการที่ดี
โดยได้จัดกิจกรรมส่งเสริมการกำกับดูแลกิจการอย่างต่อเนื่องและยั่งยืน
โดยมุ่งเน้นการรักษามาตรฐานและพัฒนาการกำกับดูแลกิจการที่ดี
และสร้างให้การกำกับดูแลกิจการที่ดีเป็นวัฒนธรรมองค์กร โดยในปี 2553 ได้ดำเนินการดังนี้

-   การให้พนักงานลงนามรับทราบจรรยาบรรณของพนักงาน

-   การปฐมนิเทศผู้บริหารและพนักงานใหม่ ในหัวข้อเกี่ยวกับหลักการกำกับดูแลกิจการ
    และจรรยาบรรณของพนักงาน เพื่อความเข้าใจและเป็นแนวปฏิบัติ รวมทั้งสิ้น 16 รุ่น

-   การสื่อให้พนักงานรับทราบแนวปฏิบัติตามจรรยาบรรณของพนักงาน และหลักการกำกับดูแล
    กิจการในฐานข้อมูลการกำกับดูแลกิจการที่อยู่ในระบบเครือข่ายอิเล็กทรอนิกส์

-   การสื่อให้พนักงานรับทราบผ่านละครสั้นช่วงคั่นรายการ (Filler) และคำคมหลังข่าว
    เพื่อส่งเสริมให้มีการปฏิบัติตามจรรยาบรรณของพนักงาน
    เผยแพร่ผ่านระบบสื่อสารโทรทัศน์วงจรปิดภายในองค์กร
    เพื่อให้มีความเข้าใจและปฏิบัติตามหลักการกำกับดูแลกิจการ

-   การสื่อความผ่านสื่อ “กิจการสัมพันธ์” ซึ่งเป็นวารสารภายในองค์การ ในรูปบทความเกี่ยวกับ
    หลักการกำกับดูแลกิจการและจรรยาบรรณของพนักงาน

-   การเผยแพร่กิจกรรมผ่านสื่อในระบบเครือข่ายอิเล็กทรอนิกส์ภายในองค์กร เพื่อประชาสัมพันธ์
    เกี่ยวกับจรรยาบรรณ และหลักการกำกับดูแลกิจการในหน้าแรก (Welcome Page)
    และคำคมเกี่ยวกับจรรยาบรรณของพนักงาน

-   การสื่อให้กรรมการและพนักงานได้รับทราบถึงหลักเกณฑ์การใช้ข้อมูลภายในเกี่ยวกับการซื้อขายหลักทรัพย์และสัญญาซื้อขายล่วงหน้า

-   การจัดทำจุลสารเกี่ยวกับการกำกับดูแลกิจการเพื่อรายงานต่อคณะกรรมการธนาคารทราบความเคลื่อนไหวในเรื่องการกำกับดูแลกิจการและความรับผิดชอบต่อสิ่งแวดล้อมและสังคม0
    ทั้งธนาคารและบริษัทภายนอก
    และเผยแพร่ในฐานข้อมูลการกำกับดูแลกิจการที่อยู่ในระบบเครือข่ายอิเล็กทรอนิกส์
    เพื่อให้พนักงานได้รับทราบ

-   การสื่อความให้พนักงานรับทราบแนวปฏิบัติในการรับของขวัญของพนักงานตามจรรยาบรรณ

-   การจัดทำโครงการ CG Visit แก่เลขานุการคณะกรรมการชุดย่อย ได้แก่
    คณะกรรมการตรวจสอบ และคณะกรรมการบริหารความเสี่ยงองค์การ เพื่อให้คำปรึกษา
    ข้อเสนอแนะ และสอบทานการปฏิบัติตามหลักการกำกับดูแลกิจการได้อย่างครบถ้วน

การจัดทำโครงการ CG Heroes ต่อเนื่องจากปี 2552 โดยสำนักเลขานุการบริษัท
สายงานเลขาธิการองค์การ โดยในปี 2553
ได้ขยายขอบเขตการประเมินครอบคลุมพนักงานทั้งสำนักงานใหญ่และสาขาทั่วประเทศ
ซึ่งนอกจากการประเมินความรู้ความเข้าใจเกี่ยวกับการกำกับดูแลกิจการและการปฏิบัติตามจรรยาบรรณของพนักงานและให้พนักงานมีส่วนร่วมในการเสนอข้อคิดเห็นที่เป็นประโยชน์ต่อธนาคาร
เกี่ยวกับการสื่อความการกำกับดูแลกิจการ
เพื่อให้มีประสิทธิผลยิ่งขึ้นและเป็นข้อมูลในการกำกับดูแลด้านการปฏิบัติตามหลักการกำกับดูแลกิจการให้เหมาะสมและมีผลในทางปฏิบัติ
ในปีนี้ได้เพิ่มเติมในเรื่องการมีส่วนร่วมของพนักงานต่อกิจกรรมความรับผิดชอบต่อสิ่งแวดล้อมและสังคม
มาประกอบการพิจารณาด้วย

-   จรรยาบรรณในการดำเนินธุรกิจ

คณะกรรมการธนาคารส่งเสริมให้จัดทำจรรยาบรรณในการดำเนินธุรกิจ (Code of Business
Conduct) และจรรยาบรรณของพนักงาน (Code of Conduct)
สำหรับกรรมการและพนักงานยึดถือปฏิบัติ โดยถือเป็นภาระหน้าที่
ร่วมกันในการปฏิบัติหน้าที่ตามขอบเขตความรับผิดชอบต่อธนาคารและผู้มีส่วนได้เสีย
ด้วยความซื่อสัตย์สุจริตภายใต้กรอบกฎหมายและกฎระเบียบของธนาคารบนพื้นฐานของการมีจรรยาบรรณเยี่ยงมืออาชีพ
ตลอดจนธำรงไว้ซึ่ง แนวทางการดำเนินธุรกิจที่โปร่งใส สุจริต และเป็นธรรม
เพื่อพัฒนาองค์กรสู่ระดับมาตรฐานสากล และเผยแพร่บนเว็บไซต์และฐานข้อมูลภายในของธนาคาร

ธนาคารยึดมั่นในจรรยาบรรณในการดำเนินธุรกิจ ดังนี้

  1. มุ่งมั่นให้ลูกค้ามีความพึงพอใจโดยการนำเสนอสินค้าที่มีคุณภาพ
  และให้บริการที่เป็นเลิศกับลูกค้า

  2. มุ่งมั่นให้มีผลการดำเนินงานที่ดีเลิศอย่างต่อเนื่อง

  3. พนักงานของธนาคารถือเป็นทรัพยากรที่มีคุณค่าอย่างยิ่ง
  ธนาคารสรรหาและว่าจ้างบุคลากรที่มีความสามารถและประสบการณ์
  มีการพัฒนาพนักงานอย่างต่อเนื่อง และให้ผลตอบแทนที่เทียบเคียงได้กับบริษัทชั้นนำทั่วไป

  4. ยึดมั่นและปฏิบัติตนในฐานะพลเมืองที่ดี วางตัวเป็นกลาง
  มุ่งสร้างความเจริญให้สังคมและอนุรักษ์ สิ่งแวดล้อม

  5. เชื่อมั่นในการให้ความยุติธรรมต่อทุกฝ่าย

  6. ยึดมั่นจรรยาบรรณในการดำเนินธุรกิจด้วยความซื่อสัตย์สุจริตอย่างแน่วแน่ในทุกๆ ด้าน

  7. สร้างความเชื่อมั่นให้แก่ลูกค้าในการปกป้องรักษาข้อมูลความลับของลูกค้า
  ภายใต้มาตรฐานจรรยาบรรณแห่งวิชาชีพ

  8. ดำเนินงานด้วยความรับผิดชอบเยี่ยงผู้เชี่ยวชาญในวิชาชีพ
  และมุ่งมั่นที่จะบรรลุผลการดำเนินงานที่ เป็นเลิศ
  โดยการผสมผสานวิธีการและนวัตกรรมทางเทคโนโลยี

  9. คำนึงถึงสิทธิของผู้มีส่วนได้เสียอื่น

  10. ยึดมั่นในการดำเนินธุรกิจอย่างมีหลักการและวินัย
  และรับรองว่าการตัดสินใจทางธุรกิจและการดำเนินกิจการจะเป็นไปตามกฎหมายและระเบียบข้อบังคับที่เกี่ยวข้อง
  โดยปฏิบัติตามมาตรฐานจรรยาบรรณที่ดีของธนาคารและข้อพึงปฏิบัติที่ดีของพนักงาน

จรรยาบรรณของพนักงาน ประกอบด้วยสาระสำคัญ ได้แก่ 1)
หลักการและคุณค่าหลักที่ธนาคารมุ่งหวัง 2)
การเคารพกฎหมายบ้านเมืองและรักษากฎระเบียบของธนาคาร 3) สัมพันธภาพกับลูกค้า 4)
สัมพันธภาพกับสังคม 5) สัมพันธภาพกับพนักงาน 6) นโยบายการโฆษณา ประชาสัมพันธ์ 7)
การรักษาความลับ 8) ความครบถ้วนและความถูกต้องของข้อมูลของธนาคาร 9)
การใช้ข้อมูลภายในเพื่อการซื้อขายหลักทรัพย์ 10) ความขัดแย้งทางผลประโยชน์ 11)
สินบนและสิ่งจูงใจ 12) กิจกรรมและการมีส่วนร่วมทางการเมือง 13) ของขวัญและผลประโยชน์
14) การรายงานการละเมิดจรรยาบรรณของพนักงาน

จรรยาบรรณดังกล่าว
ธนาคารได้กำหนดถึงหลักการพื้นฐานเกี่ยวกับการปฏิบัติงานในหน้าที่และการปฏิบัติงานตามวิชาชีพของกรรมการ
และพนักงาน ซึ่งสามารถศึกษารายละเอียดได้จากจรรยาบรรณของพนักงานและเว็บไซต์ของธนาคาร

นอกจากนี้ ธนาคารกำหนดระเบียบและแนวปฏิบัติต่างๆ ที่สำคัญสอดคล้องกับจรรยาบรรณของพนักงาน
โดยมีรายละเอียดวิธีปฏิบัติงานเผยแพร่แก่พนักงาน ผู้ปฏิบัติงาน
และสนับสนุนให้เครือธนาคารกสิกรไทยจัดทำจรรยาบรรณและกำหนดระเบียบปฏิบัติต่างๆ
โดยสอดคล้องกับลักษณะธุรกิจและข้อกำหนดทางการที่กำกับดูแลบริษัทด้วย

ธนาคารได้จัดให้มีหน่วยงานธรรมาภิบาลองค์การดำเนินกิจกรรมเพื่อส่งเสริมให้พนักงานปฏิบัติตาม
จรรยาบรรณและวัฒนธรรมในการกำกับดูแลกิจการที่ดี
รวมถึงการสื่อความแนวปฏิบัติตามจรรยาบรรณแก่พนักงานทุกคนอย่างมีประสิทธิภาพ
สม่ำเสมอและต่อเนื่อง และรายงานผลต่อคณะกรรมการกำกับดูแลกิจการของธนาคาร
และหน่วยงานกำกับการปฏิบัติงาน ติดตามดูแลการปฏิบัติตามจรรยาบรรณของพนักงาน
ตามที่กำหนดในจรรยาบรรณของพนักงาน เพื่อประเมินประสิทธิผลของการปฏิบัติ

-   การป้องกันความขัดแย้งทางผลประโยชน์

ธนาคารดำเนินงานโดยยึดมั่น และให้ความสำคัญในการปฏิบัติตามหลักการกำกับดูแลกิจการที่ดี
จึงจัดให้มีการควบคุมดูแลและป้องกันเกี่ยวกับการทำรายการที่อาจมีความขัดแย้งทางผลประโยชน์
หรือรายการที่เกี่ยวโยงกัน หรือรายการระหว่างกันอย่างเหมาะสม ภายใต้กรอบจริยธรรมที่ดี
โดยถือเป็นหนึ่งในจรรยาบรรณสำคัญที่กรรมการและพนักงานต้องยึดถือปฏิบัติโดยเคร่งครัด
เพื่อเป็นที่เชื่อถือและไว้วางใจของผู้มีส่วนได้เสียทุกฝ่าย ซึ่งมีหลักเกณฑ์ที่สำคัญ ดังนี้

  -
  คณะกรรมการธนาคารได้กำหนดนโยบายการป้องกันความขัดแย้งทางผลประโยชน์และการทำรายการที่เกี่ยวโยงกัน
  และกำหนดแนวทางการพิจารณาความเหมาะสมในการทำรายการที่ต้องผ่านการกลั่นกรองจากคณะกรรมการตรวจสอบ
  และดูแลให้มีการปฏิบัติเป็นไปตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  คณะกรรมการกำกับตลาดทุน ตลาดหลักทรัพย์แห่งประเทศไทย และธนาคารแห่งประเทศไทย

  - กำหนดให้กรรมการ ผู้บริหาร
  หรือพนักงานที่มีผลประโยชน์เกี่ยวข้องกับธุรกรรมที่ทำกับธนาคารหรือบริษัทย่อยของธนาคาร
  จะต้องไม่มีส่วนร่วมในการพิจารณาหรืออนุมัติธุรกรรมดังกล่าว
  และให้การกำหนดราคาเป็นไปอย่างเหมาะสมยุติธรรม
  ตามเงื่อนไขการค้าโดยทั่วไปเสมือนการทำรายการกับบุคคลทั่วไป

  -
  กำหนดให้มีการนำเสนอรายการที่เกี่ยวโยงกันต่อคณะกรรมการตรวจสอบเพื่อพิจารณาให้ความเห็นก่อนเสนอขออนุมัติต่อคณะกรรมการธนาคาร
  ตามหลักการกำกับดูแลกิจการที่ดี และตามหลักเกณฑ์ที่
  สำนักงานคณะกรรมการกำกับหลักทรัพย์และตลาดหลักทรัพย์กำหนด

  -
  คณะกรรมการธนาคารได้กำหนดหลักการให้สามารถทำรายการที่เกี่ยวโยงกันได้ระหว่างกรรมการ
  ผู้บริหาร หรือบุคคลที่มีความเกี่ยวข้องของธนาคาร ที่ทำกับธนาคารหรือบริษัทย่อยของธนาคารได้
  หากรายการนั้นมีข้อตกลงทางการค้าเหมือนที่ทำกับคู่สัญญาทั่วไป

  - ในการทำธุรกรรมระหว่างธนาคารและบริษัทย่อยของธนาคาร
  หรือธุรกรรมระหว่างกันของบริษัทย่อยของธนาคาร
  ธนาคารกำหนดให้เป็นธุรกรรมที่มีเงื่อนไขหรือข้อกำหนดที่เป็นปกติเหมือนกับธุรกรรมที่ทำกับบุคคลทั่วไปที่มีความเสี่ยงในระดับเดียวกัน
  หรือเป็นกรณีที่ได้รับอนุมัติจากคณะกรรมการธนาคาร และคณะกรรมการบริษัทย่อย ตามแต่กรณี

  - ธนาคารและบริษัทย่อยของธนาคารที่ประกอบธุรกรรมการให้สินเชื่อ
  ไม่มีนโยบายให้สินเชื่อหรือทำ ธุรกรรมที่มีลักษณะคล้ายการให้สินเชื่อ
  หรือทำธุรกรรมเกี่ยวกับทรัพย์สินกับกรรมการ ผู้บริหาร
  หรือผู้ที่เกี่ยวข้องกับบุคคลดังกล่าวของธนาคารและบริษัทย่อยของธนาคาร
  ที่ประกอบธุรกรรมการให้สินเชื่อ ดังกล่าว เว้นแต่
  เข้าข้อยกเว้นตามหลักเกณฑ์ของธนาคารแห่งประเทศไทย รวมถึงไม่มีนโยบายให้
  สินเชื่อลงทุนก่อภาระผูกพัน
  หรือทำธุรกรรมที่มีลักษณะคล้ายการให้สินเชื่อแก่ผู้ถือหุ้นรายใหญ่หรือผู้ที่เกี่ยวข้องของธนาคารและบริษัทย่อยของธนาคารที่ประกอบธุรกรรมการให้สินเชื่อ
  หรือแก่กิจการที่มี
  ผลประโยชน์เกี่ยวข้องกับธนาคารและบริษัทย่อยของธนาคารที่ประกอบธุรกรรมการให้สินเชื่ออย่างใดอย่างหนึ่งหรือรวมกันเมื่อสิ้นวันหนึ่งๆ
  ในแต่ละรายเกินกว่าปริมาณที่ธนาคารและที่ธนาคารแห่งประเทศไทยกำหนด

  - กำหนดให้กรรมการ พนักงานที่ดำรงตำแหน่งระดับผู้ช่วยกรรมการผู้จัดการขึ้นไป
  และผู้ดำรงตำแหน่งระดับผู้บริหารฝ่าย
  หรือเทียบเท่าขึ้นไปในฝ่ายจัดการบัญชีหรือฝ่ายวางแผนการเงิน สายงานการเงินและควบคุม
  และผู้ที่เกี่ยวข้องของบุคคลดังกล่าว เปิดเผยข้อมูลการถือหุ้นในกิจการต่างๆ
  และการเข้าไปเป็นกรรมการ หรือมีอำนาจในการจัดการ
  หรือมีอำนาจควบคุมคะแนนเสียงส่วนใหญ่ในที่ประชุม ผู้ถือหุ้น
  หรือมีอำนาจในการควบคุมการแต่งตั้ง/ถอดถอนกรรมการ หรือมอบหมายให้บุคคลอื่นเป็น
  ตัวแทนในการถือหุ้นหรือการบริหารงาน หรือมีอำนาจควบคุมในกิจการต่างๆ
  โดยเปิดเผยในระบบฐานข้อมูลของธนาคาร
  ซึ่งรับผิดชอบโดยหน่วยงานบริหารงานข้อมูลสารสนเทศ
  และมีการปรับปรุงข้อมูลให้เป็นปัจจุบันอย่างสม่ำเสมอ
  และหน่วยงานนโยบายและบริหารความเสี่ยงเครดิตนำข้อมูลไปใช้สำหรับการควบคุมดูแลการให้สินเชื่อและลงทุนให้เป็นไปตามข้อกำหนดของหน่วยงานทางการ
  ที่เกี่ยวข้อง ทั้งนี้
  ให้สำนักเลขานุการบริษัทจัดทำรายงานต่อคณะกรรมการธนาคารเพื่อทราบข้อมูลส่วนได้เสียของกรรมการ
  พนักงานที่ดำรงตำแหน่งระดับรองกรรมการผู้จัดการอาวุโสหรือเทียบเท่าขึ้นไป
  ผู้ดำรงตำแหน่งระดับผู้บริหารฝ่าย หรือเทียบเท่าขึ้นไปในฝ่ายจัดการบัญชีหรือฝ่ายวางแผน
  การเงิน สายงานการเงินและควบคุม และผู้ที่เกี่ยวข้องของบุคคลดังกล่าว
  เมื่อต้องมีการพิจารณาการทำธุรกรรมระหว่างธนาคารกับบุคคลที่กรรมการหรือบุคคลดังกล่าวมีส่วนได้เสียหรือมีส่วนเกี่ยวข้องล่วงหน้า
  7 วัน ก่อนการประชุมคณะกรรมการธนาคารเสมอ

  - ธนาคารมีการเปิดเผยข้อมูลการทำรายการที่อาจมีความขัดแย้งทางผลประโยชน์
  หรือรายการที่เกี่ยวโยงกัน หรือรายการระหว่างกัน
  ตามหลักเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์และคณะกรรมการกำกับตลาดทุนกำหนด
  โดยเปิดเผยไว้ในแบบแสดงรายการข้อมูลประจำปี (แบบ 56-1) และรายงานประจำปี
  หรือแบบรายงานอื่นใดตามแต่กรณี
  และมีการเปิดเผยข้อมูลรายการที่เกี่ยวโยงกันต่อตลาดหลักทรัพย์แห่งประเทศไทย
  ตามหลักเกณฑ์ของตลาดหลักทรัพย์แห่งประเทศไทย ตลอดจน
  รายการที่เกี่ยวข้องกันกับธนาคารตามหลักเกณฑ์มาตรฐานการบัญชีและธนาคารแห่งประเทศไทย
  การเปิดเผยข้อมูลรายการระหว่างกันปรากฏตามหมายเหตุประกอบงบการเงิน
  เรื่องรายการที่เกี่ยวข้องกัน โดยการพิจารณาการทำรายการที่เกี่ยวโยงกัน
  ธนาคารใช้เกณฑ์เช่นเดียวกับลูกค้าทั่วไป
  และเป็นไปตามกระบวนการที่กำหนดอย่างเหมาะสมตามความจำเป็น
  เพื่อสนับสนุนการดำเนินกิจการ และสอดคล้องกับยุทธศาสตร์ของธนาคาร
  โดยคำนึงถึงผลประโยชน์สูงสุดที่ผู้ถือหุ้นจะได้รับเป็นสำคัญ ซึ่งในปี 2553
  ธนาคารไม่มีการทำรายการที่เกี่ยวโยงกันที่เข้าข่ายต้องเปิดเผยข้อมูลการทำรายการต่อตลาดหลักทรัพย์แห่งประเทศไทย

  - ธนาคารมีการสอบทานการทำรายการที่เกี่ยวโยงกัน
  ตามแผนงานและกรณีที่มีการทำรายการระหว่างกันต้องรายงานต่อคณะกรรมการตรวจสอบ ทั้งนี้
  กรรมการและพนักงานธนาคารต้องปฏิบัติให้เป็นไปตามนโยบายการป้องกันความขัดแย้งทางผลประโยชน์และการทำรายการที่เกี่ยวโยงกันที่กำหนดข้างต้น
  และสอดคล้องกับหลักเกณฑ์ที่ทางการกำหนด

-   ระบบการควบคุมภายในและการตรวจสอบภายใน

รายละเอียดเกี่ยวกับระบบการควบคุมและการตรวจสอบภายในได้อธิบายไว้ภายใต้หัวข้อเรื่อง
“การควบคุมภายใน” หน้า 9-1

-   การบริหารความเสี่ยง

คณะกรรมการบริหารความเสี่ยงองค์การทำหน้าที่กำหนดนโยบายการบริหารความเสี่ยงครอบคลุมทั้งองค์กร
ภายใต้แนวทางที่คณะกรรมการธนาคารกำหนด และรายงานต่อคณะกรรมการธนาคารเป็นประจำ
โดยกระบวนการบริหารความเสี่ยง ประกอบด้วยขั้นตอนหลักๆ คือ การระบุความเสี่ยง
การประเมินความเสี่ยง การติดตามและควบคุมความเสี่ยง และการรายงานความเสี่ยง นอกจากนี้
ธนาคารให้ความสำคัญกับสัญญาณเตือนภัยล่วงหน้า (Early Warning)
และการติดตามฐานะความเสี่ยงที่สำคัญในภาพรวม
รวมถึงมีการพิจารณาทบทวนความเพียงพอของระบบการบริหารความเสี่ยงและประสิทธิผลของการจัดการความเสี่ยงอย่างสม่ำเสมอ
โดยรายละเอียดการบริหารความเสี่ยงเปิดเผยไว้ในหัวข้อ “ปัจจัยความเสี่ยง”

-   การประเมินผลการปฏิบัติงานโดยตนเองของคณะกรรมการธนาคาร

ธนาคารจัดให้มีการประเมินผลการปฏิบัติงานโดยตนเองของคณะกรรมการธนาคารเป็นประจำทุกปี
เพื่อช่วยให้คณะกรรมการธนาคารได้มีการพิจารณาทบทวนผลงาน ประเด็นและอุปสรรคต่างๆ
ในระหว่างปีที่ผ่านมา และเพิ่มประสิทธิผลการทำงานของคณะกรรมการ
โดยการประเมินผลการปฏิบัติงานของคณะกรรมการ จัดทำเป็น 2 ลักษณะ คือ
การประเมินผลการปฏิบัติงานของคณะกรรมการธนาคารทั้งคณะ
และการประเมินผลการปฏิบัติงานของตนเองของกรรมการรายบุคคล
ซึ่งแบบประเมินผลการปฏิบัติงานที่กำหนดจะสอดคล้องกับหลักการกำกับดูแลกิจการและหน้าที่ความรับผิดชอบของคณะกรรมการธนาคาร
คณะกรรมการดำเนินการประเมินผลการปฏิบัติงานของตนเองปีละ 1 ครั้ง
โดยมีการสรุปผลและนำผลการประเมินมาพิจารณาเพื่อให้บรรลุวัตถุประสงค์ที่กล่าวข้างต้น
โดยเลขานุการบริษัทได้จัดส่งแบบประเมินผลการปฏิบัติงานของคณะกรรมการให้แก่กรรมการ
เพื่อประเมินผลปี 2553 ใน 6 หัวข้อ ได้แก่ (1) โครงสร้างและคุณสมบัติของคณะกรรมการ (2)
บทบาท หน้าที่และความรับผิดชอบของคณะกรรมการ (3) การประชุมคณะกรรมการ (4)
การทำหน้าที่ของกรรมการ (5) ความสัมพันธ์กับฝ่ายจัดการ (6)
การพัฒนาตนเองของกรรมการและการพัฒนาผู้บริหาร

สำหรับการประเมินผลการปฏิบัติงานโดยตนเองของคณะกรรมการชุดย่อย ได้แก่
คณะกรรมการตรวจสอบ คณะกรรมการกำกับดูแลกิจการ
คณะกรรมการทรัพยากรบุคคลและกำหนดอัตราค่าตอบแทน
และคณะกรรมการบริหารความเสี่ยงองค์การ
ธนาคารจัดให้มีการประเมินผลการปฏิบัติงานตนเองเป็นประจำทุกปี ด้วยเช่นกัน
โดยได้ดำเนินการประเมินผลการปฏิบัติงานโดยตนเองของคณะกรรมการชุดย่อยทุกชุดสำหรับปี 2553
และเสนอผลการประเมินต่อคณะกรรมการธนาคารเรียบร้อยแล้ว

นอกจากนี้ ธนาคารได้กำหนดให้มีการประเมินผลการปฏิบัติงานตนเองของประธานเจ้าหน้าที่บริหาร
และกรรมการผู้จัดการ
เพื่อประเมินการปฏิบัติงานเปรียบเทียบกับเป้าหมายและแผนงานประจำปีตามที่ร่วมกันกำหนดไว้
โดยคณะกรรมการทรัพยากรบุคคลและกำหนดอัตราค่าตอบแทนจะนำผลการประเมินเสนอต่อที่ประชุมคณะกรรมการธนาคาร
การประเมินตนเองนี้เป็นส่วนหนึ่งของการประเมินผลการปฏิบัติงานของประธานเจ้าหน้าที่บริหาร
และกรรมการผู้จัดการ ที่กำหนดในข้อบังคับคณะกรรมการธนาคาร
และประธานกรรมการทรัพยากรบุคคลและกำหนดอัตราค่าตอบแทนจะเป็นผู้แจ้งผลการประเมินและความคิดเห็นของกรรมการให้ประธานเจ้าหน้าที่บริหารและกรรมการผู้จัดการทราบ

-   การพัฒนากรรมการและผู้บริหาร

เพื่อเป็นการเพิ่มประสิทธิภาพในการปฏิบัติหน้าที่ของคณะกรรมการ
ธนาคารยังคงมีนโยบายส่งเสริมให้กรรมการ ผู้บริหาร
และผู้ปฏิบัติงานด้านสนับสนุนงานเลขานุการบริษัท การกำกับการปฏิบัติงาน ตรวจสอบภายใน
การกำกับ ดูแลกิจการของธนาคาร เข้าร่วมสัมมนาและเข้ารับการอบรมหลักสูตรต่างๆ
ของสมาคมส่งเสริมสถาบันกรรมการบริษัทไทย ตลาดหลักทรัพย์แห่งประเทศไทย
หรือสถาบันอิสระอื่นๆ ตามแผนที่กำหนดไว้

สำหรับกรรมการที่ได้รับแต่งตั้งใหม่ ธนาคารจัดให้มีการปฐมนิเทศ หรือให้ข้อมูล
เพื่อได้รับทราบบทบาท หน้าที่และความรับผิดชอบ รวมทั้งข้อมูลเกี่ยวกับธนาคาร
คำชี้แจงเกี่ยวกับพันธะทางกฎหมาย และระเบียบ
ข้อบังคับที่เกี่ยวข้องในฐานะกรรมการบริษัทจดทะเบียน ข้อบังคับของคณะกรรมการชุดต่างๆ
นโยบายที่สำคัญของธนาคาร และคู่มือเกี่ยวกับกรรมการสถาบันการเงินและบริษัทหลักทรัพย์
ซึ่งเป็นกระบวนการเพื่อสร้างความเข้าใจแก่กรรมการเกี่ยวกับบทบาทหน้าที่ของกรรมการและการประกอบธุรกิจของธนาคาร
และการให้ข้อมูลที่เกี่ยวข้องกับการประกอบธุรกิจของธนาคารอย่างต่อเนื่องทั้งในรูปเอกสารและการนำเสนอในที่ประชุมคณะกรรมการ
โดยในปี 2553 นายฮิโรชิ โอตะ กรรมการอิสระเข้ารับการอบรมหลักสูตร Director
Accreditation Program (DAP) ซึ่งจัดโดยสมาคมส่งเสริมสถาบันกรรมการบริษัทไทย
และนายศุกรีย์ แก้วเจริญ เข้าร่วมกิจกรรมสัมมนาการประชุม Directors Forum เรื่อง CSR
Index กับการพัฒนา CG บริษัทจดทะเบียนไทย ซึ่งจัดโดยสมาคมส่งเสริมสถาบันกรรมการบริษัทไทย

นอกจากนี้ คณะกรรมการธนาคารได้พิจารณาให้ความเห็นชอบแผนพัฒนาผู้บริหาร
และแผนการสืบทอดตำแหน่งประธานเจ้าหน้าที่บริหาร กรรมการผู้จัดการ และผู้บริหารระดับสูง
เมื่อถึงคราวจำเป็น และให้มีการทบทวน รายชื่อผู้ที่อยู่ในเกณฑ์ที่จะได้รับการพิจารณาอยู่เสมอ

-   เลขานุการบริษัท

ธนาคารได้แต่งตั้ง นางธิดา สมะลาภา ซึ่งเป็นผู้ที่มีคุณวุฒิ คุณสมบัติ และประสบการณ์ที่เหมาะสม
เป็นเลขานุการบริษัท และทำหน้าที่เลขานุการคณะกรรมการด้วย โดยมีสำนักเลขานุการบริษัท
สายงานเลขาธิการองค์การ เป็น หน่วยงานสนับสนุนงานเลขานุการบริษัท
เพื่อให้เป็นไปตามหลักการกำกับดูแลกิจการที่ดีของธนาคาร
และเพื่อให้การบริหารงานของธนาคารเป็นไปอย่างมีประสิทธิผลยิ่งขึ้น
โดยเลขานุการบริษัทมีหน้าที่และความรับผิดชอบหลัก ดังนี้

1.  ให้คำแนะนำเบื้องต้นแก่กรรมการ ในข้อกฎหมาย ระเบียบและข้อบังคับต่างๆ ของธนาคาร
    ที่คณะกรรมการต้องทราบ และติดตามให้มีการปฏิบัติตามอย่างถูกต้องและสม่ำเสมอ
    รวมถึงรายงานการเปลี่ยนแปลงใน ข้อกำหนดกฎหมายที่มีนัยสำคัญแก่กรรมการ

2.  จัดการประชุมผู้ถือหุ้นและการประชุมคณะกรรมการให้เป็นไปตามกฎหมาย ข้อบังคับของธนาคาร
    และข้อพึงปฏิบัติต่างๆ

3.  บันทึกรายงานการประชุมผู้ถือหุ้นและการประชุมคณะกรรมการธนาคาร
    รวมทั้งติดตามให้มีการปฏิบัติตามมติที่ประชุมผู้ถือหุ้นและที่ประชุมคณะกรรมการธนาคาร

4.  จัดทำและเก็บรักษาทะเบียนกรรมการ รายงานประจำปีของธนาคาร หนังสือนัดประชุมผู้ถือหุ้น
    หนังสือ นัดประชุมคณะกรรมการ รายงานการประชุมผู้ถือหุ้น
    และรายงานการประชุมคณะกรรมการธนาคาร

5.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร
    และนำเสนอรายงานตามที่กฎหมายกำหนด

6.  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับธนาคาร
    ตามระเบียบและข้อกำหนดของหน่วยงานทางการ

7.  ติดต่อและสื่อสารกับผู้ถือหุ้นทั่วไปให้ได้รับทราบสิทธิต่างๆ ของผู้ถือหุ้น และข่าวสารของธนาคาร

  ดูแลกิจกรรมของคณะกรรมการธนาคาร

-   การแต่งตั้งและพิจารณาค่าตอบแทนของผู้สอบบัญชี

คณะกรรมการตรวจสอบพิจารณาคุณสมบัติและการปฏิบัติงานของผู้สอบบัญชี
และเสนอต่อคณะกรรมการธนาคารในการแต่งตั้งผู้สอบบัญชีของธนาคารในแต่ละปี
รวมถึงค่าตอบแทนของผู้สอบบัญชี เพื่อเสนอขออนุมัติจาก ที่ประชุมผู้ถือหุ้น ทั้งนี้
รายชื่อผู้สอบบัญชีที่จะเสนอเพื่อพิจารณาแต่งตั้งเป็นผู้สอบบัญชีของธนาคาร จะต้องเป็น
ผู้สอบบัญชีที่ได้รับความเห็นชอบจากธนาคารแห่งประเทศไทย

ในรอบปี 2553 ค่าตอบแทนของผู้สอบบัญชี ประกอบด้วย

1.  ค่าตอบแทนจากการสอบบัญชี (Audit fee)

  ธนาคารและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของธนาคารในรอบปีบัญชีที่ผ่านมา มีจำนวนเงินรวม 12,698,000 บาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมา
    มีจำนวนเงินรวม 8,127,000 บาท

2.  ค่าบริการอื่น (Non-audit fee)

  ธนาคารและบริษัทย่อยจ่ายค่าตอบแทนของงานบริการอื่น ซึ่งได้แก่
  การตรวจสอบเพื่อวัตถุประสงค์เฉพาะ (Special Purpose Audit Engagement)
  การให้บริการด้านกฎหมายและภาษี การตรวจสอบตามวิธีที่ตกลงร่วมกัน (Engagement to
  Perform Agree-Upon Procedures) และการเป็นที่ปรึกษาธุรกิจในด้านต่างๆ
  ที่ไม่เกี่ยวกับงานสอบบัญชี ให้แก่

-   ผู้สอบบัญชีของธนาคารในรอบปีบัญชีที่ผ่านมา มีจำนวนเงินรวม 0 บาท
    และจะต้องจ่ายในอนาคต อันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
    มีจำนวนเงินรวม 750,000 บาท

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าวในรอบปีบัญชีที่ผ่านมา
    มีจำนวนเงินรวม 2,308,000 บาท
    และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
    มีจำนวนเงินรวม 1,165,360 บาท

 บุคลากร

ณ วันที่ 31 ธันวาคม 2553 ธนาคารมีพนักงานรวมทั้งสิ้น 15,677 คน
สามารถแยกเป็นตามสายงานตาม โครงสร้างของธนาคารได้ดังนี้

1. เจ้าหน้าที่บริหาร 45 คน

2. สายงานเลขาธิการองค์การ 27 คน

3. สายงานบริหารยุทธศาสตร์องค์การ 211 คน

3. สายงานกำกับและตรวจสอบ 247 คน

4. สายงานธุรกิจลูกค้าบรรษัท 438 คน

5. สายงานผลิตภัณฑ์บรรษัทและผู้ประกอบการ 1,078 คน

6. สายงานธุรกิจลูกค้าผู้ประกอบการ 1,563 คน

7. สายงานธุรกิจลูกค้าบุคคลและเครือข่ายบริการ 9,117 คน

8. สายงานธุรกิจตลาดทุน - คน

9. สายงานบริหารความเสี่ยงองค์การ 989 คน

10. สายงานการเงินและควบคุม 147 คน

10. สายงานระบบ 1,686 คน

11. สายงานทรัพยากรบุคคล 129 คน

-   ค่าตอบแทนพนักงาน

ในปี 2553 พนักงานของธนาคารทั้งหมดได้รับค่าตอบแทนในรูปของเงินเดือน ค่าจ้าง ค่าครองชีพ
บำเหน็จพิเศษและโบนัส เป็นจำนวนเงินรวมทั้งสิ้น 9,589 ล้านบาท
(เก้าพันห้าร้อยแปดสิบเก้าล้านบาทถ้วน)

 การดำเนินงานเพื่อสนับสนุนกลุ่มธุรกิจ

เพื่อส่งเสริมให้ธนาคารสามารถดำเนินงานตามยุทธศาสตร์การดำเนินธุรกิจ
ซึ่งมุ่งยึดถือลูกค้าเป็นศูนย์กลาง (Customer Centricity) ได้อย่างมีประสิทธิภาพมากขึ้นนั้น
นอกจากการมุ่งพัฒนาขีดความสามารถในการตอบสนองความต้องการในชีวิตทางการเงินที่หลากหลายของลูกค้า
ผ่านการจัดแบ่งกลุ่มลูกค้าออกเป็น 8 กลุ่ม
ซึ่งช่วยให้สามารถทำความเข้าใจความต้องการและตอบโจทย์ความต้องการดังกล่าว
ด้วยการนำเสนอผลิตภัณฑ์ บริการ และรายการ ส่งเสริมการขายที่ตรงใจลูกค้าแล้ว
ธนาคารยังมุ่งพัฒนางานสนับสนุนอย่างต่อเนื่องในปี 2553 โดยเฉพาะในมิติของวัฒนธรรมองค์กร
ผ่านการบริหารจัดการงานทรัพยากรบุคคล และความพร้อมด้านเทคโนโลยี
โดยมีรายละเอียดและการดำเนินการที่สำคัญ ดังนี้

-   การจัดการงานทรัพยากรบุคคล เพื่อสนับสนุนธุรกิจของเครือธนาคารกสิกรไทย
    ให้สามารถดำเนินการได้อย่างมีประสิทธิภาพ

ในปี 2553 ธนาคาร ภายใต้การดำเนินงานของสายงานทรัพยากรบุคคล
ยังคงให้ความสำคัญกับการมุ่งสร้างศักยภาพของบุคลากรให้สามารถปฏิบัติงาน
บรรลุเป้าหมายตามกลยุทธ์ของธนาคารที่วางไว้
ไม่ว่าจะเป็นกลยุทธ์ที่มุ่งตอบสนองความต้องการของลูกค้าด้วยบริการทางการเงินที่ครบวงจร
การขยายธุรกิจประกันชีวิต และการสร้างโอกาสทางธุรกิจผ่านการขยายสาขาไปยังประเทศจีน
ซึ่งล้วนแล้วแต่ต้องอาศัยการพัฒนาทรัพยากรบุคคล
บนรากฐานของการสร้างวัฒนธรรมองค์กรที่พึงประสงค์ นั่นคือ
มีการประสานความร่วมมือและทำงานระหว่างกันได้อย่างมีประสิทธิภาพ
ปรึกษาหารืออย่างสร้างสรรค์ และมีความกลมเกลียวเพื่อให้บรรลุเป้าหมายขององค์กร
ผ่านการส่งเสริมให้บุคลากรทุกคนประพฤติปฏิบัติให้สอดคล้องกับค่านิยมหลัก (Core Value)
ขององค์กรที่กำหนดไว้ อันได้แก่ การยึดลูกค้าเป็น ศูนย์กลาง
การทำงานร่วมกันเป็นทีมของทั้งเครือธนาคารกสิกรไทย ความเป็นมืออาชีพ และการริเริ่มสิ่งใหม่

นอกเหนือจากนั้น ธนาคารยังได้บริหารจัดการในมิติอื่นๆ เพิ่มเติม
เพื่อส่งเสริมให้การดำเนินงานตามแผน กลยุทธ์ดังกล่าวขององค์กรเป็นไปอย่างมีประสิทธิภาพ
กล่าวคือ

ด้านกลยุทธ์ที่มุ่งตอบสนองความต้องการของลูกค้าด้วยบริการทางการเงินที่ครบวงจร

  - กำหนดกลยุทธ์การบริหารงานทรัพยากรบุคคลให้สอดคล้องกับกลยุทธ์ทางธุรกิจของลูกค้าทั้ง 8
  กลุ่ม

  - มอบหมายให้ทีมงาน HR Partnership
  เป็นผู้วิเคราะห์สถานะของการบริหารจัดการงานบุคคล วิเคราะห์ปัญหา เสนอแนวทางแก้ไข
  และร่วมกับผู้บริหารของแต่ละสายงานในการแก้ไขปัญหาต่างๆ ให้เกิดผลสัมฤทธิ์อย่างเป็นรูปธรรม
  และทันการต่อการเปลี่ยนแปลงทางธุรกิจ

  - สรรหาและจัดสรรพนักงานให้เพียงพอและตรงต่อความต้องการ ทั้งนี้
  จากการที่ธนาคารได้เข้าร่วมงาน Career Exhibition ในปี 2553 ที่ผ่านมา
  ธนาคารได้รับเลือกให้เป็นบริษัทที่ผู้สมัครงานชื่นชอบมากที่สุด

  - พัฒนาความรู้และทักษะของพนักงานอย่างเป็นระบบ
  โดยเฉพาะอย่างยิ่งการขยายโครงการพัฒนาศักยภาพผู้นำ (Leadership Development
  Program: LDP) ให้ครอบคลุมไปถึงพนักงานบริษัทใน เครือธนาคาร กสิกรไทย
  เพื่อให้เครือธนาคารกสิกรไทยมีฐานของผู้นำที่ต่อเนื่องและยั่งยืน

  - สำรวจความคิดเห็นของพนักงานที่มีต่อเครือธนาคารกสิกรไทย และนำประเด็นต่างๆ
  ที่พบมาวิเคราะห์ หาแนวทางในการปรับปรุงและพัฒนาการดำเนินการในด้านต่างๆ
  เพื่อให้ธนาคารเป็นองค์กรแห่งความเป็นเลิศ ควบคู่ไปกับการที่พนักงานมีคุณภาพชีวิตที่ดี
  พร้อมที่จะส่งมอบการบริการที่ดีที่สุดต่อลูกค้า

  - ทบทวนค่านิยมหลัก (Core Value) ขององค์กรให้เหมาะสมกับทิศทางขององค์กรที่จะก้าวไป
  เพื่อให้บุคลากรของเครือธนาคารกสิกรไทยทุกคนยึดถือปฏิบัติ
  อันจะช่วยให้สามารถตอบสนองความต้องการของลูกค้าด้วยบริการทางการเงินที่ครบวงจร
  ภายใต้ทิศทางดำเนินงานเดียวกันอย่างมั่นคง

ด้านกลยุทธ์การขายธุรกิจประกันชีวิต

  - จัดทำโครงสร้างองค์กรที่เอื้อต่อการทำธุรกิจประกันชีวิต ตลอดจนรับบุคลากรเพิ่มเติม
  ควบคู่ไปกับการ อบรมพนักงานให้สามารถปฏิบัติงานได้อย่างมืออาชีพ นอกจากนี้
  ยังได้ทำการจัดสอบความรู้ให้ได้ตามมาตรฐาน
  ทำให้ธนาคารมีจำนวนพนักงานที่มีความรู้ความสามารถเพียงพอในการรองรับการขยายธุรกิจประกันชีวิต

ด้านการสร้างโอกาสทางธุรกิจในต่างประเทศ

  - สายงานทรัพยากรบุคคลได้จัดโครงสร้างองค์กรให้สอดคล้องกับยุทธศาสตร์
  เพื่อรองรับการขยายธุรกิจของเครือธนาคารกสิกรไทยและตอบสนองความต้องการของลูกค้าที่ต้องการขยายการลงทุนไปยังภูมิภาคเอเชีย
  อาทิ ประเทศจีน เกาหลีใต้ และญี่ปุ่น ด้วยการสรรหาบุคลากรที่มีความสามารถทางภาษา เข้าใจ
  วัฒนธรรมท้องถิ่น และมีความรู้ในธุรกิจธนาคาร ให้เข้ามาร่วมงานกับธนาคาร
  ทั้งที่เป็นคนไทยและ คนท้องถิ่นในประเทศดังกล่าว รวมทั้งได้ออกแบบระบบบริหารการปฏิบัติงาน
  ระบบพัฒนาบุคลากร ระบบการให้รางวัลและผลตอบแทนที่เหมาะสมและสามารถแข่งขันได้
  ซึ่งทั้งหมดนี้ ช่วยให้การดำเนินธุรกิจของธนาคารเป็นไปตามแผนงานที่วางไว้

-   การจัดการงานด้านเทคโนโลยีสารสนเทศ

  การกำหนดนโยบายมาตรฐานความปลอดภัยด้านสารสนเทศ
  และการจัดทำโครงสร้างพื้นฐานเทคโนโลยี สารสนเทศ

ในปี 2553 ธนาคารอยู่ระหว่างการประเมินความพร้อมในการให้บริการเพื่อรองรับมาตรฐาน
“Payment Card Industry Data Security Standard (PCI DSS)”
ซึ่งเป็นมาตรฐานด้านการรักษาความปลอดภัยในการเก็บรักษา การประมวลผล
และการรับส่งข้อมูลของผู้ถือบัตรเครดิต
เพื่อเพิ่มความเชื่อมั่นในการใช้ผลิตภัณฑ์บัตรเครดิตของธนาคาร

นอกจากนี้
ธนาคารยังได้มีการตรวจสอบความปลอดภัยเครือข่ายคอมพิวเตอร์และบริการทางอิเล็กทรอนิกส์อย่างต่อเนื่อง
เพื่อเพิ่มความมั่นใจให้กับลูกค้าในการใช้บริการผ่านช่องทางอิเล็กทรอนิกส์

  การใช้บริการงานด้านเทคโนโลยีสารสนเทศจากภายนอก

เนื่องจากค่าใช้จ่ายในการดำเนินการด้านเทคโนโลยีสารสนเทศ อันประกอบด้วย ค่าเช่าอุปกรณ์
และค่าจ้างบุคลากรผู้เชี่ยวชาญ มีมูลค่าสูงและมีแนวโน้มเพิ่มขึ้นตามการขยายตัวของธุรกิจ อีกทั้ง
จากความต้องการที่จะเพิ่มความยืดหยุ่นและประสิทธิภาพของการให้บริการด้านเทคโนโลยีสารสนเทศ
ธนาคารจึงมีการเจรจาต่อรองสัญญากับบริษัท ผู้ให้บริการด้านสารสนเทศ
เพื่อให้ธนาคารมีค่าใช้จ่ายที่ลดลงในการดำเนินการด้านเทคโนโลยีสารสนเทศ
รวมทั้งได้รับมอบงานที่มีคุณภาพและมีประสิทธิภาพยิ่งขึ้น
ซึ่งก็ได้มีการพัฒนาและปรับปรุงตัวชี้วัดผลสำเร็จของงานที่มี ความละเอียดและครอบคลุมมากยิ่งขึ้น
อาทิ การกำหนดเงื่อนไขให้มีการตรวจสอบข้อผิดพลาดก่อนนำระบบ ขึ้นใช้ งานจริง
การวัดการใช้งานได้ (Availability) ของระบบในภาพรวม
เพื่อเพิ่มความเชื่อมั่นในการใช้งานของระบบให้มี มากขึ้น
การเพิ่มความสามารถและความยืดหยุ่นในการใช้บริการจากบริษัทผู้ให้บริการด้านสารสนเทศ เพื่อลด
การใช้บริการด้านเทคโนโลยีสารสนเทศที่ไม่จำเป็น
ตลอดจนการปรับปรุงอัตราค่าใช้บริการในด้านต่างๆ ให้มี ความเหมาะสมมากขึ้น

ทั้งนี้
ธนาคารสามารถนำผลลัพธ์และประโยชน์จากค่าใช้จ่ายที่ลดลงดังกล่าวไปเป็นแนวทางเพื่อพิจารณากำหนดกลยุทธ์ในการเลือกใช้บริการทางเลือกอื่นๆ
เช่น การเปลี่ยนกลยุทธ์จากการเช่าเป็นการซื้อในส่วนที่ให้ ผลประโยชน์แก่ธนาคารมากกว่า เป็นต้น

-   ความคืบหน้าโครงการ K-Transformation

ภายใต้วิสัยทัศน์ของธนาคารที่มองว่า
การประคองธุรกิจธนาคารพาณิชย์ให้สามารถแข่งขันได้ในระยะยาว
ท่ามกลางยุทธศาสตร์ที่มุ่งเน้นลูกค้าเป็นศูนย์กลาง (Customer Centricity) นั้น
การตอบโจทย์ความต้องการในชีวิต ทางการเงินที่หลากหลายของลูกค้าได้อย่างมีประสิทธิภาพ
จะต้องอาศัยการพัฒนาเทคโนโลยีที่แตกต่างไปจากรูปแบบเดิมที่พ้นสมัยและมีต้นทุนการบำรุงรักษาสูง
ดังนั้น ในปี 2553 ธนาคารจึงยังคงมุ่งเน้นการพัฒนาโครงการ K-Transformation
อย่างต่อเนื่อง เพื่อเป็นโครงสร้างพื้นฐานด้านเทคโนโลยี (Technology Platform)
ที่สามารถรวบรวมข้อมูลของลูกค้าและความสัมพันธ์ที่ลูกค้ามีกับเครือธนาคารกสิกรไทยทั้งหมดอยู่ในที่เดียวกัน
อันจะช่วยให้ธนาคารสามารถนำเสนอผลิตภัณฑ์และบริการ
ตลอดจนโครงการส่งเสริมการขายที่เหมาะสมกับลูกค้าแต่ละราย ตลอดจน
นำเสนอผลิตภัณฑ์และบริการใหม่ ๆ ได้อย่างรวดเร็วและทันกับความต้องการของตลาด
ผ่านช่องทางการขายที่ หลากหลายบนมาตรฐานเดียวกัน
อันจะส่งผลให้ธนาคารมีความได้เปรียบทางการแข่งขัน และรายรับจากลูกค้าที่สูงขึ้น

สำหรับการดำเนินการที่สำคัญภายใต้โครงการ K-Transformation ในปี 2553 นั้น
ธนาคารได้เดินหน้าพัฒนาบุคลากรและกระบวนการที่สำคัญ
ไม่ว่าจะเป็นในส่วนงานที่เกี่ยวข้องกับการบริหารจัดการโครงการส่งเสริมการขาย (New
Marketing and Campaign Management) การรวมศูนย์การจัดซื้อจัดจ้างและการบริหารต้นทุน
(Procurement Centralization and Cost Management) การขายและการให้บริการ
(Sales & Service Excellence) และการพัฒนา ผลิตภัณฑ์ใหม่

หากพิจารณาความคืบหน้าของโครงการหลักที่สำคัญในปี 2553 นั้น
ในส่วนของโครงการงานช่องทางการขายและการบริการ (Multi-Channel Sales and
Services: MSS) ได้ดำเนินการแล้วเสร็จกว่าร้อยละ 90 ของแผนงานที่วางไว้
โดยธนาคารได้ดำเนินการติดตั้งระบบโครงสร้างพื้นฐานที่สาขาทั่วประเทศจนเสร็จสมบูรณ์แล้ว
ขณะเดียวกัน ก็ได้ติดตั้งระบบการขายและการบริการรูปแบบใหม่ที่สาขานำร่องไปแล้วทั้งสิ้น 30
สาขา ก่อนที่จะขยายการติดตั้ง ดังกล่าวให้ครอบคลุม 800 สาขาภายในสิ้นปี 2554 ทั้งนี้
ระบบการขายและบริการรูปแบบใหม่ที่เริ่มนำไปใช้งาน ได้แก่
เครื่องมือในการสนับสนุนงานขายและการแนะนำลูกค้า (Automated Lead and Referral
System) ฐานข้อมูลผลิตภัณฑ์และรายการส่งเสริมการขาย (Product and Campaign
Information Management System) การปรับเปลี่ยนระบบการบริการและการขายที่สาขา (CT
Dos Replacement) ระบบการจัดการคิวลูกค้า (Smart Queue System) ระบบสแกนเอกสาร
(Document Imaging)
ระบบงานบริการและการขายของสาขารูปแบบใหม่ที่อำนวยความสะดวกด้านการกรอกข้อมูลในแบบฟอร์มให้กับลูกค้าแต่ละราย
(New Account Opening Process with Pre-Populated Forms)
ด้านโครงการระบบเทคโนโลยีสารสนเทศ (IT Capital: ITC) นั้น
เพื่อเพิ่มความมั่นใจในขีดความสามารถและความปลอดภัยของระบบ
อันจะช่วยลดความเสี่ยงเชิงปฏิบัติการและปัญหาที่อาจเกิดขึ้นภายหลังจากการเริ่มใช้งานจริง
ธนาคารจึงให้
ความสำคัญกับการจัดสรรทรัพยากรด้านเวลาเพิ่มเติมสำหรับกระบวนการทดสอบประสิทธิภาพของการเชื่อมต่อระหว่างระบบโครงสร้างเทคโนโลยีสารสนเทศพื้นฐานดังกล่าวกับระบบต่างๆ
ของธนาคาร ขณะเดียวกัน ก็ได้วางแผนที่จะเริ่มใช้งานระบบคอมพิวเตอร์หลัก (Core Banking
System) ใหม่ในปี 2555 ก่อนที่จะพร้อมใช้งานธุรกรรมหลัก ต่าง ๆ
ที่เกี่ยวข้องอย่างเต็มรูปแบบภายในปี 2556 ซึ่งเมื่อถึงเวลาดังกล่าว
ก็คาดว่าจะช่วยให้ธนาคารสามารถบรรลุ เป้าหมายเชิงธุรกิจได้อย่างมีประสิทธิภาพมากขึ้น